
EDITORIAL 





Valeriu Anania. 
Manifest pentru libertate 


Cartea de memorii a părintelui mitropolit Bartolomeu Anania! 
este mai mult decît o mărturie despre viața în comunism, 
eun manifest pentru libertate. Nu unul ideatic, ci unul trăit. 


Claudiu Târziu 








An mod esenţial, omul a fost făcut de Dumne- 
] zeu liber, iar libertatea trebuie păstrată în 

orice condiţii. Acesta este crezul lui Bartolo- 
meu Valeriu Anania, aşa cum transpare el din 
Memoriile sale - care te cuceresc prin farmecul 
scriiturii, francheţea mărturisirii şi substanța 
documentară. 

Itinerariul biografic al unuia dintre cei mai 
proeminenţi ierarhi ortodocşi este străbătut inte- 
gral de forța libertății. 

Valeriu Anania - numele de scriitor şi de 
veşnic rebel al vlădicăi de la Cluj - şi-a cultivat şi 
apărat libertatea prin gesturi aparent simple, dar 
care presupun două calităţi rare: curaj şi consec- 
vență. S-a dedicat din adolescenţă literaturii şi nu 
a trădat-o niciodată. A transfigurat literar drame- 
le şi bucuriile personale, iubirile înăbuşite şi vise- 
le care l-au motivat. Şi-a urmărit destinul scri- 
itoricesc cu tenacitate şi disciplină. 

Pe de altă parte, Valeriu Anania face parte 
dintre acei intelectuali care nu şi-au păzit sîngele 
cu prețul unor compromisuri majore, sub motivul 
că sînt mai valoroşi vii decât monți. A mărturisit 
adevărul cu orice risc. O face şi în Memorii, cu acea 
boierie spirituală de care sînt în stare numai mari- 


1 Memorii, Valeriu Anania, 700 p., Editura Polirom, 2008. 


2 1dem, p. 61. 
3 Idem, p. 63. 


le caractere, fără grija că ar putea fi greşit înțeles 
sau că ar furniza adversarilor pretexte pentru noi 
atacuri. Şi-a asumat consecințele faptelor sale, 
fără şovăială. Iar asta a însemnat ca pentru unele 
- atunci considerate crime, iar astăzi, acte de ero- 
ism - să ispăşească ani grei de temniță. 

Şi-a păstrat libertatea chiar şi după ce a 
devenit călugăr, fără să-şi încalce legămintele 
depuse cînd a îmbrăcat mantia îngerească. 

Valeriu Anania a fost liber, cu inima şi cu 
mintea, şi în anii de închisoare, ilustrînd deplin 
definiția libertăţii dată de un alt scriitor-monah, 
N. Steinhardt: “Nu voi înceta să tot repet - luînd 
asupră-mi riscul de a fi socotit maniac şi obsedat 
- că taina libertăţii nu-i alta decât curajul de a 
înfrunta moartea. Cel atacat are întotdeauna 
dreptul (şi datoria) să se apere, a ceda agresiunii 
ori şantajului nu înseamnă altceva decât a te 
învoi cu sclavia”. 

De Crăciunul lui 1943, era deja diacon şi, 
fiind închis, la cererea comandantului peniten- 
ciarului de pe Negru Vodă din Bucureşti, a slujit 
Utrenia şi Obedniţa. „Sînt sigur că o anume 
bucurie interioară, un anume sentiment al li- 
bertăţii spiritului, care înfrunta gărzile şi 
mitralierele dimprejur, ne copleşise pe toţi” 2 Iar 
de Boboteaza lui 1944 a aghezmuit toată puşcă- 
ria, începînd cu corpul de gardă. “... am intrat cu 
crucea la legionari şi la comunişti şi la evrei şi nu 
am întîmpinat nici un fel de împotrivire sau 
batjocură. Chiar pentru necreştini sau necredin- 
cioşi, apa sfințită şi busuiocul erau cel puţin sim- 
boluri ale libertăţii.”3 

A devenit membru în Frăția de Cruce - orga- 
nizaţia de tineret a Mişcării Legionare - din entuzi- 
asm şi spirit de aventură, la 15 ani. Dar 
mărturiseşte: „Poate că sentimentul libertăţii - 
care nu m-a părăsit niciodată în viaţă - m-a împie- 
dicat să fiu un frate de cruce perfect. [...] Odată cu 
intrarea în adolescență începusem să fumez, 
fugeam din internat, nu refuzam perspectiva unui 
chef la o cîrciumă din Calea Rahovei, gustam aven- 
tura erotică, îmi permiteam lecturi abuzive, scriam 
poezii străjereştit, obțineam premii literare şi 
burse de la duşmanii Gărzii de Fier. Toate acestea 
formau obiectul unor interogații în cadrul 
şedinţelor [Frăției de Cruce - n. mea, C.T.], deseori 
eram obligat să-mi pronunț pedepse pe care nu le 
executam. Nu am ajuns niciodată şef al Frăției, şi 
nici nu am căutat. Dar nici nu am fost dat afară şi 
nici n-am plecat singur. Dimpotrivă, am activat 
chiar şi în perioadele cele mai grele, de aspră 
prigoană, cum a fost aceea din 1938-1939, după 
asasinarea lui Corneliu Codreanu, cînd o aseme- 
nea activitate era extrem de primejdioasă.”5 

A renunțat la orice implicare legionară, după 
“rebeliunea” din ianuarie 1941, cînd Frăția de 
Cruce de la Seminarul Central, din care făcea 
parte, a hotărât să se dizolve. „Dar stigmatul ei tre- 
buia să vină şi trebuia să-l port toată viaţa, ca un 
luceafăr trist în spicul cununii” € 

A fost arestat pentru prima oară în vara lui 
1941, pentru că a participat, din întîmplare - 
după ce s-a întîlnit cu un amic care era în corte- 
giul funerar - la înmormîntarea lui Horia Co- 
dreanu, unul dintre fraţii “Căpitanului.” Atunci i 
s-a făcut dosar de legionar şi apoi a pătimit ani în 
şir sub această etichetă. 

Poate tot în virtutea firii sale experimentale, 
sau poate pentru a-şi așeza libertatea într-o albie 
regulată, Valeriu Anania s-a călugărit în septem- 
brie 1941, la mănăstirea Antim. „De ce am făcut-o, 
nici azi nu sînt în stare să spun. [...] Oricum e cert 


că nu am făcut-o din vocaţie. Nici nu a fost rezul- 
tatul vreunei premeditări. Dacă cu numai o zi 
înainte mi-ar fi spus cineva că mă voi face călugăr, 
mi-aş fi bătut joc de el”? 

Mai tirziu, a fost îndemnat de un monah de la 
Antim să redevină legionar activ, dar a refuzat: “O 
analiză amănunțită, în paralel, a fenomenului 
creştin şi legionar m-a dus la concluzia că un cleric 
adevărat nu poate fi în acelaşi timp şi legionar.” 8 

Critică Mişcarea Legionară, prin evocarea 
unor episoade triste sau doar jenante. Însă nu o 
face cu răutate şi pune în balanţă calitățile majo- 
rităţii legionarilor pe care i-a cunoscut: credința, 
jertfelnicia, generozitatea... Încearcă să fie obiectiv 
faţă de un fenomen în care a fost parte, care la mar- 
cat şi care are greutatea lui în istoria noastră recen- 
tă. La fel cum face şi atunci cînd evocă figurile unor 
ierahi ortodocşi, respingînd, de pildă, acuzaţiile 
nedrepte la adresa patriarhului Justinian. 

Este şi aceasta o probă a libertăţii sale inte- 
rioare: nu se lasă orbit de pasiune, dominat de 
nostalgie sau timorat de „corectitudinea politică“. 

Caun veritabil haiduc în rasă călugărească, şi-a 
îngăduit mici alunecări de la conduita monahală şi 
nu s-a dat înapoi din fața nici unei provocări a vieții. 
A fumat mult şi s-a emoţionat în fața unei călugărițe 
frumoase, care i-a inspirat poeme. A condus greva 
studenţească antimaghiară şi anticomunistă de la 
Cluj din 1946; a pus pe jar Securitatea, scăpînduri 
deseori printre degete, pentru ca apoi, spre a nu-i 
pune pe alţii în pericol, să se predea; a oferit ajutor 
unor proscrişi ca Radu Gyr; a jucat un rol important 
în administrația bisericească - şi încă o face. 

Povestindu-şi viața, Valeriu Anania reuşeşte 
să vadă cu umor pînă şi unele momentele 
crîncene, depăşeşte cu nobleţe ispita revanşei şi 
este verosimil. Scrisul său, aflat mereu sub o ten- 
siune bine strunită, nu lasă nici o umbră. În sen- 
sul unei mai vechi ziceri a părintelui Anania: „Un 
om liber nu tîrăşte umbre după el“? 


4 Straja Țării era o organizaţie de tineret înființată şi patronată de regele Carol al II-lea, ca alternativă la Frăția de 
Cruce, pe care a scos-o în ilegalitate odată cu Mişcarea Legionară. 


5 Memorii, Valeriu Anania, Editura Polirom, 2008, p. 13. 
6 1dem, p. 24. 

7 dem, p. 34. 

3 Idem, p. 39. 

9 Revista ROST nr. 52, iunie 2007. 

Pe marginea 
unei nedreptăți 


Mihail Băcăuanu 





raţilor, aş vrea să vă vorbesc despre o veste 

tristă ce mi-a cuprins recent inima, o veste 

ce contrastează cu razele soarelui şi ciripitul 
păsărelelor din aceste zile de iulie. Precum întrea- 
ga natură se scaldă în lumina călduroasă a soare- 
lui, tot aşa sufletul nostru ar trebui să se scalde în 
lumina lină a Sfintei Treimi. Dar nu se întâmplă 
aşa. Iarna a pus stăpânire pe inima noastră şi 
chiar dacă fructele stau să se coacă, în noi nu va 
rodi nimic. Decât spini şi mătrăgună... 

Am aflat cu stupoare de o ticăloşie - de care 
nu ducem lipsă în istorie, dar noi, necunoscând 
istoria, şi, mai ales, necunoscându-ne pe noi înşi- 
ne, îi cădem mereu pradă. 

Pentru că am partea mea de „vină“ la 
această întâmplare, fără a mă simţi vinovat de in- 
terviul cu pricina, pe care-l împărtăşesc şi mi-l 
asum în toate, doresc să dau câteva explicaţii ce- 
lor ce încă mai păstrează un pic de lumină în su- 
flet şi ceva ordine în idei. 

Am avut deosebita onoare şi plăcere ca un 
interviu luat de mine părintelui Andrew Philips 


DE. ii FI 














Pr. Andrew Philips 


să fie publicat în revista ROST. M-am bucurat de 
două ori: o dată pentru că pr. Andrew este un om 
deosebit, un om duhovnicesc cu adevărat, cum 
rar mai întâlneşti chiar şi pe la noi prin spaţiul or- 
todox, darămite în Vestul sălbăticit, şi a doua oară 
pentru că acest interviu şi-a gasit locul în prestigi- 
oasa revistă ROST, o publicaţie cu autori de sea- 
mă şi cititori pe măsură. Însă, bucuria mea a fost 
umbrită de gestul de neînțeles de a interzice 
această revistă la pangarul mănăstirii Petru Vodă, 
pentru 0 frază interpretată la cald, fără criterii 
obiective, scoasă din context, care chipurile ar 
promova ideea acceptării actelor cu cip. Constat 
că printre cititorii-ţintă ai revistei s-au amestecat 
şi alţii „de duzină” care, fiind depăşiţi de profun- 
zimea acestui interviu, au găsit de cuviință să 
interzică... ceea ce nu pot pricepe. 

Nedespătimiţi încă, nici măcar pornind pe 
acest drum (lung şi anevoios), unii, care de mult 
se erijează în apărătorii Ortodoxiei, toleraţi şi nu 
binecuvântaţi de marele duhovnic Iustin Pârvu 
din Petru Vodă, au fă cut cât i-a dus mintea: s-au 
răzbunat! 

Bine spunea un părinte, că mândria nu e 
mândrie până nu apucă să se manifeste asupra 
cuiva... Aşadar, mesajul meu nu este pentru ei, ci 
pentru alţii, care pot fi induşi în eroare. Nu scriu 
aceste rânduri ca o justificare; pentru un om echi- 
librat, interviul vorbeşte de la sine; un om duhov- 
nicesc va găsi o mare dulceaţă în vorbele pline de 
duh ale acestui părinte. Sper, doar, să aduc nişte 
lămuriri şi să păstrez un pic de lumină în suflete, 
şi-un zâmbet duhovnicesc pe buze, semn al împă- 
cării cu sine. 

Mărul discordiei îl reprezintă poziția Pr. 
Andrew față de documentele de indentitate cu 
cip. Sfinţia Sa s-a arătat de la bun început împotri- 
va acestor acte biometrice de identificare, dar a 
ținut să sublinieze două aspecte: primul, că ele nu 
sunt pecetluirea din Apocalipsă, dar deschid 

calea spre Apocalipsă, cum de altfel spunea şi Pr. 
Iustin în primul său Comunicat, şi al doilea, că din 
această luptă împotriva „Apocalipsei” se poate 
naşte un pericol şi mai mare, anume căderea din 
Biserică, ceea ce pare că se şi întâmplă. 

În continuare, Pr. Andrew a identificat co- 
rect, incontestabil şi metoda prin care putem scă- 
pa de acest pericol şi prin care putem întârzia 
Apocalipsa, metoda subliniată şi de Pr. Iustin, dar 
care nu a avut ecou în sufletele celor ce pretind 
a-i fi ucenici şi care au pornit o cruciadă modernă, 
nu numai împotriva pecetluirii în sine, de care 
trebuie cu adevărat să ne ferim, ci şi împotriva tu- 
turor celor care nu-i urmează în duhul lor 
anarhic şi sinucigaş. 

Consider că este bine să redau întregul para- 
graf în care Pr. Andrew vorbea despre cipuri, pen- 
tru a vedea ca părintele nu le susţine expres şi că 
vorbeşte de ele într-un anumit context, pe care-l 
observăm destul de clar acum. Dacă veți citi cu 
atenţie, veţi observa nuanțele duhovniceşti şi pli- 
ne de discernământ ale acestui minunat părinte, 
cu care am avut imensa bucurie de a dialoga şi că- 
ruia îi port un deosebit respect. 


Câderea din Biserică din 
râvnă fără judecată! 


„Sunt lucruri foarte importante pentru care 
merită să şi mori: Dogmele Bisericii, Sfânta Trei- 
me şi dumnezeirea Dumnezeu - Omului Hristos. 
Pentru acestea, să fim pregătiți să şi murim. Dar 
sunt şi alte lucruri regretabile, importante, dar 
nu la fel de importante. Spre exemplu: cred că 
suntem de acord că fără televizor am fi mai liniş- 
tiți. Dar nu vom lupta până la moarte pentru asta. 
La fel şi cu cipurile. Ar fi de dorit să le respingem, 
dar dacă Statul doreşte, le vom accepta. Desigur, 
deschid calea pentru Apocalipsă, dar dacă stăm 
să ne gândim, cele două Războaie Mondiale au 
adus-o şi mai aproape. Şi au avut loc. Nu putem să 
nu dăm Cezarului ce este al Cezarului. Poate nu 
m-am exprimat clar, nu-mi plac aceste cipuri pe 
care UE vrea să le impună, dar pentru că nu mă 
despart de Hristos, în cele din urmă, dacă nu 
există alternativă, le voi lua. Sunt ingrijorat că 
unii, creștini simpli şi evlavioşi, se vor pronunța 


pripindu-se şi vor transtorma această problemă 
într-o ispită uriaşă, iar în acest fel, vor cădea din 
Biserică. Într-o asemenea situaţie, voi numi cipu- 
rile o problemă mai puţin gravă. Este la fel ca şi în 
privința calendarului. În Rusia, noul calendar 
este numit «al comuniştilor», pentru că a fost in- 
trodus de comuniști. În Vest, îl numim «calenda- 
rul catolic», pentru că asta şi este. Noul calendar 
este o greşeală. Dar s-a născut o greşeală mai 
mare decât aceasta: schisma din cauza lui, aşa 
cum s-a întâmplat și în România, când unii mai ze- 
loşi s-au rupt de Biserică. Noi atragem Apocalipsa 
asupra noastră, prin faptele noastre. Atâta timp 
cât mai există suflete care se luptă ascetic cu păca- 
tul, Apocalipsa nu va veni. Antihristul va veni 
când nu va mai fi Har în lume. Să fim în tabăra 
celor asceți şi rugători - aşa vom întârzia Apoca- 
lipsa. Este mult mai important acest aspect (al ru- 
găciunii şi ascezei, n.n.) decât a lupta prin metode 
seculare împotriva cipurilor electronice. Să ne ru- 
găm, în acest caz. Relaţia dintre Biserică şi Stat a 
fost dintotdeauna tensionată - şi mereu va fi. Bi- 
serica este în lume, dar nu din lume», Statul este 
lumesc. Când preoții primesc salariul de la Stat, 
trebuie să fie atenţi să nu devină marionetele Sta- 
tului. Trebuie să vorbim însuflați de Duhul Sfânt, 
nu de duhul secular al politicienilor şi birocraţi- 
lor.“ 

Ei bine, iată că se întamplă exact ceea ce Pr. 
Andrew avertiza c-o să se întâmple, anume căde- 
rea din Biserică. Unii, preocupaţi de războiul ex- 
terior şi prea puţin sau niciodată de cel interior, 
au pierdut lupta pe ambele planuri. Pentru că răz- 
boiul exterior nu poate fi câştigat niciodată de cei 
care au pierdut lupta pe planul interior. În cel mai 
rău caz, putem lupta pe ambele fronturi, din cau- 
za pericolului, care nu ne dă răgaz să câştigăm în- 
tâi lupta cu propriile patimi, însă niciodată nu 
câştigi lupta cu „exteriorul“ când ai pierdut-o pe 
cea lăuntrică. Întregul interviu este absolut minu- 
nat. Pr. Andrew vorbeşte despre martirii din peri- 
oada comunistă, vorbeşte despre ierarhia din 
aceeaşi perioadă, vorbeşte despre căderi contem- 
porane şi situaţii clasice, dar oferă şi remediul îm- 
potriva tuturor: căința, despătimirea, asceza, ru- 
găciunea, iar prin identificarea problemelor, cât 
şi prin oferirea de soluții concrete, obiective, la 

ele, Pr. Andrew se dovedeşte a fi, fără doar şi poa- 
te un, duhovnic de mare calibru, dar care nu poa- 
te fi recunoscut ca atare decât de cei care au înce- 
put să pună deja în practică soluţiile propuse de 
Sfinţia Sa, sau care, chiar dacă n-au ajuns în acest 
punct, au reuşit să-şi vadă păcatul şi îşi pot da sea- 
ma de viabilitatea/veridicitatea acestor soluții. 
Cu alte cuvinte, numai nişte creştini adevăraţi 
pot pătrunde sensul cuvintelor acestui părinte, 
pseudo-creştinii, brutele, sălbaticii neputând pri- 
cepe mare lucru. 

Pr. Andrew îşi arată nemulțumirea față de 
aceste cipuri, dar pe care le acceptă pentru că nu 
sunt în sine pecetea din Apocalipsă, ci doar pas 
premergător. Totuşi, nu se opreşte numai la a se 
pronunța asupra acestui fapt, ci intuieşte şi 
urmarea tristă a exagerării, a luptei în probleme 
duhovniceşti prin mijloace seculare, cum a ținut 
să precizeze şi cum vedem că se şi întâmplă sub 
ochii noştri. 

Această acţiune pripită şi plină de otravă, 
făcută cu binecuvântarea furată a Pr. Iustin - care 
altfel rămâne un om de mare statură duhovni- 
cească, dar care are de lucrat cu un material brut 
de foarte slabă calitate - vine să întărească şi 
avertizările mele de pe blogul personal, în care 
atrăgeam atenţia că unii (azi se vădesc a fi foarte 
mulți) confundă duhul de mărturisire cu duhul 
de anarhie, erijându-se în interpreți unici ai cu- 
vântului Pr. Iustin şi ai Sf. Scripturi. Mâine-poi- 
mâine o să auzim, în acelaşi duh neortodox, că 
toți posesorii de carduri sau deţinătorii de bule- 
tin cu cip nu vor mai fi pomeniţi nici la Liturghie, 





nici la Psaltire, nici la Maslu, nicăieri. Poate le gă- 
sim şi vreun loc la marginea oraşului... 

Ar fi multe de zis, însă ar fi bine să mă opresc 
aici. Lipsa de discernământ, smerenie şi bun simț 
al unora mă face să mă opresc. Aş putea foarte 
bine să extind acest articol şi să abordez proble- 
ma dintr-o postură mai amplă. Însă, de vreme ce 
pe părintele Iustin nu-l ascultă proprii ucenici, de 
vreme ce se găsesc personaje să-l bălăcărească pe 
un părinte de talia Pr. Andrew, ei, care sunt nişte 
căpuşe, atunci cine sunt eu să-i pot lămuri? Se 
confirmă vechea zicală: „nu mustra pe cel necre- 
dincios, ca să nu te urască, dă sfat celui credincios 
şi el te va iubi; povăţuieşte pe cel înțelept şi se va 
face şi mai înțelept”. De aceea, consider că este 
mai bine pentru moment să mă opresc doar la 
acest subiect, în speranța că măcar cei ce vor citi 
de-acum înainte interviul vor pricepe imaginea 
de ansamblu şi nu se vor lăsa antrenați în acest 
circ. Discernământul rămâne cea mai mare virtu- 
te, iar iubirea de aproapele rămâne a doua mare 
poruncă (după cea a iubirii de Dumnezeu). Iar 
cuvintele Domnului nu vor trece, nici iadul nu se 
va răci vreodată. Să ne sârguim a dobândi discer- 
nământul necesar deosebirii Binelui de Rău şi a 
vederii păcatului propriu. Să nu ne tăiem singuri 
craca de sub picioare... 

Singurul câştig al interzicerii revistei în 
Petru Vodă şi al denaturării mesajului Pr. Andrew 
îl are diavolul, care, aşa cum zicea acelaşi părinte 
în interviul publicat, doreşte pervertirea oricărui 
bine, stricarea a tot ceea ce poate fi ziditor pentru 
suflet. Şi a mai bifat o victorie. 

Comentarii pe blog 


Acest text a fost publicat inițial pe blogul 
http;//c-tarziu.blogspot.com şi a născut vii co- 
mentarii, dintre care am selectat câteva, întrucât 
arată că lumea începe să se lămurească, pe de o 
parte, şi noi înşine am fost provocaţi să dăm 
explicaţii suplimentare, pe de alta. Reproducem 
comentariile exact cum au fost scrise, pentru au- 
tenticitate. (ROST) 


Iulian Capsali spunea... 
Draga Mihail Bacauanu, 


Nu avusesem prilejul sa citesc interviul cu Pr. 
Andrew, si nici nu cunosteam incidentul (al cate- 
lea?) de la Petru Voda. Iti inteleg mahnirea, dar 
ceea ce se intampla e de inteles. Zelotii ortodoxiei 
nu au putere de a discerne; ei vad rosu in fata 
ochilor ori de cate ori exista un filon de traire au- 
tentica in Hristos, pentru ca ei au un proiect politic 
si social, nicidecum duhovnicesc. Problema lor 
este ca nu si-l asuma, asa cum ar fi normal, si in- 
cearca sa aglutineze cezarul cu Dumnezeu, desi 
lupta lor este una strict lumeasca, lipsita de discer- 
namant, incarcata de ura. Un interviu ca acesta cu 
Parintele Andrew nu face decat sa le arate masura, 
ceea ce este, desigur, dureros. Asa se explica si reac- 
tia lor, fireasca, in fata gandurilor unui om care are 
discernamant duhovnicesc. Este greu sa ai echili- 
bru in aceste dispute, dar nu este cazul sa dai 
inapoi din fata bolboroselilor acestor oameni care 
isi construiesc singuri si idolii si dusmanii. Claudiu 
Tarziu ne-a prezentat fisa cazului, acum trebuie sa 
incepem de pus diagnosticul. Tratamentul o sa 
vina de la sine. Amestecul, minciuna, nu pot sa 
reziste la nesfarsit, chiar daca se inconjoara cu dis- 
perare de icoane si tamaie. Tocmai icoanele si 
tamaia 0 sa-i puna pe fuga, pana la urma. 


Anonim spunea... 

Ce legatura are cu ortodoxia, mesajul de ura, 
asmutirile, mandria, denigrarea? Nimic absolut! 
Nu pot decat sa dau dreptate lui sceptik, si anume 
ca doar Dumnezeu mai poate limpezi ce e tulburat! 

Iar noi sa facem cum spune si Pr. Arsenie 
Boca: „Mai degraba, cât faci, fa cu duh de smere- 


nie, pentru ca Dumnezeu celor trufasi le sta împo- 
triva, iar la cei smeriti le da dar.“ 


UmbraSerii spunea... 
Stimate domnule Bacauanu, 


Scriu acest comentariu pentru ca vreau sa 
cred in buna credinta a echipei de la ROST in ge- 
neral si a dvs in special si sper sa ma ajute Cel de 
Sus sa va pot provoca la mai multa meditatie. 

Desi a creat senzatie, scoaterea din pangare- 
le mai multor manastiri (nu numai de la Petru Vo- 
da !) a ultimului numar al revistei nu este chiar 
atat de surprinzatoare pentru cei care au tot as- 
teptat ca aceasta publicatie sa iasa din zona de 
„marturisire politically correct“ si sa se ia la tran- 
ta cu problemele spinoase fatza de care cititorii 
(macar unii dintre ei) asteptau atitudini mult mai 
transante. 

Motivul dezicerii de ROST nu a fost insa mo- 
leseala acesteia pe o „cale de mijloc“, ce nici ma- 
car nu exista intr-o acceptiune crestin ortodoxa, 
ci un articol care plaseaza revista dincolo de asa- 
zisul „centru“. 

Nu stiu cine este acest parinte Andrew si nici 
cat de mare duhovnic este in Vest sau in Est. Pro- 
blema e ca legat de cipuri si de cipuire nu reuseste 
sa aiba o pozitie „mare“. Din contra, din locul in 
care l-ati plasat, de „duhovnic de calibru“, risca 
niste afirmatii mai mult decat smintitoare: 

In primul rand mi se pare extrem de ciudata 
atitudinea sa fatza de „pentru ce merita sa mori“ 
si pentru ce nu prea ... Adica, daca nu se vede clar 
„dogma, Sf. Treime, sau problema divinitatii Man- 
tuitorului“, pot sta linistit, n-are sens sa-mi risc 
viata pentru „fratele“ meu cazut intre talhari ... 
sau sa-i dau medicamentul care mi-ar salva mie 
viatza unuia de langa mine, care poate mai e si 
evreu, hulitor al Lui Hristos, pe deasupra. 

Apoi, cand vine vorba de comportarea fatza 
de stat, iertati-ma, dar afirmatia (am verificat in- 
clusiv varianta engleza) este chiar hilara, daca te 
poti detasa un pic si nu te sufoca atata superficia- 
litate; atentie aici: „La fel si cu cipurile. Ar fi de do- 
rit sa le respingem, dar daca Statul doreste („insis- 
ta“ in varianta in engleza), le vom accepta“. Tre- 
cand peste faptul ca anterior se face o comparatie 

total neadecvata (televizorul nu ti-l impune ni- 
meni), afirmatia este contradictorie si nedemna 
de cineva caruia i se spune „duhovnic de calibru“. 
Va imaginati o afirmatie similara la un alt vestic, 
de data asta chiar de calibru: Serafim Rose ? 

Ca un facut, intreaga zona a interviului lega- 
ta de problema cipurilor este plina de perle, pe 
care nu le mai comentez acum, doar amintesc 
una, doua: cipurile deschid calea catre Apocalip- 
sa, dar pentru ca si cele doua razboaie mondiale 
au facut-o ... tre' sa dam Cezarului ce-i al Cezaru- 
lui (foarte smart relatia de cauzalitate, n-am ce 
zice); ... inca una si ma duc: ingrijorarea pentru 
crestinii ce vad in chip un pericol, care se vor pro- 
nunta in mod pripit (cum altfel), problema devi- 
ne o ispita uriasa si ... ups ... in acest caz chipurile 
vor fi tratate ca problema mai putin grava („mai 
putin demonica“ in varianta in engleza) - cica si- 
milar cu problema calendarului in Rusia, dar iar 
fara o relevantza serioasa. Adica, pe dracu: il fa- 
cem de-al nostru (Sau mai degraba ne facem noi 
de-ai lui) daca vedem ca ar deveni o ispita uriasha 
faptul ca ne opintim sa ne luptam cu el... 

Dati-mi voie sa inchei cu precizarea ca nu am 
dorit sa va ofensez prin mesajul meu (desi pe alo- 








curi cu greu mi-am stapanit un ton mai caustic) si 
sa sper ca elva fi un prilej nu de replica de discul- 
pare agresiva, ci de meditatie si dorinta de in- 
dreptare. 

Doamne ajuta ! 


Claudiu Târziu spunea: 

Cum spunea si prietenul Mihail, discerna- 
mintul (sau deosebirea duhurilor) e de capatii in 
ortodoxie. Din pacate, foarte multi din cei care se 
pronunta dintre cei care reactioneaza la diferite 
subiecte si provocari din ortodoxie nu dovedesc 
nici urma de discernamint. 

Mi-e clar ca daca nu ai sufletul si mintea des- 
chise ca sa primesti lumina, n-o vei primi in rup- 
tul capului, oricite argumente ti s-ar aduce. To- 
tusi, macar din datorie crestineasca, daca nu din 
convingerea ca pot sa le deschid ochii unora care 
ii tin cu incapatinare inchisi, fac citeva precizari: 

1. Informatia ca Rost a fost scoasa din panga- 
rele mai multor manastiri este falsa si instigatoa- 
re. In fapt, doar numarul curent si numai la Petru 
Voda a fost interzis, pt ca au avut grija fratii Ron- 
cea, monahul Filoteu si monabhia Fotini sa se in- 
timple asta. 

roza 

Pr. Arsenie Papacioc SĂ 
2. Chiar daca exprimarea pr. Andrew poate 
lasa de dorit, esenta ei este inteleasa de orice om 
de buna-credinta. Parintele spune ca cipurile nu 
reprezinta semnul satanei si deci nu inseamna le- 
padarea de Hristos. Ceea ce au spus-o de la bun 
inceput si marii nostri duhovnici, pr. Iustin Par- 
vu, pr. Arsenie Papacioc, pr. Adrian Fageteanu. Si 
este un lucru fundamental. Or, roncenienii pre- 
tind ca asta e semnul satanei si ca cine il ia se lea- 
pada de Hristos. Aud ca sint parinti in Petru Voda 
care refuza sa-i mai spovedeasca si impartaseasca 
pe cei care si-au luat permise de conducere noi 
(care n-au cip) si pasapoarte cu cip. Asta, sa ma 
iertati, e adevarata sminteala. 

3. Chiar daca pr. Andrew ar fi gresit si noi am 
fi gresit la rindu-ne pt ca l-am publicat, tot nu se 
justifica atitudinea plina de ura si revansa contra 
revistei Rost. Cum pot fi stersi sapte ani de misi- 
une ortodoxa si nationalista de inalt nivel pentru 
O fraza? 

Era normal sa ni se atraga atentia, sa se nas- 
ca o dezbatere, in care sa ne lamurim cu totii, dar 
nu sa fim interzisi si pusi la stilpul infamiei ca nis- 
te rau-facatori. 

Daca de o suta de ori am vorbit bine si o data, 
sa spunem, am fi gresit, gata, ne-am pierdut cre- 


dibilitatea, am devenit anti-ortodocsi, anti-romani 
si trebuie sa ni se arda revista in piata publica? 

Este limpede ca acest „incident“ e doar un 
pretext pentru rafuiala unor dusmani ai ortodo- 
xiei cu Rost, singura revista care le incurca planu- 
rile. De ce? Pentru ca e bine scrisa, este credibila, 
nu se lasa atrasa in tot felul de capcane si compro- 
misuri si are influenta in lumea ortodoxa. 

4. Mie, personal, intr-un interviu pe care L 
am publicat in Rost acum citeva luni, pr. Arsenie 
Papacioc mi-a spus, cu alte cuvinte, aceleasi idei 
ca pr Andrew. A zis aşa Arsenie: iei pasaportul, iti 
faci o cruce si mergi mai departe. De ce nu au sarit 
toti roncenienii sa-l sfisie pe pr Arsenie? Pt ca nu 
le dadea mina. Si atunci, au mers peste batrinul 
parinte, l-au inghesuit, l-au hartuit cu intrebari 
trei ore si au smuls din context o fraza, pe care 
apoi au dat-o filmata pe internet. Ca sa arate ca si 
pr Arsenie considera ca cipurile sint semnul fia- 
rei. Dar asta e o facatura ordinara. Si se vede din 
montajul filmuletului. In plus, eu am inregistra- 
rea audio in care pr. Arsenie spune limpede: cipul 
nu e semnul fiarei, iar batalia asta nu e cea mai 
importanta (asa cum o prezinta roncenienii), nu 
asa trebuia dusa si nu acum trebuia declansata. 
Toate astea sint publicate in Rost. Mergeti si cititi 
si apoi rafuiti-va si cu pr. Arsenie, ca va cred in 
stare. 

5. Este o realitate cunoscuta de toti cititorii ei 
ca revista Rost este una ferm ortodoxa, hotarit 
nationalista, dar foloseste intotdeauna argumen- 
te, nuante, informatii verificate si un ton echili- 
brat. Este pentru prima data cind sintem acuzati 
ca am fi „corecti politic“ - si, iar sa ma iertati, asta 
dovedeste fie rea-credinta, fie necunoastere, fie 
prostie pura. Eu sint dispus sa cred ca n-ati prea 
citit revista, ci ati luat pe nemestecate de bune tot 
felul de acuzatii lansate de diversionistii de servi- 
ciu. Insa nici asta nu va face cinste. Inainte de a 
avea o opinie, cautati sa va lamuriti. Noi scriem 
de luni de zile, la modul credibil si argumentat, 
contra cipurilor, declansam actiuni in instanta 
impotriva actelor de identiate biometrice, sintem 
de ani de zile critici acerbi ai politicii ecumeniste 
duse de o parte din ierarhia noastra, scoatem la 
iveala dosare de istorie de o covirsitoare impor- 
tanta pentru acest neam etc. etc. 

Jurnalul unei 
călătorii în Cuba o 


Marcel Răduţ Seliște 





5. Prima spaimă 


Gânduri: A trăi cu frica pierderii libertăţii 
este mai crunt decât a trăi cu grija pentru ziua de 
mâine. Să simți, să ai conştiinţa faptului că totul 
în jur este minciună şi dictatură şi să nu poţi 
schimba această situaţie este crunt. Un cubanez 
are trei chipuri. În faţa autorităților îşi zbiară cu 
un entuziasm teatral şi fals adeziunea Ia idealuri- 
le Revoluţiei şi loialitatea față de fraţii Castro. Ai 
zice că a făcut Revoluţia umăr la umăr cu Fidel, că 
au mâncat din aceeaşi gamelă, că e gata să aducă 
jertfa supremă pentru EI Lidero Maximo. În rela- 
ţia cu turistul occidental, cubanezul este un co- 
merciant eficient care utilizează un întreg arsenal 
de tehnici de marketing pentru a stoarce de Ia cli- 
ent şi ultimul ban. Cu turiştii în preajmă, cubane- 
zul este de o veselie forțată de lăutar obosit, un ac- 
tor de teatru provincial care joacă pentru a mia 
oară partitura unei comedii ieftine în speranța 
câştigării unei bucăţi de pâine. Acasă, cu familia, 
cubanezul este un supravieţuitor resemnat. Tot 
ceea ce reuşeşte să adune de la activistul de par- 
tid sau de Ia turist, aduce acasă, pentru soție şi 
copii. Doar acolo, în familie, cubanezul este mai 
aproape de adevăratul său chip. În toate cele trei 
chipuri, cubanezul este însoţit de acelaşi senti- 
ment - frica generată de posibilitatea pierderii ul- 
timei rămăşiţe de libertate pe care încă o mai are. 

Jurnal: Ne apropiem de clipa primei încer- 
cări. După o discuţie scurtă, eu şi Camil stabilim 
să realizăm primul contact. Vom vizita un fost 
avocat anti-castrist. Domiciliul acestuia nu este 
prea departe de zona în care ne aflăm. Totuşi, 
pentru eficiență luăm un taxi. Taximetria se face 
pe aici cu automobile de fabricaţie rusească, nişte 
Lada hârbuite şi vopsite în alb, dar şi cu limuzine 
mai vechi sau mai noi de fabricaţie americană sau 


europeană. Am descoperit chiar şi Tico, Matiz şi 
Aro fabricate în România. Noi luăm o Lada, un 
taxi de la compania de stat Cubataxi. Au preţuri 
mai mici. Evităm taximetriştii particulari care îmi 
amintesc de „rechinii” din zona Gării de Nord. $o- 
ferul ne spune cât ne costă până la adresa solici- 
tată. Nu porneşte ceasul de taxare, dar ne oferă, 
pe lângă bonul călătoriei, câteva bonuri în alb, 
pentru cinci CUC- în plus. Ne ajută astfel să de- 
contăm cheltuielile pentru care nu vom reuşi să 
obținem chitanță. Pe strada avocatului descope- 
rim că cei de la „Pro Democraţia” ne-au dat o 
adresă greşită. Camil intră în vorbă cu o vecină, o 
doamnă mai în vârstă cu chip de bunicuţă. Ne 
zâmbeşte complice: „Da, îl ştiu pe Rene. Locuieşte 
la 801. Să vă arăt unde. E un om bun!” Devine evi- 
dent că dizidentul respectiv este vizitat periodic 
de „turişti” ca noi. La două case distanță dăm de 
un fel de bloc cu trei etaje. ÎI strigăm pe Rene, dar 
Ă ] Ţ 

nu ne răspunde. Reapare bătrânica: „Îi dau tele- 
fon, aşteptaţi aici.” Peste vreo trei minute, de pe 
un balcon ne face semne un bătrân. Camil îi expli- 
că ce e cu noi. Suntem amici cu Rene şi vrem să-i 
vorbim. Bătrânul coboară şi ne deschide uşa blo- 
cului. Ne spune că Rene este plecat în oraş, la o în- 
trunire. Îi lăsăm vorbă că l-au căutat nişte prieteni 
din România. 

Dezamăgiţi de eşec, plecăm în căutarea unui 
taxi. Oprim o Lada condusă de un tânăr negru ta- 
citurn. Îi dăm adresa lui Yoani, o jurnalistă din 
opoziţie care deţine un blog anti-castrist. Şoferul 
pune ceasul de taxare şi răspunde monosilabic la 
întrebările lui Camil. Ajungem într-un cartier de 
blocuri turn părăginite. Oprim în fața blocului 
jurnalistei şi îi cerem taximetristului să ne dea 
că ceasul de taxare nu mai are hârtie. Cu o şuru- 
belniță reuşeşte să introducă o hârtie nouă. Co- 
borâm şi intrăm în bloc. Eu mă îndrept spre lift. 
Camil rămâne în spatele meu. Un negru cu statu- 
ră de sportiv care aştepta liftul îmi face semn din 
deget: „Nu!” Mă gândesc că îmi zice că nu merge 








liftul. Camil îmi strigă din spate: „Mergem, ple- 
căm, hai!” Observ în ultima clipă un individ în 
uniformă de polițist postat în holul blocului, pă- 
zind zona şi ţinând sub supraveghere pe cei care 
intră şi ies din bloc. Poate că despre polițistul ăsta 
ne făcea negrul semne. Avem noroc. Taxiul încă 
nu a plecat. $oferul abia sfârşise de montat capa- 
cul ceasului de taxare. Urcăm în taxi şi îi cerem să 
ne ducă de acolo. Nu am vrut să riscăm. Polițistul 
din holul blocului reprezenta un pericol serios. 
Seara rămânem la gazdă, nu mai ieşim în Ha- 
vana. Camil îmi mărturiseşte: „Mi-am reamintit 
că nu suntem în vacanță, ci am venit aici să ne 
confruntăm cu un regim totalitar.” Este clar. At- 
mosfera de carnaval din zonele turistice ale Hava- 
nei este periculoasă pentru noi. Am venit aici să-i 
ajutăm pe dizidenţi, nu suntem în vacanță. 


6. Povestea unui avocat 


Gânduri: Într-o dictatură, omul normal se 
află permanent sub amenințarea schizofreniei. 
Din momentul în care ai păşit în afara casei tale, 











12 


anul VII e nr. 77 


CHIPUL COMUNISMULUI, AZI 


ROST 





ți se impune să participi la o grotescă punere în 
scenă. Principiile tale de viaţă trebuie zăvorâte în 
tainița sufletului. Aflat printre ceilalți îţi joci rolul 
pe care ţi l-a dat sistemul. Adevărul nu este altul 
decât adevărul oficial, dreptatea nu este alta 
decât dreptatea oficială. Izvorul vieții tale nu mai 
este Dumnezeu, ci Dictatorul. Familia ta nu mai 
este cea de acasă, ci Partidul. Fiecare gest al tău, 
fiecare zâmbet sau lacrimă, fiecare respiraţie tre- 
buie să participe la Revoluţie. În omul normal 
apare un tulburător conflict între Eu-l cel real, 
chipul lui Dumnezeu în om, şi eu-l schimonosit pe 
care dictatura îl reinventează după chipul mâzgă- 
lit de dictator şi de partid. Aşa apare, într-o dicta- 
tură, în omul normal, schizofrenia. 

Jurnal: Dimineața, după micul dejun, ne în- 
dreptăm către hotelul Habana Libre. Trebuie să 
telefonăm avocatului Rene. Hotelul are un centru 
de comunicaţii, cum îl numesc cei de la recepție. 
De fapt, este vorba de o centrală telefonică dotată 
cu cabine. Se anunţă la oficiu numărul la care do- 
reşti să suni, intri în cabina indicată şi aştepţi să ți 
se facă legătura. Camil ezită să folosească centra- 
la. Facem o analiză rapidă şi ajungem la concluzia 
că oricum domiciliul şi telefoanele liderilor sunt 
sub supraveghere, aşa că nu se schimbă ceva dacă 
îi sunăm de la hotel. 

Ajungem la Rene cu un taxi. Suntem primiți 
într-un apartament ponosit, plin de mobilă ve- 
che, aflat în renovare. E mult spus în renovare. 
Rene zugrăveşte una din camere şi cam atât. În 
cameră pute ca şi în restul Havanei, a câine mort 
şi apă de mare stătută. Ne aşezăm pe niște şezlon- 
guri şi începem discuția. Atmosfera este calmă, 
fără vreun aer misterios de conspirație interna- 
țională. Povestea lui Rene este pe cât de simplă, 
pe atât de dramatică. Rene a fost avocat într-un 
oficiu de avocatură. În cadrul unei şedinţe a adu- 
nării naţionale a avocaţilor cubanezi a luat apăra- 
rea unui magistrat care fusese concediat în mod 
abuziv pentru că îndrăznise să instrumenteze o 
anchetă împotriva unor nomenclaturişti ai parti- 
dului. Gestul de solidaritate l-a costat slujba. A ur- 
mat toată procedura „demascării” ca „duşman al 
revoluţiei”. A fost supus oprobiului colectivului 
de oameni ai muncii, cum se făcea la chinezi, în 
vremea lui Mao, şi la noi, în vremea lui Dej, când 


erai repudiat de colegi şi chiar de familie în ca- 
drul unei şedinţe publice. A fost concediat şi nu i 
s-a mai permis să se angajeze în vreun alt loc de 
muncă, nici măcar într-o slujbă de necalificat. 

În Cuba, dacă te-ai ridicat împotriva regimu- 
lui, eşti închis pentru ani buni sau, în cea mai feri- 
cită situaţie, eşti considerat persoană fără drep- 
turi - dreptul de a munci, de a beneficia de asis- 
tență medicală, dreptul la educaţie etc. Din 1995, 
Rene trăieşte din ajutorul oferit pe căi ocolite, 
prin mesageri deghizați în turişti, de organizaţiile 
pentru apărarea drepturilor omului sau de Re- 
prezentanța SUA în Cuba. Împreună cu alți 
unsprezece avocaţi izgoniți din oficiul de avoca- 
tură pentru convingerile lor politice, Rene a fon- 
dat o organizație numită „Corriente Agramontis- 
ta”, după numele unui erou naţional cubanez. Or- 
ganizaţia oferă consiliere juridică gratuită per- 
soanelor acuzate de acțiuni antirevoluționare şi 
familiilor deţinuţilor politici. Periodic, securita- 
tea cubaneză îl cheamă Ia o discuţie „amicală”. Se 
fac presiuni şi asupra fratelui său pentru a-l deter- 
mina să renunțe la atitudinea anti-comunistă. 
Rene ne spune că despre Fidel Castro circulă zvo- 
nul că este tot mai grav afectat de alienare min- 
tală. În timpul ultimei emisiuni în direct la televi- 
ziunea cubaneză, moderatorul a primit din regie 
permisiunea (se pare că din ordinul lui Raul 
Castro) să-l întrerupă pe Fidel pentru că acesta în- 
cepuse să vorbească fără să mai lege cuvintele şi 
frazele. Despre Raul Castro circulă zvonul că ar fi 
dependent de alcool. În popor se glumeşte amar 
despre patima lui Raul Castro. De ce Raul nu i-a 
vizitat pe sinistraţii din zonele afectate de ura- 
gan? Pentru că nu s-a trezit din beţie. 

Rene ne spune că regimul pregăteşte organi- 
zarea Congresului PCC pentru anul viitor, în de- 
cembrie. Mulţi cubanezi visează că acest congres 
va fi unul al schimbării, mai ales pentru că au tre- 
cut deja zece ani de la ultima convocare a congre- 
sului partidului. Cubanezii speră, aşa cum sper- 
am şi noi, că, la al XIV-lea Congres al PCR, Ceau- 
şescu urma să lanseze reforme democratice sau 
să se retragă din funcţie. Rene crede că nu se va 
schimba nimic în bine. Activităţile comerciale 
aducătoare de profit, mai ales turismul, sunt con- 
trolate de nomenclatură şi securitate. Situaţia de 

acum convine politrucilor, aşa că este puţin prob- 
abil ca aceştia să accepte schimbări radicale. 
Camil profită de un moment de pauză şi îi dă 
lui Rene suma de bani pe care Centrul i-a alocat- 
0. Suma îmi pare jignitor de mică în raport cu su- 
ferința acestui om. Rene ne mulţumeşte. ÎL văd 
cum roşeşte. Mă cutremur şi mi se face milă de 
acest om. Ne despărțim şi îi promitem că-l vom 
ajuta în continuare. Vorbe firave, promisiuni poa- 
te imposibil de îndeplinit. Rătăcim pe străzile Ha- 
vanei. În urma noastră lăsăm un om a cărui viață 
a fost ruinată pentru că a avut naivitatea să ceară 
diavolului să respecte dreptatea lui Dumnezeu. 


7. O blogheriţă și-al ei blog 


Gânduri: Internetul a devenit parte a vieții 
noastre. Dimineața îmi începe cu o cafea şi cu citi- 
rea email-urilor. Lectura presei o fac pe Internet. 
Cu soția mea, cu prietenii mei vorbesc prin inter- 
mediul Internetului. Nu pot să concep comunica- 
rea cu ceilalți fără această minune a lumii libere. 
În Cuba, Internetul este apanajul celor din clasa 
conducătoare. Nomenclaturiștii, securiştii, direc- 
torii structurilor din turism au Internet neliminat 
la birou, unii şi acasă. Cubanezii de rând nu au ac- 
ces decât la un fel de Intranet național, la preţuri 
prohibitive. Există însă o portiță către Internet. 
Piaţa neagră. Funcţionarii instituţiilor de stat 
vând codurile de acces pentru 40 de euro pe lu- 
nă, accesul fiind posibil doar noaptea. Internetul 
este deocamdată un fel de duşman de clasă pen- 
tru dictatura lui Fidel Castro... 

Jurnal: Yoani este celebră. Blogul ei a făcut-o 
celebră. Primul blog administrat de un cetățean 
cubanez care mărturiseşte despre absurdul vieţii 
din Cuba. Ajungem cu greu până la apartamentul 
ei. Locuieşte la etajul 14 al unui bloc construit în 
anii '70 după un proiect iugoslav. Cele două lif- 
turi de fabricaţie sovietică nu prezintă garanţia că 
funcţionează corespunzător. Urcăm cu stoicism 
cele 14 etaje. Sunăm şi ne deschide tatăl lui Yoani. 
I-am găsit la masă. Ne cerem scuze. Ni se oferă 
ceva de băut şi suntem rugaţi să o aşteptăm câte- 
va minute pe Yoani, care e ocupată cu o convorbi- 
re telefonică. Apartamentul lui Yoani este frumos 
aranjat. Ea şi soţul ei lucrează ca translatori, ghizi 





şi profesori de limba spaniolă pentru turiştii stră- 
ini. Au venituri destul de bune din munca asta. 
Apare şi Yoani. Îi spunem ce este cu noi şi o lă- 
săm pe ea să vorbească. Este mândră de blogul ei. 
Ne spune că a ajuns la peste 12 milioane de vizit- 
atori. Ne explică procedura prin care administrea- 
ză blogul. Îşi scrie articolele acasă, le pune pe un 
stick USB, merge la o sală de internet destinată 
turiştilor străini şi trimite prin e-mail articolele 
unor prieteni din Europa, care administrează de 
fapt blogul. Accesul la blogul ei este blocat în Cuba. 








— 






Nu 








Totuşi, numai în Havana circulă mii de cd-uri cu 
varianta offline a blogului ei. Întrebările noastre 
despre problemele politice sunt primite cu un zâm- 
bet vag ironic. Yoani nu este interesată de politică. 
Ştie şi mărturiseşte că actualul regim este unul 
criminal, dar lupta ei nu presupune utilizarea unor 
mijloace politice. Yoani crede că viitoarea societate 
cubaneză liberă va avea nevoie de cetățeni capabili 
să-şi apere şi să-şi promoveze drepturile. Prin 
blogul ei, Yoani speră că va aduce o contribuție la 
necesara naştere a societăţii civile cubaneze. 

Peste câteva săptămâni, Yoani va participa ală- 
turi de alți blogări independenţi din Cuba la o con- 
ferință neoficială a blogărilor cubanezi. Nu ne spu- 
ne nici locul şi nici data organizării conferinței. Îi 
este teamă că securitatea cubaneză va interveni şi 

va împiedica organizarea conferinței. Principalul 
obiectiv al blogărilor independenți este adoptarea 
unui plan de alfabetizare în domeniul utilizării 
internetului a membrilor opoziției anti-castriste. O 
întrebăm pe Yoani dacă îi este teamă de securitate. 
Da, îi este teamă, uneori foarte teamă, dar preferă 
să nu se mai gândească la pericole, pentru că nu 
vrea Să fie paralizată de această teamă. 

Yoani are nevoie de cărți de software, de in- 
formaţii din lumea liberă, de contacte, de cd-uri 
blank pentru a multiplica şi distribui conținutul 
blogului. Lucruri care până şi pentru noi, cei din 
România, sunt doar nişte banalităţi ce pot fi 
cumpărate de la orice mall, aici au o valoare incal- 
culabilă. Yoani are planuri. După căderea dictatu- 
rii îşi doreşte să fie implicată în presa liberă, dar 
şi în societatea civilă. Cubanezii vor avea nevoie 
de o societate civilă puternică pentru că au uitat 
ce înseamnă libertatea. Yoani este convinsă că In- 
ternetul înseamnă libertate şi doreşte să deschi- 
dă pentru cubanezi porţile către această libertate. 
Yoani, o blogheriță liberă într-o ţară comunistă. 

Post-scripturm: Yoani a fost arestată de Secu- 
ritatea cubaneză. Vreme de două zile a fost inte- 
rogată în legătură cu organizarea conferinţei blo- 
gărilor din Cuba. Yoani nu s-a temut. Yoani nu se 
uită peste umăr şi nu-i pasă de securiști şi nici de 
arestare. A fi arestat de Securitate este un eveni- 
ment aproape banal care face parte din viaţa de 
cubanez. Nimic special, nimic deosebit, nimic 
nou. 


8. Diavolul dat în judecată 


Gânduri: Mi-e milă de cubanezi şi greață de 
atmosfera de aici. Doamne, îți mulțumesc că m-ai 
născut român. Mi-e dor de ai mei. Sunt în Havana 
doar de câteva zile şi deja îmi este de ajuns. Răul 
este palpabil aici. Răul răsare de Ia fiecare colţ de 
stradă împuțită, răul rânjeşte prin ferestrele spar- 
te ale clădirilor în ruină din Havana. Răul este în 
cubanezii tranformați în cadrave umblătoare de 
visul unui nebun. Răul mă sfâşie. 

Jurnal: Nu am dormit bine. M-am trezit cu 
greu, ca dintr-o anestezie. Plouă încet şi meschin 
peste o Havană laşă, ipocrită şi plină de murdă- 
rie. Am pornit cu Camil spre domiciliul unui lider 


de organizaţie studenţească de opoziţie. Am în- 
cercat să-l contactăm telefonic, dar numărul pe 
care îl avem nu este corect. Cartierul în care locu- 
ieşte acest lider ne-a deprimat. Un fel de ghetou 
american din anii '30, plin de rahat. Străzi cu nă- 
mol şi erupții din canalizarea înfundată, case pă- 
răginite din care emană mirosuri care te fac să vo- 
miţi, oameni parcă şi mai murdari decât în restul 
Havanei. Toată această umanitate în suferință îţi 
provoacă deopotrivă milă şi silă. Pe drum suntem 
aproape loviți de un autobuz. Şoferii din Havana 
conduc cu o nepăsare criminală. Cubanezii sunt 
obişnuiţi. Eu şi Camil încă respectăm regulile de 
circulaţie. Pietonii cubanezi fac slalom printre 
maşini, la fel de nepăsători față de regulile de cir- 
culaţie ca şi şoferii. Găsim destul de uşor adresa 
dizidentului. O casă cu trei etaje, veche şi împuți- 
tă. Ne este mai greu să pătrundem în casă pentru 
că uşa de la intrare este închisă. Ne ajută o bătrâ- 
nă care vinde nu ştiu ce nimicuri prin zonă. Ur- 
căm pe o scară murdară, strâmtă şi strâmbă până 
la apartamentul dizidentului. Miroase cumplit. 
Parcă ne apropiem de bucătăria unor canibali 
care tocmai au pus la fiert un stomac de om plin 
de resturile digestiei. Îndurăm inutil acest calvar. 
Liderul nu e acasă. Ne vom întoarce mâine. 
Pornim prin ploaie spre Capitoliu. De aici 
luăm un taxi până la Hotelul „Habana Libre”. Ne 
strecurăm pe lângă securiştii de la intrare şi ne 
aşezăm pe fotoliile din hol. Bărbaţi din Europa, 
însoțiți de femeile de consum ale Havanei se 
plimbă rânjind de satisfacţie, ca nişte regi de ope- 
retă ieftină. Două nemţoaice grăsane, cu nişte de- 
colteuri dizgraţios de mari prin care îşi expun sâ- 
nii, râd în hohote la glumele făcute într-o engleză 
stricată de doi negri atletici, playboi cubanezi. 
Privind aceste scene de ipocrizie europeană, îmi 
vine şi mai greață decât de la canalizarea înfunda- 
tă a oraşului. Pentru a mă calma, îi înjur în româ- 
neşte, cu voce tare, pe europenii care subvențio- 
nează dictatura lui Castro petrecându-şi vacanța 
cu târfele Havanei. Camil îmi propune să mergem 
la un lider marcant al opoziţiei cubaneze. Luăm 
un taxi şi ne îndreptăm spre locuința unui fost 
profesor de filosofie marxistă de la Universitatea 
din Havana care a înțeles încă din 1968 că revolu- 
ţia permanentă a lui Castro e de fapt o dictatură. 

ÎL găsim pe Elizardo Sanchez în casa unei diziden- 
te, o avocată exclusă din oficiul de avocatură pen- 
tru atitudine contra-revoluţionară. 

Elizardo ne pune multe întrebări. Este dor- 
nic să afle cum am trecut noi de la comunism la 
democraţie şi dacă merită efortul, dacă sunt vizi- 
bile progrese. Da, merită efortul! Îi explic că şi ei 
vor avea de-a face, după căderea dictaturii, cu foş- 
tii comunişti transformați în capitalişti. Cubane- 
zul ştia de Iliescu. ÎL pomeneşte zâmbind ironic. 
Ne cere să-i trimitem prin e-mail informaţii 
despre problemele tranziţiei, despre soluţiile pe 
care le-am găsit, despre democraţia din Uniunea 
Europeană. Promitem. Îi vom trimite. Va primi in- 
formaţiile de la prietenul care îi administrează e- 
mailul la o ambasadă occidentală. Avocata dizi- 
dentă ne spune că au făcut plângere penală împo- 
triva unui jurnalist de Ia televiziunea cubaneză 
care, ajutat de securitate, a spart contul de e-mail 
al unei dizidente şi a folosit conținutul e-mail-uri- 
lor pentru a o demasca într-o emisiune ca fiind 
„agentă a imperialismului“. Plângerea a fost argu- 
mentată cu articole din Constituţia Cubei comu- 
niste. Procuratura nu le-a răspuns la plângere. 
Atunci au făcut plângere împotriva Procurorului 
general al Cubei, pentru abuz în serviciu. Nu i s- 
a răspuns nici la această plângere. Totuşi, victoria 


este imensă. Ei sunt deocamdată în libertate, deşi 
acțiunea lor e foarte gravă. Cubanezii au înțeles 
că se poate rezista în faţa dictaturii prin mijloace- 
le legale pe care însăşi dictatura le oferă, cel puțin 
pe hârtie. Elizardo Sanchez şi avocaţii din organi- 
zaţia lui au dat în judecată pe diavol, la el acasă. 
În Cuba încă există speranță. 


9. „Bulă“ 


Gânduri: Cât de pervers poate fi un om? 
Câtă mizerie şi minciună poate înghiţi un om? Pri- 
vesc la emisiunile de ştiri ale televiziunii cubane- 
ze şi mă înfior. Cum poţi spune că poporul cuba- 
nez este fericit, că este ocrotit de criza financiară 
care macină lumea capitalistă, când în realitate, 
cubanezii suferă de foame şi îşi prostituează soți- 
ile şi fiicele pentru câţiva euro obținuți de la turiş- 
tii europeni, acei euro care le oferă şansa să tră- 
iască la limita supraviețuirii? Cum poţi spune că 
agricultura cubaneză are producţii record, că 
populaţia este bine hrănită, când alimentele cum- 
părate pe cartelă îi ajung unui cubanez fix zece zi- 
le? Cum poţi spune că Havana este un oraş în pli- 
nă dezvoltare, când Havana pute cumplit şi se 
descompune? Ministerul Adevărului funcționea- 
ză ireproşabil în Cuba. (va urma) 

Vedere de pe Centură 


Animalul perfect 


„Ai griji, ni-o spus tata când am plecat di-acasi: daci 
vorghești puțin, ar si zâci tăţ ci ești prost; daci vorghești 
pre mult, ar si afli...“ (Pinalti, alias Gheorghe Ștetan, 


un nume de cronicar moldovean la PD-L-EBA) 


Viorel Patrichi 





vine dintre noi, deci dintr-o lume concretă. 

Chiar par convinşi că „lumea este-aşa cum 
este şi ca dânsa suntem noi”, cum spune poetul. 
Politicianul nostru se schimbă însă brusc după ce 
ajunge în fotoliu: nu-i mai ajungi cu prăjina la nas 
dacă eşti un simplu cetățean. În campania elec- 
torală, ar fi în stare să se târască după făcătorii de 
opinie, dar după ce şi-au văzut sacii în căruță, nu-i 
mai cunosc. Eu când îl văd pe Olandezu Zburător, 
simt că ţara va ajunge pe mâini bune, chiar va 
prinde aripi. “Eu sunt un animal perfect”, a spus 
Marean şi a rămas aşa, cu aceeaşi privire mată, ca 
de guşter, pipăind aerul cu limba. Ca varanul. ÎL 
bate pe Aristotel. Mai că-mi venea să cânt ca 
manelistul: “Nu există-n lumea asta/ Frate ca al 
meu/ Și partid aşa dă mare/ Cum e PESEDEU!. E 
avrut să zică „Sunt un animal politic perfect”, dar 
i-a ieşit mai balaoacheş. “Peste zece ani, voi fi cel 
mai puternic în România. C-or fi unsprezece, c-or 
fi opt... Voi fi cu mâna pe scaunul preşedintelui, 
adică voi fi foarte aproape. Mai urmează să ajung 
preşedinte. Nu sunt cinci ca mine în România”, a 
spus Marean. Şi trebuie să-l credem fiindcă este 
maestru în “pachețele cu problemuţe” sau în 
“pacheţele cu şpăguţe”. Cultura poate să schimbe 
aparențele, dar nu şi esența. “Sunt ca un animal 
care-şi apără habitatul. De criză o să scăpăm într- 
un an-doi, de Paleologu - peste vreo 50 de ani. 
Atunci când îţi cântă prohodul prea mulți, rămâi 
în viaţă. Cei care ar vrea să scape de mine fac un 
calcul greşit pentru că voi fi şi mai periculos în 
afara Ministerului Culturii”, a ripostat Toader 
Paleologu atunci când a auzit că un mahăr din 


p oliticianul din România este o simfonie. El 


Partidu lu Mukles la amenințat cu remanierea. 
Doi politicieni diferiţi, un practician al şpăgii şi un 
teoretician pentru metafizica pleaşcăi. 


Atenţie, Bombo, 
ai un tinerel din Congo! 


Gaston Bienvenu Mboumba Bakabana, un 
tânăr de culoare, originar din Congo, a fost primit, 
în PSD, alături de alți peste 300 de băieți din 12 
județe ale Transilvaniei, în cadrul unei ceremonii 
festive desfăşurate la Cluj-Napoca. La eveniment 














ENE i 

au participat preşedintele TSD, Nicolae Bănicioiu, 
vicepreşedinţi Ecaterina Andronescu şi Victor 
Ponta, precum şi Cozmin Guşă. Mboumba Baka- 
bana, în vârstă de 33 de ani, este originar din Con- 
go şi este în România din anul 1995. Acesta a 
absolvit Institutul Politehnic din Bucureşti, Facu- 
ltatea de Microelectronică şi Telecomunicaţii, 
obținând diploma de inginer. Tânărul locuieşte în 
comuna Floreşti de lângă Cluj-Napoca şi este 

directorul unei companii de construcții. „Eram 
din facultate simpatizant al PSD, mi-a plăcut poli- 
tica preşedintelui Ion Iliescu, apoi a lui Adrian 
Năstase şi acum a lui Mircea Geoană. E un partid 
care îmi place“, a spus Gaston Bienvenu Mboum- 
ba Bakabana, noul membru al PSD Cluj. „Dacă 
partidul va avea încredere în mine voi primi şi 
funcţii. Acum sunt simplu membru şi am cerut 
afişe electorale pe care să le lipesc în Floreşti“, a 
spus Mboumba Bakabana. În cadrul manifestării, 
participanţii au agitat steaguri roşii, au purtat 
eşarfe şi tricouri pe care scria „Alături de Mircea 
Geoană“, dar şi pancarte cu inscripții precum 
„Geoană preşedinte“ şi „Alege bine“. Nicolae 
Bănicioiu a declarat că ceremonia organizată a 
dus la „căderea mitului“ conform căruia Ardealul 
este interzis PSD. „Mai demontăm un mit, că 
Ardealul ar fi interzis PSD. Văd aici o mulțime de 
tineri, ceea ce înseamnă primul pas spre recupe- 
rarea Ardealului de către PSD, de stânga“, a spus 
Bănicioiu. Dacă şi Mboumba Bakabana a intrat în 
Partidu lu Mukles, precis că va trebui să emigrăm 
noi în Congo. Fiindcă este tot mai clar: cine nu este 
cu ei este împotriva lor. Ei nu au alt organ de per- 
cepţie. Iată de ce îi consider un mare pericol pen- 
tru România. 


A dat în clocot 
hidrogenul de Bruxelles 


După ce Adrian Severin la acuzat de 
corupţie pe Jacques Barot, comisarul pentru 
justiție, Joseph Daul (FOTO), liderul Grupului 
Partidului Popular European, i-a transmis să 

















prezinte scuze şi dovezi. “Insinuările domnului 
Severin sunt inacceptabile. În plus, sunt şi 
incorecte, Comisia Europeană aplicând în mod 
temeinic procedurile existente privind lupta con- 
tra corupţiei în România. ÎI invit pe dl. Severin, în 
calitatea sa de deputat european din 2007, să 
consulte procedurile referitoare la elaborarea 
rapoartelor din cadrul Mecanismului de 
Cooperare şi Verificare, disponibile pe site-ul 
Comisiei Europene”, a replicat Joseph Daul. 
Răfuiala a început ca la noi, cu “argumente”. “Ori 
domnul Barot este corupt şi atunci trebuie să 
rezolvăm această problemă, ori există tot o formă 
de corupţie, prin faptul că nu e lăsat să gestioneze 
dosarul României. De ce comisarul pentru pro- 
bleme juridice şi afaceri interne nu este cel care 
coordonează întocmirea raportului pentru 
România pe justiţie şi este doamna Catherine 
Day, secretarul general al Comisiei Europene? De 
ce ne trebuie cineva care nu este titularul dome- 
niului să intervină? Corupţia este devierea de la 
regulă. Acesta este în sine un act de corupție, pen- 
tru că am deviat de la regulă şi nu există nici o 
explicaţie convingătoare. Da. Eu acuz de corupție 
pe unii care lucrează la raportul pentru România. 
Nu neapărat de corupție în sensul că au încasat 
bani, că au luat mită. Corupţie în sensul de 
deviere de la reguli şi de atitudine incorectă”, 
afirmase Adrian Severin la Târgu-Mureş, unde a 
dat hidrogenul în clocot. “Declaraţiile domnului 
Severin arată clar că PSD şi Severin gândesc în 
termeni de corupţie. Pentru că nu pot altfel. Şi 
sunt supăraţi că nu au reuşit să mintă Europa. 
Vedem, de asemenea, că domnul Severin detestă 
Europa, detestă regulile şi valorile europene şi nu 
are ce căuta în Europa. Trebuie ținut ascuns. 
După aceste declaraţii făcute de un actual mem- 
bru al Parlamentului European, care în acelaşi 
timp este şi numărul unu pe lista PSD pentru 
euroalegeri, domnul Severin şi PSD nu mai au 
nici o credibilitate în Europa şi nu vor obține 
nimic din ceea ce promit astăzi”, a declarat 
Monica Macovei. Ziarul “EuObserver” insinua că 
Adrian Severin ar fi acela care ar fi introdus 
numele Monicăi Macovei pe lista celor 12 candi- 
daţi europeni indezirabili, listă publicată de 
Partidul Socialist European. 

Am auzit frecvent reproşuri de genul: Ce 
caută Oieru la Bruxelles? Ce va face Tribunu la 
UE? Ce ştie să facă EBA? Întrebări fireşti din 
partea contribuabilului român. Dar stând strâmb 
şi judecând altfel decât făcătorii de manele 
politice Ia televizor, de ce ar fi mai bună Daciana 
Sârbu decât EBA pe care n-o dau competențele 
afară din ţară? Şi oare de ce ar trebui să cred eu că 
Renate Weber se va bate mai dihai ca Oieru din 
Pipera pentru România? În orice caz, Tribunu n- 
ar fi în stare să semneze un tratat atât de umilitor 
cu Ucraina, aşa cum a făcut inevitabilul şi impla- 
cabilul Adrian Severin. Tribunu este “extremist”, 
dar Nepotu Mătuşii Tamara poate zburda liber 
pentru toate bucuriile pe care le-a făcut: con- 
tractele pentru Bechtel, SIDEX, PETROM etc. El 
este “un european”, n-aşa? 


Federație sau Europa 
naţiunilor? 


Cetăţenii cu drept de vot din cele 27 de țări 
membre ale Uniunii Europene au votat, în perioa- 
da 5-7 iunie, pentru alegerea celor 736 deputați 
din noul Parlament European. În general, scruti- 


nul a fost marcat de un absenteism fără prece- 
dent. Voturile exprimate au constituit, de cele 
mai multe ori, o sancţiune la adresa partidelor 
aflate la guvernare. Nu în ultimul rând, scrutinul 
a însemnat reluarea unor dezbateri mai vechi pe 
marginea viitorului comunitar. Campania elec- 
torală din toate țările membre nu a reuşit să 
depăşească limitele politicii interne, unii candi- 
dați promițându-le alegătorilor că le vor aduce 
bani de la Uniunea Europeană. Foarte frecvent, 
votul cetățenilor a însemnat respingerea ideii 
unui continent unit, mai ales că majoritatea 
guvernelor nu organizează consultări populare 
pentru a hotărî destinele naționale. Evident, de 
teama că s-ar ajunge la situații similare celor din 
Franța sau Irlanda, care au respins proiectul 
Constituţiei europene. Mai mult ca oricând, acest 
scrutin comunitar reia o mai veche controversă: 
ce vrem în fond - o federaţie sau o confederație? 
O întrebare Ia care nici liderii politici actuali de 
pe continent nu au curajul să răspundă tranşant. 
Conform unui studiu realizat de institutul Via- 
voice pentru Eliberare, pe un eşantion de 5000 
de oameni din Germania, Spania, Italia, Franța şi 
Suedia, majoritatea celor chestionaţi vor ca UE să 

aibă un preşedinte, un ministru al Afacerilor 
Externe şi un ministru al Economiei şi Finanţelor. 
Italienii (73%), francezii (64%), spaniolii (63%) şi 
germanii ((51%) s-au pronunţat în favoarea 
alegerii unui preşedinte al UE. Ei s-au pronunțat 
asemănător şi pentru celelalte funcţii amintite. 
Suedezii se află însă la antipod: 57% nu vor un 
preşedinte al Europei. Doar 44% din numărul 
germanilor ar accepta crearea unei armate 
europene, 49% fiind categoric împotrivă. Fran- 
cezii (67%) şi italienii (56%) ar dori ca UE să aibă 
armată proprie. Cel mai mare dezacord a întâmp- 
inat întrebarea privind introducerea unui impoz- 
it european: nu vor să audă de aşa ceva spaniolii 
- 66%, francezii - 65%, germanii - 55% şi sue- 
dezii - 61%. 

Cetăţenii europeni percep construcţia comu- 
nitară ca pe o chestiune abstractă, câtă vreme 
acest experiment nu priveşte direct interesele lor. 
De aceea, prezenţa la urne a scăzut constant din 
1979 - când s-a înregistrat o participare la vot de 
62%, până în 2004, când au venit la urne doar 
45,5% în medie. O participare masivă (aproxima- 
tiv 90%) s-a înregistrat în țările unde votul este 
obligatoriu - Belgia, Luxemburg, Grecia. În 2004, 
Polonia şi Slovacia, care abia aderaseră, au înreg- 
istrat doar 20,9%, respectiv 17% participare la 
vot. În 1989, Belgia înregistra o prezență de 
90,7%, Luxemburg - 87,4%, iar Italia - 81,1%. La 
polul opus, a fost Marea Britanie, cu 36,4%. În 
1999, Belgia - 91%, Olanda - 87,3%, iar Marea 
Britanie - 24% prezenţă la vot. Slovacia a bătut 
recordul dezinteresului cu 17% prezenţă la vot în 
anul 2004. La primele alegeri europene din 
2007, România a avut o prezență la urne de 
29,4%, iar Bulgaria - 29,2%. 


Crucea a rămas un simbol 
electoral preţios 


Votul pentru Parlamentul European este 
marcat de efectele interne ale crizei, dar şi de 
raporturile cu țările vecine ale fiecărui stat. 
Austriecii au preferat să acorde un credit şi mai 
mare Partidului Libertăţii (FPOe), condus de 
Heinz-Christian Strache, un radical exploziv, în 
vârstă de 39 de ani. “Cele două partide mari nu 





fie Europa şi consecința logică este că Strache 
dictează linia, iar celelalte două îl urmează ca 
nişte căţei, ceea ce duce la victoria populismului”, 
crede Sonja Puntscher-Riekmann, vicerector al 
Universităţii din Salzburg. Strache a preferat să le 
arate oamenilor ce nu trebuie să ajungă Europa: 
sloganul “Occidentul, în mâinile creştinilor!” i-a 
deranjat pe cei care văd în UE un proiect pentru 
minoritari de tot felul, dar a prins la majoritatea 
populaţiei din Austria. Strache nu a ezitat să vină 
la un miting electoral cu un crucifix şi a spus 
deschis că ar dori să vadă acelaşi lucru în toate 
sălile de clasă din şcolile Austriei. Aici revine 
aceeaşi întrebare: vrem o Europă creştină sau o 
construcție sincretistă, eventual atee? De altfel, 
majoritatea europenilor nu suportă ideea că UE 
trebuie să excludă ideea creştină de la baza con- 
strucției europene, aşa cum a fost exclusă crucea 
roşie de pe maşinile Salvării... Austriecii, ca 
majoritatea europenilor, nu suportă imigrația, 
dar nici companiile multinaționale, pe care le 
cred a fi la originea crizei. 

Nici pentru britanici construcţia europeană 
nu este o prioritate. Ei au folosit alegerile pentru 
PE ca să-şi manifeste dezacordul față de creşterea 
şomajului, a imigrației şi a crizei economice. Ei 
pun în discuţie chiar şi respingerea Tratatului de 
la Lisabona, după cum a afirmat de mai multe ori 
David Cameron, liderul conservatorilor victo- 
rioşi, arată “The Times”. Recesiunea economică 
este principalul candidat la nivel continental. 
Vaclav Klaus, preşedintele Cehiei, i-a îndemnat 
pe conaţionali să voteze pentru țara lor, nu pen- 
tru UE, fiindcă alegerile europene “sunt inutile”. 
La fel ca britanicul David Cameron sau ca Charles 
de Gaulle altădată, Klaus vrea “o Europă a națiu- 
nilor” fiindcă UE nu va putea niciodată să devină 
un fel de “Statele Unite ale Europei”. Ultranaţio- 
naliştii din Slovacia au intrat şi ei în Parlamentul 
European. Ei au preferat sloganuri contra ungu- 
rilor şi a ţiganilor. Episcopul Tokes Laszlo din Ro- 
mânia, primul candidat pe lista UDMR, a afirmat 
că a votat “pentru reintegrarea Transilvaniei în 
Europa. Transilvania a fost ruptă de Europa în 
două faze. În prima fază după primul Război 
Mondial, când a devenit parte a unei țări feudale 
româneşti, iar apoi în Al Doilea Război Mondial, 
când a fost dăruită blocului sovietic”. Marko Bela, 
liderul UDMR, a spus că în Uniunea Europeană nu 
ar trebui să intre ultranaţionaliştii, dar nu se refe- 
rea la Tokes, se gândea la Tribunu. Corneliu Va- 
dim Tudor l-a trimis tot acolo: “Marko Bela este 
un iresponsabil. Să latre la Budapesta, nu în Ro- 
mânia!” Nu este bine să instrumentăm frustrările 
oamenilor, dar, în campania electorală din toate 
țările UE, tocmai acest lucru se face. Principala 
frustrare la nivel continental este provocată de 
cea mai gravă criză economică de după 1930, iar 
guvernele naționale nu au fost capabile să reducă 
efectele recesiunii. Cea mai periculoasă lovitură 
pentru construcţia europeană poate veni tocmai 
din direcţia pe care au mizat totdeauna gânditorii 
de la Bruxelles: economia. 


Suveranitatea naţională și 
modelul SUA 


Federație sau confederație europeană? 
Dilema este veche în dialogul politic de pe conti- 


nent. Reputatul istoric Constantin Buşe a lansat 
recent, la Casa “Nicolae Titulescu”, studiul Din 
istoria relațiilor internaţionale, la Editura 
Enciclopedică. În context, o atenţie specială ar 
trebui acordată capitolului intitulat “Ideea euro- 
peană în viziunea unor personalități intelectuale 
şi politice din România (1919-1939). În 1930, 
sociologul Dimitrie Gusti opta pentru “Federaţia 
Statelor Europene”. La 27 mai 1923, Grigore 
Gafencu spunea: “Secolul trecut a fost dominat de 
principiul naționalităților, în numele său a învins 
şi neamul nostru. Secolul de azi trebuie să fie al 
federalismului”. Era continuarea ideii contelui 
Richard Coudenhove-Kalergi, care a lansat în 
1923 la Viena studiul “Paneuropa”. În general, 
gânditorii români credeau că federaţia pre- 
supune respectarea suveranității statelor, 
garantarea principiilor Pactului Societății 
Naţiunilor şi ale Pactului Briand-Kellog, con- 
damnarea agresiunii şi cultivarea sentimentului 
de solidaritate europeană. Economistul Mihail 
Manoilescu spunea că ideea construcţiei Statelor 
Unite ale Europei “poate fi utopică din punct de 
vedere al posibilităţilor de înfăptuire, ea este însă 
logică şi raţională”. I.G. Duca nu accepta primirea 
URSS şi a Marii Britanii în club. În 1930, Iuliu 
Maniu adopta ideea unei Confederații Central 
Europene, lansată prin Planul lui Aristide Briand, 
cu Ungaria, Cehoslovacia şi Austria. Evocându-l 
pe Briand, la 8 martie 1932, Mihail Sadoveanu, 
preşedintele Senatului României, afirma: “Ideea 
PanEuropei, pe care el a aruncat-o asupra sufer- 
inței şi asupra confuziei obşteşti, s-a aprins şi 
stăruieşte ca o stea înflăcărată a aspiraţiei de 
astăzi şi a realizării de mâine”. Toţi credeau că 
suveranitatea națională se va respecta întocmai. 
Războiul celor două ideologii ireductibile avea să 
arunce în derizoriu această utopie frumoasă. 
Europa nu se confundă cu America. 


Obama s-a împăcat cu lumea 
musulmană 


Discursul lui Barack Obama de la Cairo a fost 
foarte bine primit în lumea islamică. “Assalamu 
Aleikum! - Pacea fie cu voi!” a strigat preşedin- 
tele american în fața Universităţii de la Cairo şi a 

stârnit aplauze. În Cisiordania, palestinienii îl 
numesc deja “Abu Hussein”, folosindu-i numele 
mijlociu musulman, în semn de respect. “După 
cum ne spune Sfântul Coran, «Fii conştient că 
există Dumnezeu şi spune întotdeauna ade- 
vărub». Este ceea ce voi încerca să fac astăzi, să 
spun adevărul cât de bine pot”, a afirmat Obama. 
Este o schimbare de discurs la antipod, faţă de 
George W. Bush, care vorbea neinspirat despre 
“cruciade”. “Sunt gata pentru un dialog serios cu 
Iranul”, a anunțat Obama, recunoscând că Statele 
Unite se află la originea revoluţiei din 1953 din 
Iran. Nicholas Burns, care s-a ocupat de dosarul 
nuclear iranian pe timpul lui Bush, crede că 
Obama şi-a pregătit foarte abil cadrul extern de 
după alegeri. Dacă Iranul acceptă sau nu dialogul 
cu SUA, Obama va ieşi bine oricum fiindcă lasă 
spaţiu de manevră pentru dialog. “Iar dacă dia- 
logul cu Iranul eşuează, SUA vor ieşi bine din situ- 
aţie fiindcă vor avea o credibilitate şi o poziţie 
mult mai mare în fața Rusiei şi a Chinei, fiind în 
măsură să ceară sancţiuni foarte severe”, crede 
Burns. “În plin război rece, Statele Unite au jucat 
un rol în răsturnarea unui guvern iranian demo- 





cratic ales”, a recunoscut Obama. Este pentru 
prima dată când un lider american ţine un aseme- 
nea discurs pentru lumea musulmană. Motivată 
de controlul resurselor petroliere, lovitura de 
stat reprezintă pentru mulți iranieni duplicitatea 
Americii, care pozează în apărătorul drepturilor 
omului, dar nu ezită să recurgă la metode josnice 
pentru a răsturna guverne democratice în nume- 
le intereselor economice şi strategice. Venind din 
lumea musulmană în Europa, Obama a vizitat pe 
5 iunie lagărul de concentrare din Buchenwald, 
din estul Germaniei, însoţit de Elie Wiesel şi de 
cancelarul Angela Merkel. Acolo a vorbit despre 
moartea celor şase milioane de evrei pe timpul 
Holocaustului, echilibrând balanţa cu Israelul, 
după discursul paradoxal de la Cairo. 


„Basarabia aparţine 
Ucrainei!“ 


Aşa a declarat Nikolai Serdiuk, guvernatorul 
regiunii Odesa, un demnitar care face parte din 
guvernul de la Kiev. “Basarabia va rămâne pen- 
tru totdeauna teritoriu al Ucrainei, iar pretențiile 

României la aceste pământuri nu au un caracter 
oficial. Basarabia este a noastră şi va fi pentru tot- 
deauna teritoriu ucrainean, indiferent de ceea ce 
afirmă vecinii noştri români, mai ales că aceste 
declaraţii nu reprezintă poziţia oficială a Româ- 
niei, ci a unor organizaţii publice de pe teritoriul 
român. Câinii latră, caravana trece!”, a bravat 
Serdiuk în cadrul unei conferințe pe tema “Pro- 
gramul de vecinătate România-Ucraina”, mani- 
festare finanțată de UE. Presa ucraineană s-a 
năpustit furibund asupra României, la fel ca 
ziariştii ruşi, deşi autorităţile de la Bucureşti nu 
au revendicat teritoriile istorice, invadate de 
Armata Roşie, dar cedate prin tratatul bilateral, 
semnat de triada Emil Constantinescu-Adrian Se- 
verin-Petre Roman. Mai mult, politicienii de toate 
culorile de la Kiev au afirmat deschis că Ucraina 
nu va respecta nici hotărârea definitivă şi irevo- 
cabilă, dată de Curtea Internaţională de Justiţie 
de la Haga, cu privire la delimitarea platoului 
continental şi a zonelor economice exclusive din 
Marea Neagră dintre cele două țări vecine. Ucrai- 
na nu recunoaşte existența românilor din sudul 
Basarabiei, folosind aceleaşi “argumente” bolşe- 
vice: moldoveni, iar nu români. “Membrii dias- 
porei moldoveneşti din regiunea Odesa, dar şi cei 
32000 de membri ai diasporei ucrainene din 
Transnistria sunt toţi cetăţeni ai Ucrainei”, a 
susținut Serdiuk la forumul de la Odesa, unde au 
fost şi reprezentanți din România. Cerasela 
Nicolaş, consul general la Odesa pentru România, 
a confirmat că țara noastră nu are revendicări 
teritoriale față de Ucraina. Muscoiul de pe căciula 
haholului este atât de mare, încât Serdiuk dă din 
mâini şi din gură. Patru regiuni ucrainene şi 
patru regiuni româneşti au semnat un acord de 
cooperare transfrontalieră, în acest climat de ten- 
siuni politicianiste, alimentate permanent de 
perpetua campanie electorală de la Kiev. Pe 
seama României. 

Tot felul de “analişti” şi “strategi” din Rusia 
sau din Transnistria fac proiecte halucinante pen- 
tru viața românilor din Basarabia. Chiar dacă 
rezistența Opoziţiei de la Chişinău a fost exem- 
plară şi extrem de utilă pentru reforma politică 
din R. Moldova, aceşti domni sau tovarăși au 
convingeri care nu coincid totuşi totdeauna: unii 


susțin că “R. Moldova se scurge în România”, iar 
Rusia trebuie să recunoască imediat indepen- 
dența Transnistriei care trebuie să devină un al 
doilea Kaliningrad pentru UE; alţii - cei mai nu- 
meroşi - devin tot mai guturali şi avertizează 
România “să nu se amestece în treburile interne 
ale R. Moldova”. Desigur, Rusia are toate drep- 
turile să se amestece deschis în regiune, chiar 
dacă etnicii ruşi constituie doar 6% din populaţia 
Basarabiei. Evident, Voronin susține că România 
este vinovată şi pentru eşecul comuniștilor de a 
impune un preşedinte-marionetă. Generalul de 
miliție nu concepe că adversarii din Opoziţie pot 
gândi altfel decât el, independent de Moscova sau 
de Bucureşti. Iată de ce rezistenţa celor trei par- 
tide - PL, PLDM şi AMN - reprezintă o lecţie de 
neuitat pentru micii satrapi regionali din spațiul 
ex-sovietic. Un prieten de-al meu de la Soroca a 
rezumat într-un stil inconfundabil situaţia creată 
la Chişinău: “Uăi băieţi, uăi, şi l-o mai cârchit aişte 
pisti bot pi Voronin!”. Vladimir Ţurcan, vicepreşe- 
dintele Parlamentului şi mâna dreaptă a miliția- 
nului, a recunoscut că a acceptat arborarea dra- 
pelului UE pe clădirea Legislativului, unde nu ar 
fi fost însă şi steagul României. Inutil să-i mai 
aducem aminte lui Voronin că şi-a făcut-o singur 
şi, prin urmare, să nu mai acuze serviciile spe- 
ciale de la Bucureşti. 


În pragul războiului civil 


Aşa pretind profeţii KGB-FSB-GRU că se afla 
țara românească de dincolo de Prut înaintea 
alegerilor anticipate. Dmitri Soin, un expert KGB 
din Transnistria, ne asigură că situaţia de dincolo 
de Prut are o pronunţată componentă geopoliti- 
că. El crede că partidele de opoziţie de la Chişi- 
nău ar dori unirea cu România. Soin, care con- 
duce mişcarea “Prorîv” din Transnistria, afirmă 
că Partidul Comuniştilor nu reprezintă o forță 
filorusă unitară, fiind mai degrabă o structură cu 
mai multe tendințe: acolo fiecare îşi urmăreşte 
propriile interese, când cu Occidentul, când cu 
Estul. Soin e convins că bolşevicii lui Voronin au 
vrut să sugă de la două vaci, “încurcându-se în 
aceste subtilități geopolitice şi intrând singuri în 
fundătură”. El crede că Basarabia este în pragul 

unui război civil fiindcă “aceste alegeri anticipate 
doar vor aprofunda divizarea societăţii moldove- 
neşti, care şi aşa este puternic scindată”. 

“Escaladarea instabilității politice nu va 
servi drept motiv pentru un nou pogrom în 
masă, sub steaguri româneşti”, scrie “Izvestia”, 
într-un limbaj care aminteşte de vremurile de glo- 
rie ale lui Stalin. Mai realistă, “Nezavissimaia Ga- 
zeta” notează că “R. Moldova a rămas fără pre- 
şedinte şi fără Parlament. Eşecul alegerii preşe- 
dintelui a aruncat R. Moldova într-o criză politică 
serioasă”. “Este practic o victorie a Opoziţiei”, 
menţionează “Rossiiskaia Gazeta”. Obsesia pier- 
derii Nistrului i-a paralizat pe mulți comentatori 
ruşi, deşi “Nistrul cu apă chioară” curge la peste o 
mie de kilometri de frontiera Rusiei. “Eşecul 
alegerii preşedintelui trădează poziţia slabă a 
puterii comuniste şi anticipează prăbuşirea 
regimului Vladimir Voronin. Cum ar trebui să 
procedeze Rusia într-o asemenea situație? Există 
argumentul Transnistriei. Kremlinul trebuie să 
renunțe la R. Moldova şi să recunoască enclava de 
pe Nistru, dar acest argument este prea slab din 
punct de vedere geopolitic şi al intereselor ener- 
getice ale Rusiei, care nu pot fi promovate în 
regiune, fără sprijinul Chişinăului”, crede Dmitri 
Oreskin de la “Kommersant”. Eu consider că 
Rusia ar trebui să accepte România ca partener 
de dialog strategic în regiune, altfel nu va rezolva 
nimic în spatele Ucrainei. 

Chişinăul a găzduit pe 5 iunie reuniunea 
şefilor de state şi de guverne din sud-estul 
Europei. Cu acest prilej, Petr Kypr, ambasadorul 
Cehiei în R. Moldova, a criticat regimul comunist 
pentru introducerea regimului de vize pentru 
români. În schimb, cetăţenii R. Moldova trebuie 
să facă dovada că au în cont 500 de euro dacă vor 
să vină în România. Iată de ce românii din 
Basarabia pot să rămână recunoscători unor 
politicieni ca Mircea Snegur, Petru Lucinski, 
Vladimir Voronin şi - de ce nu? - Ion Iliescu sau 
Emil Constantinescu. 

Bogdan Aurescu, secretar de stat pentru 
afacerile strategice ale României, la suplinit pe 
Traian Băsescu, care a refuzat să mai meargă din 
cauza evenimentelor din 7 aprilie. Strategul nos- 
tru şi-a manifestat speranța că “înțelepciunea va 


prevala şi că lucrurile vor reveni la norma!” în 
relaţiile dintre Bucureşti şi Chişinău. 

Turcia a preluat preşedinţia Procesului de 
Cooperare din Europa de Sud-Est, manifestând 
aceeaşi speranță că va adera la UE, chiar dacă în 
campania electorală de pe continent au fost 
accente clare contra Ankarei. 


Elefantul printre porțelanuri 


De un comic involuntar este şi analiza reali- 
zată de Konstantin Zatulin, directorul Institutului 
pentru Comunitatea Statelor Independente de la 
Moscova şi deputat în Duma de Stat. În buna tra- 
diţie bolşevică, un gazetar de la “Komsomolskaia 
Pravda” la întrebat pe Zatulin: “Este clar că 
Opoziția de la Chişinău nu va mai fi de acord nici 
dacă comuniştii vor învinge încă o dată în 
alegerile anticipate. Oare într-adevăr la Chişinău 
este de aşteptat al doilea val de pogromuri?” 

“În aceste condiţii, nimic nu poate fi exclus. 
Opoziția va încerca să acţioneze cu mai multă acu- 
rateţe. Este evident că, după retragerea Opoziţiei 
din aprilie, ea s-a regrupat şi a primit un nou spri- 
jin din partea României, care acţionează ca ele- 
fantul într-un magazin de porțelanuri şi face aluzii 
directe că nu consideră Moldova un stat viabil. 
România nu întâmpină nici o ripostă din partea 
UE, care a luat o pauză. UE se află în fața unei 
dileme: fie să-i susțină pe adversarii lui Voronin, 
riscând cu R. Moldova în forma în care este astăzi, 
fie să-şi reconfirme poziţia inițială şi să dea de în- 
țeles ferm Bucureştiului că nu sprijină amestecul 
în afacerile interne ale republicii”, crede Zatulin 
care prezice “o revoluţie colorată” la Chişinău. 

“Dacă se mai respectă Constituţia în R. 
Moldova, vor fi alegeri anticipate. Cred că este un 
răspuns corect, democratic al Opoziţiei pentru 
modul cum au fost tratați oamenii care au gândit 
altfel decât comuniștii. Pe de altă parte, Opoziția a 
dat o lecţie şi preşedintelui în funcţie, şi 
comuniştilor, şi oricui: că nu totul se cumpără în 
politică. Eu i-aş felicita pe cei care au rezistat presiu- 
nilor enorme care s-au făcut pe ei. Când politicienii 
care vor deţine frâiele puterii la Chişinău vor 
înţelege să-şi servească poporul, cu certitudine vor 
normaliza relaţiile cu România”, a spus Traian 

Băsescu la postul public de televiziune. “Financial 
Times” apreciază că Voronin a suferit o lovitură 
majoră în Parlamentul de la Chişinău. 
“Neparticiparea la alegerea şefului statului de 
către unii deputaţi din opoziţie a fost influențată 
puternic din exterior, influență care nu este cea 
mai favorabilă”, a spus Iurie Roşca, fără să mai 
acuze direct România. EI susține că Urechean s-a 
dus la Moscova pentru a se întâlni cu interlopul 
Karamalak la hotelul Marriott. Iar noi credeam că 
numai la Bucureşti se trag clopotele pentru 
Chişinău... 


Dezmembrarea României 


Chiar dacă țara noastră a intrat în NATO şi în 
UE, strategii ruşi fac scenarii pe computer şi le 
oferă politicienilor. Andrei Safonov, un analist 
rus de la Tiraspol, consideră că dezmembrarea 
României ar fi singura modalitate de rezolvare a 
problemelor tensionate din această regiune mar- 
cată de implicarea Statelor Unite ale Americii, 
Uniunea Europeană şi Ucraina. Scenarii similare 
au mai apărut în presa din Ucraina şi din Rusia. 

Safonov este convins că presiunea SUA a 
scăzut în regiune, dar a crescut influența Uniunii 


Europene prin intermediul formatului *5+2” 
pentru rezolvarea conflictului de pe Nistru. 

Aici trebuie precizat însă că UE şi SUA au 
doar statut de observatori, deşi cea mai impor- 
tantă minoritate din Transnistria este formată de 
români/moldoveni, iar în cele şase judeţe basara- 
bene din R. Moldova românii formează majori- 
tatea absolută a populației. Prin urmare, dacă nu 
România, măcar Uniunea Europeană ar trebui să 
participe ca mediator direct la rezolvarea acestui 
conflict. Safonov crede că un rol important lar 
avea Kalman Mizsei, reprezentantul UE la Chişi- 
nău, căruia Igor Smirnov i-a interzis să mai intre 
în Tiraspol. Înainte de revolta tinerilor de la Chi- 
şinău, Transnistria exporta în țările UE peste 50% 
din producţia proprie. Este semnificativ că nici in- 
vestitorii din Rusia şi din Ucraina nu mai au ne- 
voie de producţia transnistrenilor, aşa că peste 
75% din producția lor nu a mai fost exportată 
nimănui. Vânzările se făceau oricum ilicit, mai 
ales că Transnistria nu plăteşte impozit nimănui, 
iar Safonov uită acest detaliu. Împreună cu 
Ucraina, UE a reuşit să stopeze exporturile 
transnistrenilor pe la frontiera de est a R. Mol- 
dova. Tiraspolul preferă dolarii, dar în UE cel mai 
bine merge tot euro. 

Transnistria poate importa doar din țările 
răsăritene. Va creşte importul din Ucraina pentru 
Tiraspol. Oamenii lui Smirnov vor să controleze 
toate transporturile care trec prin această fâşie, 
ca să-şi amplifice “autoritatea”. Ucraina nu su- 
portă influenţa Rusiei în Transnistria şi face pre- 
siuni şi asupra Chişinăului, mai ales după revoltă. 
Pentru Safonov, Rusia rămâne aliatul politic şi 
militar al Transnistriei. El înţelege însă că 
Occidentul este privit cu mai mare simpatie de 
către transnistrenii tineri şi de vârstă medie pen- 
tru cultul libertăților şi al drepturilor omului. Ştie 
că un posibil conflict ruso-polonez sau un război 
dintre Rusia şi Ucraina ar crea situații complicate 
pentru Tiraspol. Ar fi echivalentul unui cataclism. 
UE se poate prăbuşi sub povara propriei biro- 
craţii, un proces care ar favoriza Transnistria şi 
Rusia. “Nu trebuie să ne mințim. Recunoaşterea 
Transnistriei nu poate veni nici din partea Rusiei 
în această perioadă. Trebuie să fim realişti”, 
explică Safonov. El crede că Transnistria trebuie 

să-şi păstreze statutul actual, mai ales că se află 
între Ucraina şi Rusia. De aceea, nu trebuie ad- 
misă nici o ingerință în viața politică a Ucrainei. 
Tiraspolul nu trebuie să participe la polemicile 
dintre Rusia şi Ucraina - Mazepa, Petru cel Mare. 
“Moşii noştri cei mari de acum 300 de ani nu ne 
ajută să exportăm mărfurile şi nici nu contribuie 
la bugetul nostru”, a precizat Safonov. 

România nu vrea să încheie tratatul de fron- 
tieră cu R. Moldova şi aici ruşii fac presiune. 
“Expansiunea Bucureştiului se desfăşoară în 
două direcţii: în primul rând, pe relaţia cu Ucrai- 
na, iar în al doilea rând spre R. Moldova”. Safo- 
nov intuieşte că Bucureştiul vrea ca R. Moldova să 
formeze o federaţie cu Transnistria pentru ca 
Tiraspolul să nu aibă statut juridic în momentul 
în care s-ar realiza unirea Basarabiei cu România. 
EI crede că Ucraina a greşit atunci când a acceptat 
să se judece la Haga cu România pentru Insula 
Şerpilor. Omul nu ştie că nu Insula Şerpilor a fost 
obiectul procesului, ci platoul continental, eroare 
care ajunge pe nemestecate în toată presa ucrai- 
neană. De unde şi reacțiile otrăvite ale Kievului 
față de Bucureşti. Personajul îndeamnă Ucraina 
să nu respecte sentința de la Haga fiindcă 
“România a nimerit aici din aer”. “Dacă România 
va putea integra R. Moldova, atunci ea va deveni 
lider regional, consolidată de resursele de gaz 
ucrainean de pe platoul Mării Negre, iar tam- 
ponul moldovean dintre România şi Transnistria, 
dintre România şi Ucraina dispare”. Bucureştiul 
nu a acceptat niciodată ca Benderi (Tighina) să 
fie scoasă din componența R. Moldova, zice 
Safonov. Dar cum să acceptăm, păcatele noastre?! 

Strategul rus prinde curaj. De la Kremlin. 
Pune o problemă “incorectă politic”: „Nu ar fi mai 
bine pentru viitorul nostru să fie dezmembrată 
România ca stat unitar, ca factor de destabilizare 
şi de expansiune regională?” EI vede realipirea 
Transilvaniei la Ungaria, preluarea Moldovei 
istorice de către Chişinău, cu tot cu Iaşi, iar regiu- 
nile din sud-vest să treacă la Serbia. Dezmembra- 
rea României, aşa cum s-a întâmplat cu lugosla- 
via, Cehoslovacia sau URSS, nu ar face lumea să 
sufere. S-ar rezolva multe probleme financiare. 
lar dacă dispare pentru totdeauna speranța 
reconstituirii României Mari, atunci opoziția pro- 


română de la Chişinău nu mai rezistă. “Pentru 
Transnistria şi pentru antiunioniştii din R. 
Moldova, dezmembrarea României ar fi un 
cadou. Este o temă de meditaţie pentru noi. Nu 
trebuie să uităm acest lucru”, a îndemnat 
Safonov. Până când acest kazak își va vedea visul 
cu ochii, Transnistria va trebui să participe la 
“atomizarea politică a lumii”, după modelele 
Kosovo, Osetia de Sud, Abhazia. Tiraspolul poate 
realiza o uniune politico-militară cu Rusia sau se 
poate baza pe Ucraina, ca un spate al frontului şi 
în domeniul cooperării economice. Din Occident, 
Transnistria poate prelua modelul de dezvoltare 
social-economică. Ceea ce nu rețin strategi ca 
Safonov este că însuşi premierul Vladimir Putin a 
afirmat, înaintea vizitei din Japonia, că Rusia va 
oferi resurse energetice pentru fostele republici 
sovicetice numai la preţuri mondiale, fără 
favoruri. Kremlinul este obligat de realităţile 
interne ale Rusiei să nu mai facă pomeni cu indi- 
vizi ca Smirnov, care au creat clanuri KGR-FSB- 
GRU la frontierele defunctei URSS. 

Asemenea “analize” trebuie luate în calcul la 
Bucureşti fiindcă în jurul României colcăie ura. 
Chiar dacă ex-premierul Tăriceanu făcea şedinţe de 
guvern mixte cu Ungaria, la Budapesta nu se schim- 
bă mai nimic în vechea mentalitate colectivă. 

Viktor Orban, liderul FIDESZ, aflat pe cai 
mari, a avertizat Că va susține autonomia teritoria- 
lă în Harghita-Covasna, atunci când va ajunge la 
conducerea țării, iar acel moment nu va întârzia 
prea mult. Mai ales că se adânceşte criza economi- 
că. Despre resentimentele mancurţilor de teapa 
lui Voronin am discutat şi cu alte prilejuri. Aceşti 
indivizi îşi țin conaţionalii în cea mai primitivă 
înapoiere, numai să se menţină la putere, asmu- 
țind contra României. Ucraina a dovedit de mai 
multe ori că este cel mai dificil şi cel mai imprevi- 
zibil vecin pentru ţara noastră. Dacă nu vom juca 
până la limită rolul nostru de țară membră NATO 
şi UE, pentru apărarea românilor din nordul 
Bucovinei, din Herţa şi din sudul Basarabiei, pen- 
tru aplicarea sentinței definitive de la Haga, atunci 
ne putem aştepta la o solidarizare a factorilor de 
risc pentru unitatea teritorială a României. Să nu 
ne iluzionăm doar cu statutul nostru de membri 
în clubul select NATO-UE. Interesele economice 

pot prevala asupra unor decizii politice, care pot 
deveni periculoase pentru noi. Din nefericire, 
orice scenariu este posibil pentru țara noastră. În 
timp ce unii ne acuză că am vrea să recuperăm 
teritoriile luate prin pactul Molotov-Ribbentrop, 
recunoscut ca reper juridic chiar şi la Curtea de la 
Haga (!), există strategi ucraineni care iau în cal- 
cul preluarea întregului judeţ Suceava. Că 
Ucraina nu are defel reflexe europene a dovedit: 
o prin recentul scandal de spionaj. Kievul vrea în 
NATO, dar “ne lucra” de dragul Rusiei! La întâlni- 
rea recentă cu ambasadorii UE la Bucureşti, Tra- 
ian Băsescu a avertizat că Ucraina nu respectă 
reglementările internaţionale de mediu, nu apli- 
că verdictul Curţii Internaţionale de la Haga cu 
privire la delimitarea platoului continental din 
jurul Insulei Şerpilor, nu respectă drepturile 
minorităţii române, în timp ce minoritatea ucrai- 
neană este reprezentată automat în Parlamentul 
de la Bucureşti. După ce a trimis la plimbare doi 
diplomaţi ucraineni, aflăm că România a expul- 
zat şi trei diplomați ruşi, ca urmare a acţiunilor 
spionului Achim Floricel de la Divizia Dacica. 
Raportul lui Martin Eichtinger, ambasadorul 
Austriei la Bucureşti, arată că relaţiile României 
cu Federaţia Rusă au fost afectate şi de recentul 
scandal de spionaj cu Ucraina. În cadrul unui 
dejun cu ambasadorii UE la Bucureşti, Traian Bă- 
sescu ar fi spus că Rusia vrea să transforme 
Transnistria într-un al doilea Kaliningrad. “Rusia 
a devenit în ultima vreme tot mai agresivă în păs- 
trarea şi apărarea sferei sale de influență”, a pre- 
cizat preşedintele român. Toate partidele de 
opoziţie îl acuză tot pe el că ar fi stricat bunele 
relaţii cu vecinii. “Cred că este una din cele mai 
nefericite decizii pe care le-a luat România în 
acest an, pentru că a reuşit să afecteze relaţiile cu 
Ucraina, Federaţia Rusă, Bulgaria şi NATO”, cre- 
dea recent Teodor Meleşcanu. Trebuie să 
gândeşti cu capul haholului Boris Tarasiuk pen- 
tru a accepta că nu trebuia să-i expulzăm pe spi- 
onii ucraineni, ruşi sau bulgari. În realitate, de 
când a intrat în NATO şi în UE, România a devenit 
țintă, la fel ca țările baltice sau Polonia. DIICOT 
anchetează şase ofiţeri pentru neglijență în pro- 
tejarea informaţiilor clasificate. Este vorba de 
Dragoş Petrişor, Ovidiu Mihai Baba, Mihai 


Fercheliuc, Costică Lupu, Adrian Mândroiu şi 
Costel Munteanu. După isprava “dacului” 
Floricel, armata română a fost nevoită să-şi 
schimbe toate codurile de transmisiuni speciale. 


Cine vrea Nabucco 
este contra Kremlinului 


România a devenit țintă nu doar pentru 
informaţii clasificate sau, in extremis, chiar pen- 
tru dezmembrarea teritorială. Esenţial este 
dosarul economic în această conflagrație mondi- 
ală ascunsă. Bucureştiul a optat deschis pentru 
găsirea alternativelor la resursele energetice, 
oferite de Rusia. De aceea, a susținut proiectul 
Nabucco. Rusia face tot posibilul să blocheze 
acest proiect, chiar dacă, oficial, nu recunoaşte. 
La întâlnirea cu premierul turc Recep Tayyip Er- 
dogan de la Soci, Putin a momit Ankara cu “o a 
doua ramură pentru gazoductul Blue Stream-2”. 
“Nu avem nici o obiecţie faţă de proiectele alter- 
native. Înainte de a investi însă miliarde de dolari 
într-o conductă şi de a o îngropa în pământ, este 
important de ştiut dacă există suficiente gaze 
pentru a asigura o bună funcţionare a acesteia”, a 
avertizat Putin. În acest sens, el a lucrat atent pe 
lângă Uzbekistan, Kazahstan şi Turkmenistan să 
nu semneze pentru construirea gazoductului 
Nabucco. România rămâne “un punct obligatoriu 
de trecere”, iar Moscova încă nu este hotărâtă să 
accepte această realitate strategică. Preşedintele 
Rusiei va cere la summitul G-8 din Italia înlocui- 
rea dolarului cu o monedă supranaţională. “Une- 
le idei globale au fost evocate, dar nu şi examina- 
te în format extins în cursul summitului G-20 de 
la Londra, ca de pildă crearea unei monede 
supranaţionale. Trebuie să ieşim învingători din 
această criză şi să creăm o arhitectură modernă a 
raporturilor financiare şi economice internaţio- 
nale”, a spus Medvedev. Evident, Italia susține Ru- 
sia şi aici. 


Medvedev: România să nu-și 
bage nasul în R. Moldova! 


Un summit glacial a avut loc tocmai la 
Habarovsk, între Uniunea Europeană şi Rusia. 

Jose Manuel Durrao Barroso, preşedintele 
Comisiei Europene, şi-a arătat inutil muşchii în 
fața lui Dmitri Medvedev, un ursuleț de catifea la 
Kremlin, dar totuşi un urs. Nimic nu le-a ieşit 
europenilor poftiți în Siberia Orientală, să 
admire şi ei regiunea noului “boom” economic 
asiatic. Indirect, mesajul părea să fie următorul: 
faceţi nazuri, foarte bine, noi avem parteneri de 
nădejde China, Japonia şi - de ce nu? - SUA 
(peste Pacific). Kremlinul a rămas pe aceeaşi po- 
ziție agresivă şi la Habarovsk față de Bruxelles, 
indiferent de tema discuţiei. Poate tocmai de 
aceea au fost şi invitați tocmai unde a dus mutu 
iapa şi surdu roata! “Să vadă şi ei măreția Rusiei!”, 
s-a explicat Medvedev, după care i-a poftit la o 
plimbare pe fluviul Amur. 

Că lucrurile stau aşa este şi declaraţia lui 
Barroso cu privire la blocarea aderării pentru 
Ucraina, R. Moldova, Belarus, Armenia, Georgia 
şi Azerbaidjan. Iată de ce propunerea României 
ca R. Moldova să meargă spre UE alături de ţările 
din Balcanii de Vest a fost abandonată imediat de 
Bruxelles. “Pur şi simplu nu suntem pregătiți să le 
oferim statutul de membru al Uniunii Europene”, 
a recunoscut Barroso la Habarovsk. Pe scurt, UE 
este captivă în labele Ursului. 

Ca de obicei, Kremlinul joacă tare, cu acelaşi 
tupeu tradițional, confundat de unii cu “diplo- 
maţia eficientă”, ştiind că la Bruxelles au rămas 
băieţi ascultători. “Federaţia Rusă a atras atenţia 
asupra necesității unor demersuri mai energice 
pe lângă România, pentru ca această țară să 
înceteze să mai exercite presiuni politice asupra 
R. Moldova şi să recunoască definitiv indepen- 
dența acesteia”, a declarat Aleksandr Gruşko, 
adjunctul ministrului rus de Externe. Barroso nu 
a pomenit nimic despre angajamentul scris al 
Rusiei, semnat în 1999 la Istanbul, privind 
retragerea din Transnistria pentru a elibera 
această regiune de sub controlul mafiei lui 
Smirnov. În rest, formulele generale au fost 
agreate de ambele părți: “Vom dezvolta colabo- 
rarea bilaterală în domeniul economiei, vom 
lupta cu terorismul internaţional, cu crima 
transnațională”, ne asigură Medvedev, citat de 
ITAR TASS. Preşedintele rus a apreciat rolul 
Uniunii Europene în rezolvarea crizei din Caucaz. 


A se citi că UE a achiesat la consecinţele invaziei 
ruse din Georgia, care s-a încheiat prin 
recunoaşterea unilaterală a independenței pen- 
tru Abhazia şi Osetia de Sud. UE se mulţumeşte cu 
gazoductul “Drujba” şi nu mai scoate o şoaptă 
despre Nabucco. “Trebuie să confirmăm că UE 
consideră Rusia partenerul său strategic”, a 
declarat Vaclav Klaus, preşedintele Cehiei. 


Grigore Vieru 
Sau taina care ne apără 


Prin grija doamnei Iulia Gorea Costin, Sala 
Palatului din Bucureşti a găzduit spectacolul 
“Taina care mă apără”, în amintirea lui Grigore 
Vieru. Au evoluat artişti de excepţie de la 
Chişinău şi din Bucureşti: Lucia Mureşan, Mihai 
Munteanu, Anastasia Lazariuc, Corala “Vocile 
Primăverii”, formaţia “Milenium” şi orchestra 
“Lăutarii”. Aici merită reținut numele Nicolae 
Botgros, un virtuoz al viorii. Ascultând 
“Ciorcârlia” în interpretarea maestrului care 
poartă toate păsările pădurii pe corzi, am înțeles 
iarăşi şi iarăşi că artiştii autentici vin spre noi din 
aceeaşi lumină. “Merg pe pământ şi sunt ca 
vioara/ 'Toate îmi par că sunt prima oară/ Ca un 
copil aştept dimineața/ Până la lacrimi mi-e dragă 
viața./ Orice splendoare mă doare/ Mă doare 
această floare/ şi frumusețea ta, şi frumuseţea ta/ 
şi-această zi, şi-această zi/ Ce mâine nu va mai fi/ 
Ce mâine nu va mai fi, nu va mai fi...” Este aici un 
autoportret al poetului Grigore Vieru, dezarmant 
de simplu, fără adjective inutile - marca marelui 
talent. L-am considerat altădată pe poetul din 
Pererâta de pe Prut un Octavian Goga al 
Basarabiei. Dar mi se pare acum formula prea 
săracă fiindcă simplitatea este rostul adânc al 
artei adevărate. Versul lui este un lamento vechi, 
ca un bocet, ca o rugăciune în genunchi, ca pro- 
feția mesianică în pustiul uitării. Grigore Vieru nu 
este un poet militant, nu cheamă Prutul să-i înece 
pe ruşi sau pe ucraineni, cum făcea Octavian 
Goga în Transilvania cu Oltul. Suferința nu are 
grade de comparaţie, dar ea se manifestă diferit 
la cei doi poeţi. La Vieru, revolta provocată de 
oprimare şi de criza identitară indusă este impli- 
cită şi, de aceea, foarte “eficientă”. (Nu am găsit 

un cuvânt mai nepotrivit). Poate la un asemenea 
efect subteran se referea profesorul Dan Dun- 
gaciu, când vorbea despre “diviziile lui Grigore 
Vieru”. Iar magnitudinea acestui Octavian Goga 
atât de fragil s-a resimţit teribil la Chişinău pe 7 
aprilie, încât Kremlinul şi Kievul au putut vorbi 
public despre “agenții României”. Ce inepţie! Ce 
s-a întâmplat oare cu serviciile de elită de la 
Răsărit, dacă nu au priceput măcar atâta lucru? 
Da, Grigore Vieru era cel mai “eficient” agent al 
României din Basarabia: avea grad de mareșal al 
cuvântului, iar acum mă îndoiesc totuşi că nu a 
murit la fel de misterios ca soții Doina şi loan 
Aldea-Teodorovici. Prea mare este coincidența. 
Iată o primă rafală în maniera delicată şi “diversi- 
onistă” a lui Grigore Vieru: “O mie de revoluţii nu 
valorează cât un izvor curat!”. Formidabil! S-o fi 
gândit la “revoluţia orfanilor” din Basarabia. De 
unde veneau acei tineri bătuți sau ucişi cu sălbăti- 
cie, dacă nu din “izvorul nostru curat”, care răz- 
bate spre lumină? Sau: “Ascultaţi-mă, surori, pe 
mine/ Şi voi, fraţii mei, ce vă sfădiți:/ E păcat, 
nu-i drept şi nu e bine/ Să vinzi casa care te-a- 


ES mai 








ncălzit./ Bani ne-ar trebui la fiecare,/ Toţi avem 
copii şi vremea-i grea./ Însă cum să vinzi fereastra 
oare,/ Cea la care maica te-aştepta?!/ Casa părin- 
tească nu se vinde,/ Nu se vinde tot ce este sfânt./ 
Din atâtea lucruri dragi şi sfinte/ Ochii mamei 
încă ne privesc./ O vom da şi vor schimba lăcata/ 
Şi vor pune şi ferestre noi./ Şi trecând pe lângă ea 
vreodată, / Va privi ca la străini la noi.” 

Ce este Basarabia, dacă nu această casă vân- 
dută şi mereu uitată? Sau “un copil înfăşat în sâr- 
mă ghimpată”? Totdeauna lucrurile simple au 
putere de evocare teribilă. Care să fi fost taina 
proteguitoare pentru Grigore Vieru? Limba ro- 
mână, Țara, Mama, Iubita, Mihai Eminescu, Dum- 
nezeu? Ascultând versurile lui pe muzică, m-am 
gândit că toate acestea la un loc alcătuiesc “Taina 
care ne apără” pe noi, românii: conştiinţa 
unității lingvistice, conştiinţa unităţii teritoriale 
în arealul de etnogeneză ancestrală a dacilor, 
conştiinţa unităţii de destin, cum spunea 
Constantin Rădulescu-Motru. Ceea ce este al nos- 
tru nu se va pierde niciodată, asemenea geno- 
mului regăsit în vechile fosile. 





anul VII e nr. 77 


29 





POLITICA, LA DESCUSUT 





Cred, cu toate că e 


absurd! 


„Dacă România reuşeşte să parcurgă în 30 de ani drumul spre VE... 
va fi foarte bine” (Vladimir Voronin, preşedintele PCRM, anul 2000) 


Dan Dungaciu 





absurd! Aşa obişnuia să răspundă marele 

teolog, Tertulian celor care, păşind după 
normele elementare ale logicii, încercau să îi de- 
monteze credinţa. Era vorba despre un angaja- 
ment supra-rațional pe care îl percepi în termenii 
unui destin implacabil. 


C redo, quia absurdum! Cred, cu toate că e 


Credinţa elitelor 
şi elitele credinţei 


Schimbând acum registrul, crezul tertulian a 
fost, în realitate, programul politic al elitelor cen- 











tral şi est-europene ieşite de sub ocupaţia comu- 
nistă. Mai eficient sau mai puţin eficient, mai sin- 
cer sau mai puțin sincer, ele au crezut, chiar şi 
atunci când acest lucru părea absurd, în destinul 
euroatlantic al popoarelor lor. Singurul viitor 
acceptabil. Pro-americane şi antisovietice, ele au 
reuşit să fructifice un context favorabil şi să gă- 
sească aproape întotdeauna busola geopolitică 
menită să le ghideze spre ceea ce credea că era 
soarta lor: intrarea în Europa instituţionalizată, 
adică NATO şi UE. 

Este ceea ce i-a lipsit R. Moldova de la consti- 
tuire până astăzi. Regimurile politice din R. Mol: 
dova, indiferent că s-au numit „Snegur”, „Lucins- 
Chi” sau „Voronin”, nu au crezut niciodată, cu ade- 

vărat, aşa ceva. Şi nu aveau cum, căci provin din 
acelaşi creuzet: procesele de „moldovenizare” so- 
vietică desfăşurate în anii '60 în republică, cu tot 
cortegiul de idei aferente: niciodată euro-atlan- 
tice până la capăt, nostalgice, în varii forme, faţă 
de „patria” pierdută de la Moscova, românofobe 
sau cel puţin reticente față de Bucureşti. Maximu- 
mul de viziune la care au ajuns aceste elite a fost 
percepţia R. Moldova ca un spaţiu de interferen- 
ță, ca un „pod de trecere” între Est şi Vest, care - 
vai! - nu 0 dată s-a transformat în... preş. În aceste 
condiţii, eşecul R. Moldova, de 20 de ani încoace, 
este perfect inteligibil. 


Textul şi contextul 


Există două opinii extreme care circulă în 
legătură cu şansele integrării europene în stânga 
Prutului. Prima e fatalistă. R. Moldova nu se poa- 
te integra pentru că, în realitate, „UE nu vrea să 
ne primească”. Are destule probleme şi fără Chi- 
şinău şi nu e dispusă să rişte nimic în numele mi- 
cului vecin nemijlocit al UE şi NATO. Extensia 
acestei viziuni este un soi de reactivitate faţă de 
liderii uniunii, consideraţi cinici şi lipsiţi de prin- 
cipii pentru că nu oferă, imediat şi necondiţionat, 
ceea ce se consideră că ar cere populaţia R. Mol- 
dova, adică integrare. A doua teză vorbeşte, fre- 
netic, despre „să facem Europa la noi acasă!”. Este 
o viziune strictă de politică internă, care sugerea- 
ză că principalul actor al integrării este Chişinăul 
şi prestaţia sa din interior. 

Ca orice extreme, ambele teze au ceva ade- 
vărat în ele. Doar că excesul le face inoperabile. În 
realitate, integrarea europeană nu e nici numai 
una, nici numai alta. Este o îmbinare de efort 
intern eficient şi context extern favorabil. Una fără 
alta nu se poate, deşi, de cele mai multe ori, absen- 
ţa celui din urmă este utilizată ca scuză pentru 
abandonarea celui dintâi. Şi acest lucru este fals şi 
periculos. Mai ales astăzi - sau cu atât mai mult 
astăzi! -, când contextul nu este deloc favorabil. 


„Circ, nu pâine!“ 


Frontiera estică nu arată deloc bine, în ciuda 
faptului că preşedinţia UE va fi preluată de un stat 


promotor al Parteneriatului Estic, precum Sue- 
dia. Şi nu arată bine pentru că, nu de puţine ori, 
Vestul s-a înşelat în raport cu actorul pentru care 
„vecinătatea estică” înseamnă „străinătate apro- 
piată”. Anume - Rusia. Despre Federaţia Rusă s-a 
crezut, la început, că poate deveni „civilizată”, 
adică credibilă ca partener de dialog, prin dez- 
voltare. Prosperitatea ar genera aspirații de ace- 
eaşi formulă precum cele ale europenilor şi, aşa 
cum două state care au pe teritoriul lor „McDo- 
nald's”-uri nu au făcut niciodată război, aşa şi 
relaţiile dintre Occident şi Rusia se vor pacifica. 
„Doctrina Putin” a arătat naivitatea şi eroarea 
acestei teze. Recent, „experţii” au schimbat regis- 
trul. Dacă o Rusie bogată nu devine civilizată în 
raport cu Occidentul, atunci o Rusie sărăcită, da! 
Şi s-a crezut că întregul context al crizei economi- 
ce va tempera apetitul geopolitic al Moscovei. 
Iarăşi eroare. Care e evidentă astăzi, prin disponi- 
bilitatea uluitoare a Rusiei de a transforma criza 
economică internă în oportunitate de politică 
externă: investiţiile ruseşti - anunțate sau realiza- 
te - au, de fiecare dată, vector geopolitic precis. 
Rusia se mişcă lejer pe timp de criză - de fapt, 
toată istoria ei recentă este o criză prelungită - şi 
beneficiază de un sprijin incontestabil pe care nu 
îl are nici un alt actor euroatlantic: un public care 
nu sancţionează politic elitele guvernamentale, 
în ciuda crizei. În primul rând, nu poate, pentru 
că opoziţia politică spre care s-ar putea canaliza 
voturile este sistematic blocată şi, în al doilea 
rând, pentru că nu vrea cu adevărat. Circul este, 
nu 0 dată, substitutul pâinii. Acolo, în numele glo- 
riei şi supremaţiei ruseşti, se poate îndura infinit 
mai mult decât ar fi capabili să o facă occidentalii 
la ei acasă. Aşa că ecuaţia geopolitică la care asis- 
tăm astăzi este următoarea: confruntarea între 
un Occident preocupat, înainte de toate, de criza 
economică internă şi o Federație Rusă, ocupată, 
cu prioritate, cu politica externă. 


Un „Helsinki-2“ pentru 
(ne)liniștea noastră 


Şi asta nu e tot. Aplombul Moscovei este de- 
bordant, mai cu seamă înaintea vizitei preşedin- 
telui Obama la Moscova (6-8 iulie). Deja scutul 

antirachetă începe să dispară de pe agendă, dar 
provocarea majoră a Moscovei se numeşte, cel 
puţin în mass-media, „Helsinki-2” sau „Helsinki 
Plus”. Adică o reconfigurare a contextului institu- 
țional global de securitate şi o „depăşire” a prin- 
cipiilor Acordului final semnat în capitala finlan- 
deză în 1975. 

Sună, deocamdată, a science-fiction, dar 
provocările sunt imense. Preşedintele Medvedev 
a prezentat raţiunea acestei inițiative, prima 
dată, într-un discurs rostit la Universitatea Hel 
sinki, la 20 aprilie. Chiar dacă a dat „asigurări” că 
nu e vorba despre renunțarea la Actul din 1975, 
miza propunerii este regândirea întregii arhitec- 
turi de securitate globale: diminuarea NATO, mi- 
nimalizarea axului euroatlantic la nivel interna- 
țional sau pulverizarea OSCE. În ceea ce priveşte 
spaţiul estic, propunerile sunt o veritabilă afir- 
mare rusă a doctrinei Monroe în „străinătatea 


apropiată”, care subminează implacabil actualele 


tratate de securitate europeană (CSCE, Tratatul 
privind forțele armate convenţionale în Europa 
etc.), adică cele care permit gestionarea număru- 
lui şi a mişcărilor de trupe în regiune. R. Moldova 
e vizată direct, pentru că ar fi vorba inclusiv de 
trupele ruse din Transnistria - iar faptul că aero- 


portul de la Mărculeşti a devenit operaţional 
poate căpăta şi alte conotaţii. 


Înapoi la alegeri 


Ce au de-a face toate aceste lucruri cu alege- 
rile din 29 iulie? Au! Pentru că miza lor rămâne 
crucială, mai ales în aceste condiţii. Şi nu pentru 
Că atunci se va juca integrarea imediată în UE a R. 
Moldova. A pune aşa problema ar fi naiv şi inefi- 
cient. Ci pentru că atmosfera tensionată în care 
ne aflăm devine impredictibilă. De aceea, nimeni 
nu poate spune astăzi, cu certitudine, cum va 
evolua. Tocmai de aceea e nevoie la Chișinău de o 
echipă pregătită pentru oportunități. Miza 
alegerilor din 29 iulie este aducerea la guvernare 
a unei echipe credibile, în exterior şi interior, cu 
relaţii solide Ia nivelul capitalelor euroatlantice - 
inclusiv, sau mai ales, cu aliatul natural România. 
În cazul unei conjuncturi internaţionale favora- 
bile - pe care în niciun caz R. Moldova nu o va 
decide! -, adică redeschiderea uşii uniunii, 
această echipă va trebui să fie gata, ferm şi credi- 
bil, să spună: PREZENT. Despre asta va fi vorba, în 
realitate, în alegerile din 29 iulie 2009. 

„Credo, quia absurdum! 

20 de ani de la 
reintroducerea grafiei 
latine în Basarabia 





Nicolae Dabija" 


de când săptămânalul Literatura şi arta 

apare tipărit cu grafie latină. Un eveni- 
ment care astăzi, când alfabetul nostru e prezent 
pretutindeni, s-ar părea lipsit de o relevanță deo- 
sebită. 

Până la 15 iunie 1989 apăruse în grafie lati- 
nă un singur număr al ziarului Glasul, în luna 
martie 1989, tipărit la Riga (Letonia), cu con- 
cursul prietenilor noştri Leons Briedis şi Maria 
Macovei. Dar prima publicaţie care a apărut sis- 
tematic, săptămână de săptămână, după 1944, în 
spaţiul din stânga Prutului a fost Literatura și 
arta. Acest lucru s-a întâmplat cu 78 de zile mai 
devreme de adoptarea Legii privind trecerea 
scrisului nostru la alfabetul latin. Timp de 78 de 
zile „LA” a apărut „în afara legii”, cum era calificat 
acest lucru de către procurorul general al republi- 
cii de atunci, N. Demidenko. 

Cine îşi mai aminteşte azi acel eveniment, 
care, de fapt, a pregătit trecerea întregii republici 
la scrisul nostru, fără emoţii?! În acea zi tirajul 
săptămânalului a crescut brusc: de la 189 000 - la 
260 000 de exemplare. 

Pentru prima dată dis-de-dimineață se 
făcuseră cozi lungi de sute de metri la chioşcurile 
de ziare din oraş. Fiecare solicitant cumpăra câte 
10-20 de exemplare. Oamenii îşi făceau cadou 
unul altuia Literatura şi arta cu noua grafie. 

În realitate, cum afirmau mulți dintre citi- 
tori, în acea zi Basarabia a trecut la alfabetul latin. 
Începând cu 15 iunie 1989 concetăţenii noştri în- 
văţau de pe paginile săptămânalului să citească, 


stăzi, 15 iunie 2009, se împlinesc 20 de ani 


“Directorul săptămînalului „Literatura şi Arta“ 






(ete 






SCRISOAREA 


LS 








A/laketut fatin 








deprindeau să-şi facă semnăturile în noua grafie 
încăiilegală, chiar dacă erau amenințați de şefi, pe 
zidurile din oraş apăreau tot mai multe inscripții 
în grafia nouă, iar în cimitire erau cioplite pe 
cruci inscripții în alfabet latin (morţilor puterea 
nu le mai putea face nimic!, or, până la acea dată, 
mulți dintre cei care-şi caligrafiau doar semnătu- 
ra Sau scriau folosind doar caracterele latine erau 
exmatriculați din facultăți, dați afară din serviciu, 
condamnaţi ca naționalişti etc.). 

În aceeaşi zi a fost convocată o şedinţă neor- 
dinară a biroului Comitetului Central al Partidu- 
lui Comunist al RSSM. Fiecărui membru al Birou- 
lui i s-a pus în mapă câte un exemplar de Litera- 
tura şi arta. Mircea Snegur, ex-preşedinte al 
republicii, pe atunci secretar al C.C. şi membru al 

Biroului, avea să consemneze astfel acel eveni- 
ment în cartea sa de memorii: „La 15 iunie 1980, 
de ziua trecerii în eternitate a marelui poet Mihai 
Eminescu, a apărut primul număr în grafie latină 
al săptămânalului Literatura și arta, moment de 
semnificație epocală. Era ceva cu totul ieşit din 
comun, dl Nicolae Dabija asumându-și un mare 
risc. Conducerea nu a cutezat însă să întreprindă 
măsuri „represive”(Mircea Snegur, Labirintul des- 
tinului. Vol. 1. - Chişinău, 2007, p.426). 

Explic. Mi-am asumat cu adevărat acel mare 
risc dintr-un motiv mai mult decât simplu: orheie- 
nii mă aleseseră la începutul acelui an deputat al 
poporului în Sovietul Suprem al URSS şi această 
poziţie îmi acorda imunitate parlamentară: con- 
form Statutului deputatului, nu puteam fi sanc- 
ționat în nici un fel decât cu acordul Sovietului 
Suprem al URSS. Membrii Biroului Politic al C.C. 
ştiau şi ei acest lucru, şi tocmai de aceea n-au 
cutezat să ia „măsuri represive”, cum le-a numit 
Mircea Snegur. 


a... 








A doua zi, Nikolai Bondarciuk, secretar cu 
ideologia al C.C. al partidului comunist, a apărut 
în presă cu o declaraţie în care a menţionat: „În 
RSSM doresc alfabet latin doar Uniunea Scriito- 
rilor şi un ziar - Literatura și arta, poporul nu do- 
reşte acest lucru, pentru că introducerea acestui 
alfabet va lăsa populaţia analfabetă, el costând 
milioane de ruble...” etc. 

Acest eveniment a devenit posibil cu concur- 
sul unor mari entuziaşti şi mari patrioți: Axentie 
Blanovschi, Haralambie Moraru, Alecu Reniţă, 
Boris Vieru, Gheorghe Budeanu, Vlad Olărescu, 
Valentina Tăzlăuanu, Ion Caţaveică, Rodica lun- 
cu, Raisa Ciobanu ş.a., care au pregătit acel nu- 
măr istoric în clandestinitate. 

Aflasem că unica tipografie care avea în fo- 
losință alfabetul latin era „Ştiinţa”, care aparținea 
Academiei de Ştiinţe. Câteva linotipiste, mai 
multe nopți la rând, au cules, cu cea mai adâncă 
discreţie, acel număr. Odată pregătit şi aşezat pe 
hârtie de calc, numărul a fost adus la Editura 





i 

„Universul”. Aici am avut susținerea inginerului 
Boris Mihalachi, care a dat imediat indicaţii să fie 
tipărit. 

În reţeaua de chioşcuri revista a fost pusă în 
vânzare a doua zi, pe când abonaților aceasta le-a 
fost înmânată abia peste 2-3 zile. Se motiva că ar 
fi o publicaţie nouă. Şi abia după ce am convins - 
cu unul şi acelaşi indice al săptămânalului trecut 
în nomenclatorul publicaţiilor periodice că Li- 
feratura și arta e aceeaşi CU -Jumepamypa uu apma E 
la care se abonaseră cei aproape două sute de mii 
de cititori din republică şi de peste hotarele ei - 
săptămânalul a fost difuzat. 

Menţionez că, la acea oră, în toată RSS Mol- 
dovenească nu exista nici o maşină de dactilo- 
grafiat cu litere latine. Dar am aflat pe căi ocolite 
că la Bălţi există una. Ea aparţinea tânărului pro- 
fesor universitar Iulius Popa. Atunci ne-am şi îm- 
prietenit cu distinsul om de cultură. 

Împreună cu Grigore Vieru căutasem în 
acele zile o maşină cu grafie latină şi la Bucureşti. 
Dar ne-am pomenit cu toată securitatea ceauşistă 
pe urmele noastre. 

În volumul Cartea Albă a Securității, apărut 
la Editura Presa Românească din Bucureşti în 
1996, la pagina 442, este reprodus un raport cu 
următorul conținut: 


Iunie 1989. Strict secret 


„Nicolae Dabija şi Grigore Vieru din RSS Mol: 
dovenească, aflați în țara noastră ca invitați la 
Simpozionul internaţional Mihai Eminescu, au 
solicitat lui Dumitru Radu Popescu, preşedintele 
Uniunii Scriitorilor, să-i sprijine în obţinerea unei 
maşini de scris cu caractere latine. Au precizat că, 
începând cu 15 iunie a.c., au obținut aprobarea 
pentru tipărirea cu caractere latine a revistei Lite- 
ratura și arta, al cărui redactor-şef este Nicolae 
Dabija, dar nu au cu ce să dactilografieze şpaltu- 
rile în limba română, întrucât în URSS nu se gă- 
sesc maşini de scris cu asemenea caractere, iar 
din România nu pot cumpăra, datorită restricţii- 
lor prevăzute de reglementările legale. În ceea ce 
priveşte modalitatea de introducere în RSS Mol- 
dovenească a maşinii de scris, cei doi au afirmat 
că nu ar fi probleme, întrucât, fiind recent aleşi în 


Sovietul Suprem al republicii, nu vor fi controlaţi 
la frontieră. Dumitru Radu Popescu preconizează 
să informeze cu această problemă Secţia de presă 
şi propagandă a C.C. al P.C.R. Nicolae Dabija şi 
Grigore Vieru vor pleca din țară în seara zilei de 
20 iunie.” (A. S.R.I. Fond „D”, dosar nr.10966, vol. 
6, f.113) 

Iată cum comentează autorii acestui volum 
„raportul 487”: 

„După opinia noastră, documentul este de- 
osebit de elocvent în ceea ce priveşte impasul ri- 
dicol al politicii „patriotului” Nicolae Ceauşescu: 
doi scriitori români de dincolo de Prut, sosiți cu 
mari speranţe în patria-mamă, nu-şi puteau pro- 
cura la Bucureşti, unde soarele ar trebui să răsară 
pentru toți românii, nici măcar o maşină de scris, 
instrumentele respective fiind puse la index. 
Dacă au procurat-o totuşi, totul s-a petrecut pe 
sub mână şi cu aprobări speciale, ca şi cum ar fi 
fost vorba despre o hoţie”. (Cartea albă a Securi- 
tății, Bucureşti: Presa Românească, 1996, p.508) 

Cu toate eforturile noastre, cu tot concursul 
acordat de părintele Vasile Ţepordei, care a şi gă- 
sit maşina de scris de care aveam nevoie într-un 
anticariat şi aprobarea pe care urma să o obţină 
D.R. Popescu, securitatea ceauşistă a făcut tot 
posibilul să nu scoatem din ţară maşina de scris 
(în ziua când am plecat, anticariatul respectiv a 
fost toată ziua închis „din motive tehnice”). Cel 
care ne-a salvat a fost tot părintele Vasile Ţepor- 
dei, basarabean născut la Cârpeşti, Cantemir, 
care ne-a adus Îa tren o pungă unde se aflau cele 
31 de semne metalice ale alfabetului latin, pe care 
Sfinția Sa le-a retezat cu un instrument de tăiat 
metalul chiar de la maşina sa de scris. 

Aceasta a încăput într-un buzunar, ca să 
putem trece fără probleme frontiera în URSS. La 
Chişinău, prietenul Ion Fiodorov a scos de la o 
maşină de dactilografiat literele ruseşti ca să le 
sudeze în locul lor pe cele latine. Aşa ne-am pri- 
copsit cu o maşină de dactilografiat cu alfabet 
latin. Acel impact de la regăsirea scrisului nostru 
fusese unul deosebit. 

În case, părinţii şi-au învăţat copiii să citeas- 
că şi să scrie după articolele din ziar, îndemnân- 
du-i să transcrie texte, să le înveţe pe de rost. 

În acele zile, în semn de apreciere pentru 

gestul nostru, în oraşul Orhei o stradă a fost bote- 
zată: Literatura şi arta, gospodăria agricolă din 
satul Sauca, raionul Ocniţa, la adunarea satului, 
şi-a schimbat denumirea în Literatura și arta. În 
comuna Ohrincea, raionul Criuleni, Literatura și 
arta are o fântână care-i poartă numele: chiar în 
inima Satului, în acel iunie 1980 a fost ctitorit un 
izvor din care jumătate de localitate ia apă şi azi, 
ocrotit de un zid semi-rotund cu imagini din 
Renaşterea noastră națională transpuse în moza- 
ic. (La el m-au dus să mi-l arate cu mai mulți ani în 
urmă soţii Raisa şi Gheorghe Ciobanu). 

Pictorul Ştefan Florescu din Bălţi ne-a donat 
un tablou (care poate fi văzut în redacţia noastră) 
intitulat: Literatura şi arta. 

Dumitru Popovici, ex-ministru al Comerțu- 
lui, mi-a povestit că un consătean din Sărătenii- 
Vechi a pus într-o casetă metalică acel exemplar 
de „LA”, zidindu-l, pentru viitorime, în fundamen- 
tul casei, pe care tocmai începuse să o ridice. 

Aveam pe atunci abonaţi în 56 de țări ale 
lumii şi aproape în fiecare oraş din URSS unde 
locuiau basarabeni. 

Academicianul Petru Soltan îmi povesteşte 
despre un profesor, originar din Basarabia, (se 
pare Andreev), care preda la Universitatea din Le- 
ningrad (Sankt-Petersburg): atunci când a primit 
acel număr (nr. 25), i-a sunat pe toți basarabenii 
şi bucovinenii pe care îi cunoştea în capitala 
nordică a Rusiei, invitându-i la o anumită oră 
dintr-o zi în una din aulele universitare. Când toţi 
s-au adunat, le-a prezentat acel număr de ziar, 
apoi a prins să le citească din el articol după arti- 
col. La un moment dat, cel care citea şi-a îndrep- 
tat ochii spre auditoriu şi a văzut că toată sala - 
profesori, doctoranzi, muncitori, foşti deportaţi - 
plângea. Erau lacrimi de bucurie. După ani de 
exil, scrisul nostru revenise Acasă. 

Nomenclatura de la Chișinău era speriată: ea 
înțelesese că Moscova aproape că era de acord ca 
în Constituţia RSS Moldoveneşti „limba moldove- 
nească” să fie trecută, ca limbă de stat, alături de 
limba rusă, dar nu susținea nicidecum trecerea 
scrisului nostru la alfabetul latin. 

În Enciclopedia sovietică moldovenească 
(Chişinău, 1974, vol.4, p.376) se sugera că prin 
faptul că „limba moldovenească foloseşte alfa- 


betul rus”, ea se deosebeşte de limba română. 

Odată cu trecerea la alfabetul latin urma să 
se descopere că regele este gol: limba moldove- 
nească încetează să mai existe. Aşa basarabenii, 
îşi făceau calculele lor ideologii imperiului, vor 
afla că limba lor e română. Iar dacă limba li-i 
română, înseamnă că şi ei sunt români. Iar dacă 
suntem români, ar fi firesc să dorească unirea 
RSS Moldoveneşti cu România. 

Odată cu apariția acelui număr de Literatura 
și arta, nomenclatura de partid fusese pusă în 
fața unui fapt împlinit. 

Vocile care ne condamnau de Ia tribunele 
partinice erau mai şovăitoare, pe când cele ale 
mulțimilor erau mult mai sigure. Războiul săp- 
tămânalului cu Comitetul Central al Partidului 
Comunist era unul de durată. Numai în perioada 
anilor 1987-1989 redactorul-şef fusese pus în dis- 
cuţie la zece dintre şedinţele Biroului C.C. al P.C. 
al RSSM, alegându-se cu diferite admonestări, la 
22 septembrie 1987, Biroul C.C. al PC. al RSSM 
adoptând şi o Hotărâre a Comitetului Central al 
Partidului Comunist al RSS Moldoveneşti „Cu 
privire la neajunsurile grave în activitatea săp- 
tămânalului Literatura și arta (vezi Moldova 
socialistă din 24 septembrie 1987”). 

Pe parcursul a doi ani de zile, „LA” publicase 
peste 700 000 de semnături ale consângenilor 
noştri care susțineau trecerea scrisului nostru la 
alfabetul latin şi legiferarea limbii române. Se 
adunaseră câţiva saci cu scrisori, care, la 31 au- 
gust 1989, când Sovietul Suprem al R.S.S. Moldo- 
veneşti adoptase Legea despre funcționarea lim- 
bilor pe teritoriul RSSM (care vorbea că limba ro- 
mână devine de stat, în locul limbii ruse) şi Legea 
despre trecerea scrisului la alfabet latin, au fost 
expuşi - ca argument - în holul Teatrului de Ope- 
ră şi Balet, unde s-a desfăşurat sesiunea. 

Evenimentul la care ne referim fusese pregă- 
tit şi de rubricile ce conţineau sentințe latine, pe 
care le inaugurase săptămânalul: In memoriam, 
Remember, Gaudeamus, Memento mori, Alma 
mater, Poesis ş.a., V. Dâgai, şef de secţie la C.C. al 
PC., turbând de fiecare dată când le vedea în 
revistă, chiar dacă Constantin Andreev, ca să ne 
apere, îi demonstrase că şi ziarul Pravda avea 
rubrica In memoriam. 

La sfârşitul anului 1988, procurorul general 
al republicii, N. Demidenko, deschisese un dosar 
penal conducerii săptămânalului şi pictorului 
acestuia, Dumitru Trifan, pentru că „prin inter- 
mediul unei caricaturi a fost batjocorit alfabetul 
chirilic, folosit de milioane de oameni de pe 
glob”. 

Cazul devenise de notorietate, fiind intens 
comentat în presa internațională (afară de cea 
românească). 

La 12 ianuarie 1989, la şedinţa Biroul C.C. a 
fost pus în discuţie faptul că “L.A.” “trecuse sama- 
volnic la alfabetul latin”. Atunci nu făcusem decât 
să reproducem integral, de ziua naşterii lui Mihai 
Eminescu, articolul acestuia „Patologia societății 
noastre”, preluat din ziarul Timpulde la 4 ianuar- 
ie 1881, precum şi mai multe coperte de cărți care 
purtau numele marelui Poet, editate la Bucureşti, 
evident cu grafie ... latină. 








Azi alfabetul latin ne aparţine. Din păcate 
puţini dintre concetățenii noştri îşi mai amintesc 
că acesta a fost obținut cu mari sacrificii. Una 
dinte condiţiile înaintate recent lui Vladimir 
Voronin de către Igor Smirnov „pentru unificarea 
țării” este renunţarea la alfabetul latin (care, în 
viziunea lui, e românesc, „PyMbinckuii “, deci 
străin moldovenilor, al căror mare apărător se 
declară) şi revenirea scrisului nostru la alfabetul 
rusesc. 

În 1989, alfabetul latin a fost obținut când ne 
aflam ca parte componentă a Uniunii Sovietice şi 
când întinsurile siberiene, cu care ne amenințau 
ştabii republicii, aparțineau şi RSSM. 

ÎL vom ceda oare acum, în plină indepen- 
dență?! Sau vom reuşi să-l păstrăm şi pentru 
generaţiile care vin?! Ca moşii şi strămoşii noştri 
să se poată recunoaşte în ei, ca în nişte urmaşi 
destoinici. 

Parteneriatul Estic: 
O nouă utopie europeana? 


Pentru Occidentul european, Europa de Est nu a reprezentat decât 
arareori cealaltă jumătate a continentului, o lume legată prin destin 
şi civilizație de marile puteri ale Vestului. De obicei, esticii se încadrau 
mai degrabă în conceptul de popoare de frontieră, cu teritorii în 
mișcare, împărțite şi reîmpărțite între diverse centre de putere, 
pustiite, jefuite sau acaparate în funcţie de moditicarea balanței de 


putere în Eurasia. 


Paul Nistor 





seamă de-a lungul secolelor, Europa de Est 

juca doar rol de imagine în oglindă pentru 
Europa Apuseană, o imagine deformată, tarată, 
sărăcită, care echivala doar cu slăbiciunile Occi- 
dentului. Mai degrabă Războiul Rece a dus la 
conştientizarea unei jumătăţi reale a bătrânei 
Europe şi la creşterea, între Viena şi Moscova, a 
unei entități politice cu veleități mondialiste. Răz- 
boiul Rece a adus şi un prestigiu sporit pentru o 
lume care, anterior, ori era desconsiderată şi ig- 
norată ori era privită ca spaţiu de influenţă al 
Vestului. 

Indiferent de perioadele de creştere şi des- 
creştere ale Estului, Occidentul a avut totuşi un 
sentiment constant față de această zonă: acela de 
teamă înaintea unui rezervor nesecat de peri- 
cole. Fie că pe aici se revărsau marile invazii, fie 
că aici apărea, meteoric, o mare putere, Vestul a 
simțit constant presiunea popoarelor estice, deşi 
în forme şi cu intensități diferite. Mai mereu occi- 
dentalii au ştiut că acolo era o regiune sensibilă, 
care aducea vulnerabilități speciale şi care, într- 
un fel sau altul, genera unde care se puteau pro- 
paga până spre Atlantic. 

Cam acest gen de sentimente pare să fi ani- 
mat şi azi Uniunea Europeană când, la douăzeci 
de ani de la prăbuşirea Cortinei de Fier, a decis să 
treacă peste uitarea rezervată Estului şi să recali- 
breze relaţiile cu statele/naţiunile care stau la 
fruntariile sale orientale. În aceste două decenii, 
UE s-a preocupat mai mult de întărirea unui anu- 


] nsignifiantă, slabă şi puțin demnă de luat în 


mit gen de ordine mondială, fiind focalizată pe 
crizele internaționale, trecerea de la unipolari- 
tate la multipolaritate, asigurarea regimurilor in- 
ternaționale consacrate în ultimele decenii şi a 
bunurilor publice care derivau din economia de 
piață şi valorile democrației. Într-o lume în care 
anarhia părea înlocuită de interdependența com- 
plexă, europenii au ales să meargă pe o politică a 
bunăstării şi nu pe o politică de putere, preferând 
doar să secondeze America într-o eră a „sfârşitu- 
lui istoriei”. 





Treptat însă, a devenit mai clar că vechii 
rivali - China, Rusia - reinventându-se într-un 
pseudo-capitalism original, nu au încetat să 
viseze la accelerarea unor hegemonii succesive. 
În sprijinul lor vin noile fenomene de integrare- 
dezintegrare, declanşate de globalizare, precum 
şi ciocnirile culturale, care creează premisele 

unor schimbări fundamentale la nivel planetar. 
Acalmia din anii *90 nu s-a mai repetat la 
începutul secolului XXI, iar Moscova, Beijingul şi 
aliaţii lor au reînceput acțiunile de hărțuire a unui 
Occident ce s-a considerat prea devreme etern tri- 
umfător. În pofida tuturor anticipărilor optimiste 
de după căderea comunismului mondial, s-a con- 
statat că e foarte dificil de construit un sistem 
internaţional omogen. În schimb, fluxurile turbu- 
lente de dușmănie şi amiciţie la nivel mondial 
(după modelul lui Arnold Wolfers) încă se succed 
cu dezinvoltură, iar în loc de anarhia atenuată şi 
armonia de interese, visate de liberali, revin în 
forță ciclurile istoriei şi pretenţiile de succesiune 
hegemonică. Pe acest fond global, neacceptare a 
supremaţiei Vestului, contrareacţia terorismului 
şi a puterilor foste odinioară „revoluţionare“, 
precum şi valul crizei financiare aduc pericole 
suplimentare la adresa Europei. 

Ultimele evenimente de Ia frontierele bătrâ- 
nului continent au fost şi ele în măsură să îngri- 
joreze. Odată cu revenirea Rusiei la o politică de 
forță, odată cu frecventele probleme energetice 
(crize ale gazului) şi cu brutalităţile politice or- 
chestrate de Moscova (haosul din Ucraina, războ- 
iul din Georgia şi continuarea regimului autoritar 
din Belarus), Uniunea Europeană a conştientizat 
mai clar potenţialul destabilizator pe care îl poate 
avea asupra sa fenomenele şi evenimentele care 
se succed în spaţiul ex-sovietic. Uitat un timp, de- 
venit neinteresant pentru două decenii sau pur şi 
simplu abandonat Rusiei, acest spaţiu - ca altă 
dată întreaga Europă de Est - tinde să devină o 
zonă cu adevărat contagioasă. Prin intermediul 
ei, Moscova şi adâncurile Asiei pot din nou arun- 
ca pericole şi bulversări sociale către Europa. Mai 
ales noii membri UE, cei estici, resimt acest deze- 
chilibru ce se formează, turbionar, la Marea Nea- 
gră şi în Caucaz. Mobilizându-se pentru a schim- 
ba ceva, UE încearcă o acţiune în forță către Ori- 
ent chiar dacă o motivează doar o singură dimen- 
siune (securitatea) din triada scopurilor de poli- 
tică externă. 

În această primăvară, la Praga, a fost lansat 
Parteneriatul Estic, un set de propuneri adresat 
unor foste republici sovietice - Ucraina, Moldova, 
Belarus (doar în anumite condiții), Georgia, Ar- 


menia, Azerbaidjan - în ideea de a le aduce mai 
aproape de Europa. Grija concretă pentru regiu- 
nile estice e un lucru nou din partea UE şi ea 
poate fi interpretată în multe sensuri. Pe de o 
parte, în mod evident, această inițiativă politică 
majoră către Est poate fi echivalată cu încălcarea 
sferei de influenţă a Rusiei şi cu o tentativă de 
consolidare a securității UE prin dezvoltarea 
democraţiei, creşterea bunăstării şi multiplicarea 
conexiunilor de orice tip cu o arie uriaşă, de la 
limita răsăriteană a continentului. Pe de altă par- 
te, e doar închiderea logică a semicercului vecină- 
tății, un lanţ de teritorii în care Europa consideră 
că are responsabilități speciale. Pe acest semicerc, 
patru zone majore (America, Africa de Nord, 
Orientul Mijlociu şi republicile ex-sovietice) 
reclamă o atenţie sporită din partea oficialilor 
UE. Dacă e de la sine înțeles că ceea ce s-a reuşit în 
direcția atlantică nu se poate copia şi exporta şi 
către celelalte părți, măcar formule cât de cât 
apropiate ar putea fi încercate. Şi dacă Franța 
lansa în 2008 ideea Uniunii Mediteraneene, 
exprimând astfel, simultan, îngrijorarea şi intere- 
sul pentru tot ceea ce vine din Africa, unui stat 
estic al UE, Polonia, i-a revenit iniţiativa de a pre- 
zenta aceleaşi îngrijorări şi interese pentru 
vecinătatea imediată: regiunile unde Europa se 
îmbină cu Asia. 

Deşi Polonia şi-a iritat confrații estici (Ro- 
mânia şi Bulgaria) prin faptul că mai mult i-a ig- 
norat în loc să-i coopteze în această iniţiativă, ea 
a dat totuşi o dublă lovitură politică asociind Sue- 
dia în pregătirea şi lansarea Parteneriatului Estic. 
Pe de altă parte, Suedia, care va prelua preşedin- 
ţia UE în 2009, are o mare trecere între statele 
occidentale şi, deci, posibilitatea de a influența o 
bună receptare şi acceptare a Parteneriatului 
Estic. Pe de altă parte, s-a dorit a se demonstra 
Moscovei şi lumii că acest proiect implică diferite 
țări UE şi nu derivă exclusiv din angoasele istori- 
ce ale statelor de la granița europeană a Rusiei. 

Proiectul promovat de miniştrii de externe 
ai Varşoviei şi Stockholmului, Radoslaw Sikorski 
şi Carl Bildt, se bazează pe patru platforme de 
propuneri: 1. democratizare, guvernare eficientă 
şi stabilitate 2. convergență economică cu UE 3. 
securitate energetică 4. contacte crescute între 

persoane, organizaţii şi instituţii. În aceste 
condiţii, principalul obiectiv declarat al partene- 
riatului este accelerarea asocierii politice şi a inte- 
grării economice între UE şi fostele republici so- 
vietice. Europenii doresc să aloce 700 milioane 
euro până spre 2013, adică în prima etapă, pen- 
tru partenerii estici incluşi în noua iniţiativă. În 
plus, UE îi va trata pe aceştia ca pe un bloc, sta- 
bilind zone de liber schimb cu ei, oferindu-le în 
acelaşi timp ajutor economic, expertize tehnice, 
programe de securitate, programe pentru stu- 
denți, etc. În schimb, Uniunea cere de la cele 6 
țări un angajament pentru democratizare, 
reforme social-economice, respect pentru statul 
de drept şi pentru libertăţile cetăţeneşti. 











Radoslaw Sikorski 


Parteneriatul are şi suficiente limite deoare- 
ce este exprimat în termeni mai vagi decât alte 
inițiative europene (Uniunea Mediteraneeană) şi 
nu aduce schimbări imediate ori spectaculoase 
pentru ex-sovietici. De exemplu, nu va fi accep- 
tată chestiunea anulării vizelor şi nici nu li se va 
promite o integrare apropiată în UE. Proiectul îşi 
propune mai curând „europenizarea” acestui 
imens spaţiu - dintre Polonia şi Iran - şi 
apropierea lui politică de Uniune. Cu toate că 
Parteneriatul nu are vreo legătură cu politica de 





extindere a UE, Radoslaw Sikorski a lăsat 
deschisă o portiţă a speranţei afirmând că aceste 
proiecte ar determina ca viitoarele integrări 
europene să fie naturale şi fără sincope. 

Deşi iniţiativa polono-suedeză a fost accep- 
tată la nivel continental, se ştie limpede că sunt 
state interesate sau dezinteresate de inițierea 
unor acţiuni de amploare în Est. Astfel, Marea Bri- 
tanie pare absorbită de legăturile transatlantice 
şi din Commonwealth, Spania şi Portugalia 
insistă pentru relaţii speciale cu America Latină 
iar Franţa e cu ochii pe Africa de Nord. Sub aceas- 
tă tiranie a geopoliticii e foarte posibil să se nască 
proiecte reduse la un egoism geografic iar intere- 
sele UE să fie, de fapt, interese strict regionale ale 
țărilor de la periferiile Uniunii. În această logică, 
de Parteneriatul Estic se preocupă mai mult 
membrii estici ai UE şi Germania, dar aceasta în 
maniera ei tradițională, cu amendamentul de 
menajare a Rusiei. Formal însă, toți miniştrii de 
externe europeni au afirmat un sprijin imediat 
pentru Parteneriat. 

De cealaltă parte, reacţiile nu s-au lăsat mult 
timp aşteptate. Vladimir Voronin s-a inflamat, 
apreciind că iniţiativa Bruxelles-ului e o tentativă 
de încercuire şi de strivire a Rusiei. Serghei 
Lavrov, ministrul de externe de la Moscova, a 
atras atenţia că trasarea unor noi linii de divizare 
în Europa e periculoasă şi Rusia va ţine cont de 
înaintarea europeană în zone pe care în mod 
tradițional le consideră drept centură personală 
de securitate. Răspunsul oficial al UE a fost lansat 
şi el într-un alt limbaj ideologizat, care preferă să 
acopere realităţile cu idei şi concepte frumoase. 
Astfel, preşedintele Comisiei Europene, Jose 
Manuel Barroso a spus: „Acest Parteneriat nu e 
împotriva nimănui. Când ne propunem să creş- 
tem prosperitatea, să creştem stabilitatea, să dez- 
voltăm democraţia, nu le creştem doar pentru 
noi ci şi pentru binele celorlalți.” 

Rusia e îngrijorată de noua ofensivă a 
Europei către sferele ei de influență. UE ţinteşte 
nu doar la îmbunătăţirea sistemelor politice din 
statele vizate sau la captarea resurselor energe- 
tice de aici dar, în mare măsură, Europa inten- 
ționează să securizeze o regiune vastă, cu puseuri 
frecvente de instabilitate, instalându-şi hegemo- 

nic imaginea de soft power într-un teritoriu unde, 
de prea mult timp, Rusia a fost filiera unică de 
modernizare. La acest capitol, Rusia nu e compe- 
titivă deloc şi ar putea avea acelaşi destin perdant 
ca şi URSS-ul în anii Războiului Rece. Pentru 
Europa, spaţiul ex-sovietic, cu regimurile sale 
autoritare, populaţiile sărăcite şi migrațiile in- 
controlate dinspre Asia, reprezintă un generator 
continuu de amenințări. Decizia de implicare a 
Bruxellesului înseamnă, într-un fel, introducerea 
unor reguli politice şi economice, a unor modele 
de educaţie şi justiție, într-un teritoriu în care 
haosul este aproape atotputernic. 

În acelaşi timp, s-a dorit să nu se lase loc pen- 
tru constituirea unor falii între noii membri ai UE 
şi statele vecine lor, din zona ponto-caucaziană. 
„Europenizarea” zonelor de Est şi Sud ale fostului 
imperiu rus, venită secole de-a rândul doar prin 
intermediul Moscovei, ar putea fi continuată 
acum de însăşi focarul cultural occidental. Sau, în 
plus, de europenii estici, care ar găsi spre Răsărit 
o nouă misiune civilizatoare. Concomitent, s-ar 
institui o anume ghidare a destinului politic a 
acelor naţiuni, atât de frământate în trecut. 

România ar trebui să se simtă favorizată de 
acest mini „plan Marshal!” pentru Est. Într-un fel, 
ar putea dispare falia ce există de secole între 
români şi popoarele de dincolo de Nistru şi s-ar 
atenua sentimentul că România e un fel de limită 
a civilizației europene, graniță de unde începe 
„barbaria” asiatică. Strângerea legăturilor cu 
lumea ponto-caucaziană poate predispune la 
diminuarea tensiunilor politice (mai ales cu 
Ucraina şi Moldova), la racordarea unor societăţi 
oarecum diferite şi, lucrul cel mai important, la 
conectare economică şi la exploatarea oportu- 
nităților comerciale din vecinătatea imediată. 
Poziţia geografică a României aduce şi o anumită 
predestinare a destinului său. Ea nu îşi poate crea 
debuşee economice în prea multe zone şi, tocmai 
de aceea, Estul e un loc tocmai bun pentru valori- 
ficarea capacităţilor economice româneşti. 

Pe aceeaşi linie, a destinului românesc, Par- 
teneriatul poate fi o problemă în chestiunea Re- 
publicii Moldova. Până acum, Bucureştiul încerca 
să sugereze colegilor europeni că Moldova ar tre- 
bui privită puţin diferit față de alte state ex-sovie- 


tice. Mai mult, au existat tentative ale diplomaţiei 
româneşti (neagreate de occidentali) de a aduce 
Moldova în aceeaşi categorie cu statele din Balca- 
nii de Vest, care au şanse mai mari la integrarea 
europeană. Însă, includerea Moldovei în Par- 
teneriatul Estic o aruncă într-o entitate amorfă, 
alături de țări precum Azerbaidjan sau Armenia 
care, în mod realist, nu pot spera vreodată la 
includerea în UE. De aceea, de acum încolo, pro- 
babil Chişinăul ar trebui să facă eforturi duble 
pentru a reuşi să se individualizeze între cele 6 
state şi pentru a-şi demonstra europenitatea 
„crescută”. 

Ideile care stau la baza Parteneriatului estic 
sunt, fără doar şi poate, foarte valoroase şi deru- 
larea unui astfel de plan ar aduce beneficii incal- 
culabile UE şi, în special, membrilor săi estici. În 
acelaşi timp însă, există temerea ca acest proiect 
să rămână la stadiul de idee frumoasă, transfor- 
mându-se mai mult în utopie decât în instrument 
al metamorfozei democratice a Estului. Diferența 
dintre ideal şi realitatea concretă o pot da două 
amănunte: voinţa statelor UE de a urma proiectul 
inițial cu consecvență, pe termen lung, şi volumul 
resurselor financiare alocate pentru relaţia cu 
cele 6 ţări ex-sovietice. Mai pe scurt spus, va avea 
Uniunea Europeană forța de a se implica într-o 
regiune atât de sensibilă, pentru a o modela, 
securiza şi pentru a crea acolo un teritoriu nou al 
democraţiei şi stabilității? Va fi dispusă UE să 
înfrunte viitoarele isterii ale unei Moscove 
nemulțumite de încălcarea „propriului” teritoriu? 
Vor avea europenii răbdarea să relaționeze cu 
sutele de „voronini”, aflați la diferite niveluri, 
care se vor vedea deranjați în ambițiile lor de 
satrapi locali? Experiențele trecutului ne fac să 
credem că nu. 

Atât timp cât țări precum Marea Britanie, 
Franța, Germania, Italia, ţin mai degrabă să aibă 
o relaţie bună cu Rusia şi, în acelaşi timp, nici nu 
sunt interesate prea mult de spaţiul eurasiatic în 
discuţie, putem să ne aşteptăm ca Parteneriatul 
Estic să ajungă în aceeaşi postură ridicolă precum 
iniţiativele mai vechi (atât de dragi preşedintelui 
Băsescu) care ținteau la pacificarea şi bunăstarea 
Mării Negre. Oricum, dacă succesul Parteneriatu- 
lui va depinde de interesul membrilor puternici 

ai UE, doar o schimbare totală de optică, plus 
voinţa de a pune capăt meschinăriilor Rusiei, ar 
putea conduce la o acţiune consistentă. E drept, 
europenii ar putea primi un ajutor nesperat din 
partea americanilor, şi ei interesaţi de stabi- 
lizarea unei zone bogate în resurse naturale şi 
aflate la porţile Orientului Mijlociu. Totuşi, 
prăbuşirea altor proiecte adresate aceleiaşi regiu- 
ni (Nabucco, proiectul Mării Negre, diverse reţele 
petroliere şi ale gazului) ne determină să fim cir- 
cumspecţi înaintea unuei propuneri de o asem- 
nea amploare. Mai ales acum, în plină criză eco- 
nomică, o insuficiență a sumelor alocate celor 6 
state ar însemna bagatelizarea Parteneriatului şi 
neantizarea sa treptată. 

Apoi, să nu uităm că nu totul depinde de 
bunăvoința Uniunii. Chiar dacă ea ar aloca fon- 
duri importante şi ar mobiliza o maşinărie biro- 
cratică şi de experţi din toate domeniile care să îşi 
îndrepte atenţia spre Est, se va găsi cine să pună 
bețe în roate. Pe de o parte Rusia, cu nesfârşitele 
sale rețele de influență, apoi o anumită pătură 
politică naţională sau locală care încă trage 
foloase imense din starea de lucruri existentă. 
Din nefericire, ne putem lua exemplu chiar pe 


noi, România, pentru a realiza că sume conside- 
rabile venite din Europa se pot deturna fără urmă 
sau se pot pierde uşor în spaţii scăpate de sub 
orice control. De asemenea, nu trebuie neglijat 
faptul că nici un proiect nu poate reuşi fără voința 
de colaborare a celor cărora li se adresează. Dacă 
elitele din statele ex-sovietice încă acționează 
după modelul celor moldovene, mimând doar 
cooperarea şi dialogul cu Europa, atunci efectele 
Parteneriatului ar putea apărea abia după 
decenii...când noi generaţii, care nu sunt conta- 
minate de duhul URSS-ului şi al autoritarismului, 
ar ajunge în poziţii de decizie. 

Oricâte argumente ar sta împotriva Partene- 
riatului Estic, el este totuşi prea frumos ca să nu 
fie declanşat. Chiar conştientizând dificultatea 
mene regiuni, UE tot ar merita măcar să încerce 
acest proiect îndrăzneţ. Am putea să mai adău- 
găm că europenii sunt aproape „condamnaţi” să 
urmeze acest plan deoarece altă cale nu există. 
Succesul sau eşecul se vor măsura în perioade de 
timp care se vor scurge până când vecinii noştri 
vor copia/internaliza principiile de structurare a 
liberal-democraţiei. 

Petru C. Baciu, poetul 
răstignirilor ascunse 


În bunătatea sa nestirşită, Dumnezeu mi-a scos în cale cîțiva 
oameni care m-au ajutat enorm să cresc drept. Unul dintre 
aceștia, modele de viaţă pentru mine, este dl. Petru C. Baciu. 


Claudiu Târziu 





Asociaţia Foştilor Deținuți Politic din Bacău. 

Tînăr jurnalist pe atunci, mă documentam 
la AFDP asupra unei nedreptăți cu miză mare, 
căreia îi căzuseră victime mai mulți foşti deținuți 
politici. Comisia locală de aplicare a decretului 
118/ 1990 refuza să le dea legionarilor despăgu- 
birile băneşti prevăzute de lege pentru anii de 
închisoare executaţi pe motive politice. Eram în 
fața unei noi condamnări politice, de această dată 
într-un regim care se pretindea democrat. În opi- 
nia membrilor Comisiei, legionarii nu meritau 
despăgubiri, chiar dacă au luptat contra comuniş- 
tilor, pentru că ar fi fost totalitarişti şi ei. Dar de- 
cretul nu făcea această distincție între legionari şi 
restul foştilor deţinuţi politic. 

Ciţiva foşti deţinuţi politic, care făceau parte 
din conducerea filialei AFDP, dl Petru C. Baciu, dl. 
Gheorghe Mântulescu, di. Mihai Păvăluță şi regre- 
tatul loan Belciu mi-au dat lămuririle necesare şi, 
în plus, mi-au dăruit câteva ziare şi cărți în care 
erau evocate personalități ale rezistenţei antico- 
muniste, relatate suferințe ale foştilor deținuți 
politic şi redate episoade necunoscute ale istoriei 
recente. Nu eram chiar străin de toate acestea, 
fiindcă mai citisem publicaţii pe această temă. 
Însă nu cunoscusem pînă atunci foşti deținuți 
politic. 

Pe urmă, i-am vizitat tot mai des pe bătrânii 
de la AFDP, înțelegînd că ei fac parte dintr-o stirpe 
pe cale de dispariţie de la care am ce învăţa. M-am 
hrănit cu aviditate, încă de la început, din expe- 
riența lor de viață şi am fost fermecat de felul lor 


ÎL, -am cunoscut pe dl. Baciu în anul 1995, la 

















L Csi în 
de a fi: demni, curajoşi, responsabili, generoşi, 
credincioşi neamului românesc şi lui Dumnezeu, 
inteligenți, culți, cu dragoste pentru semeni, jert- 
fitori. 

I-am însoţit apoi în mai multe călătorii prin 
țară, în Bărăgan, la Balaciu, în Făgăraş, la Sim- 
băta de Sus, la Aiud şi în atâtea alte locuri unde şi- 
au dat sîngele pentru Hristos şi pentru România, 
şi unde camarazi ai lor au sfirşit muceniceşte. 

Îmi vor rămîne veşnic în memorie lecţiile de 
trăire creştină şi românească la care am asistat 
nopți întregi în astfel de călătorii. Se adunau foşti 
deținuți politic din toată ţara - legionari, țără- 
nişti, liberali sau fără o apartenență politică, orto- 
docşi, catolici şi greco-catolici - şi rememorau 
istoria pe care o trăiseră. Erau seri fabuloase, în 
care mi se descoperea pe viu o lume despre care 

ştiam doar din cărți. Acolo am văzut ce înseamnă 
cultul prieteniei, puterea ideilor încarnate în per- 
soane deosebite sau forța rugăciunii - dimineața 
şi seara, pe întuneric, în camerele mari de cămin, 
unde eram cazaţi, în dreptul fiecărui pat se afla 
un om îngenuncheat şi, chiar dacă nu se auzea 
nici un cuvînt, simțeam un suflu extraordinar, ca 
şi cum cineva ar fi deschis o fereastră spre divini- 
tate. 

Astfel am cunoscut şi alți foşti deţinuţi politic 
pe care i-am îndrăgit imediat. Sînt atât de mulți 
încît nu-i pot cuprinde aici. 

Am avut onoarea ca o parte să-mi acorde pri- 
etenia lor. Iar apropierea de ei mi-a marcat pro- 
fund şi binefăcător evoluţia. M-am maturizat nu 
sub influenţa ideologiei pe care unii dintre aceşti 
prieteni o împărtăşeau, ci a bogăției şi frumuseții 
lor sufleteşti. M-au convins să privesc mai atent 
trecutul recent al românilor - implicit, experiența 
legionară - şi să le îmbrățişez unele idei, nu prin 
propagandă, ci prin forța exemplului personal. 
Un om care renunță oricînd la bucata lui de pîine 
pentru altul mai flămând; un om care îşi cheltuie 
pensia pe cărți esenţiale pe care le dăruieşte uno- 
ra mai neştiutori; un om care, la 70 sau 80 de ani, 
munceşte cu braţele la ridicarea unei biserici sau 
a unui monument, un om care a trecut prin tor- 
turi inimaginabile, a purtat lanțuri la picioare 
pînă i-au rămas urme pe viață, a făcut 10, 15 sau 
20 de ani de închisoare numai pentru că şi-a iubit 
țara şi credința, dar i-a iertat pe toţi şi se roagă 
pentru călăii săi; un om care, din venituri modes- 
te, a ţinut în şcoală copiii altora mai săraci; un om 
care a mărturisit adevărul indiferent de con- 
secințe; un om care a răbdat foamea, nu a avutun 
acoperiş deasupra capului, a fost zeci de ani mar- 
ginalizat social, dar niciodată nu a cerşit nimic, 
mergând neclintit pe drumul lui; un astfel de om 
nu poate fi un politruc criminal, aşa cum ne-au 
fost prezentaţi, vreme de 45 de ani, adversarii 
comuniştilor. 

Revenind la dl. Petru Baciu, domnia sa a fost 
întotdeauna în grupul foştilor deţinuţi politic din 
Bacău autoritatea ultimă. Nu s-a impus prin 
voinţa de a conduce sau prin alegeri, ci, firesc, 
prin calitatea sa umană. Ceilalţi au recunoscut în 
domnia sa “Baciu!” şi l-au tratat ca atare. 


Acest grup funcționează pe principiul sobor- 
nicității. Este acolo o frăţie deplină, în care 
nimeni nu dă ordine, ci toate problemele sînt dis- 
cutate, fiecare îşi spune părerea, majoritatea 
indică o soluţie, iar ultimul cuvânt îl are cel care e 
considerat şeful. A conduce un astfel de grup nu e 
un privilegiu, ci o responsabilitate enormă. Iar 
“Baciul” ştie să se achite de ea ireproşabil. 

De dl. Petru Baciu m-am apropiat treptat, în 
timp, şi mă bucur că am avut răbdare să-l descopăr. 
Domnia sa nu se grăbeşte să-şi facă noi prieteni. 
Este rezervat şi suspicios, ca orice luptător încercat. 
Însă, odată ce i-ai câştigat încrederea, îţi pune inima 
în palmă. Prietenia este sfîntă pentru dl. Baciu şi 
numai o catastrofă o poate rupe. Stă mărturie pri- 
etenia noastră, nu lipsită dem încercări. 

Este un om dur - în primul rînd cu sine însuşi 
-, care nu face rabat de la principiile şi valorile 
sale, cu o minte ageră şi hotărât în a-şi urma idealul. 
Dar între prieteni se dovedeşte cald, îngăduitor şi 
plin de umor. Că are o sensibilitate aparte o do- 
vedeşte şi pasiunea sa pentru poezie. Citeşte şi 
scrie poezie cu patima unui veşnic îndrăgostit. Ver- 
surile sale se consituie într-o mărturie a atitor răs- 
tigniri ascunse şi totodată într-un manifest pentru 
resurecția națională. Nu voi insista mai mult aici 
asupra poeziei dlui Baciu, întrucât se ocupă de ea 
Constantin Mihai în unul din articolele următoare. 

Personalitatea sa complexă e greu de 
cuprins în câteva fraze. Vorbeşte poate mai clar şi 
mai convingător despre dl. Baciu ceea ce am 
învăţat de la domnia sa. Iată câteva dintre îndrep- 
tările sale de viață, care nu sînt originale, nici noi, 
dar atât de rar trăite azi: 

Fii conștient cine eşti. Lauda să nu te înalțe, ocara 
să nu te coboare. 

Cînd ți se vorbeşte despre cineva, vezi cine 
despre cine şi ce spune. 

Cuvîntul dat să ţi-l ţii cu orice pret. 

Cei care nu cred în Dumnezeu şi în neamul lor 
sînt infirmi sufletește. 

Nu-ţi lăsa fratele căzut în nevoie. 

Jertfa de sine este singurul drum spre mîntuire. 

Voi încerca să întregesc această schiță de 
portret redînd, în paginile următoare, un episod 
din viaţa dlui Baciu, aşa cum l-am scris în urmă cu 
şase ani pentru un ziar central. 

Prăbuşirea centrului de comandă 


al rezistenţei 


Claudiu Tîrziu 





Uturea este cel mai înalt vîrf din zona Solonţ, 
lîngă Moineşti - Bacău. În 1945, 0 mînă de tineri au 
început să organizeze în acest locun punct de rezis- 
tență anticomunistă. Cei mai mulți dintre ei au fost 
arestați în 1948, înainte de a trage un glonţ. 

Au ieşit din temniță după zeci de ani, cu 
nădejdea numai în Dumnezeu. 

Petru C. Baciu, unul dintre supraviețuitori, 
ne-a spus povestea lor. 


Solonţ 


Comuna Solon se întinde leneşă peste 
crestetele pleşuve ale unor munți pitici. O taie şer- 
puit un pârâu tulbure ca şi căutătura ţăranilor de pe- 
aici. Oamenii sînt scumpi la vorbă pînă la prima 
sută de rachiu. Nu-şi amintesc de rezistența an- 
ticomunistă. Ştiu cîte ceva despre un fost “parti- 
zan “, Vasile Unguraşu, că a făcut puşcărie pentru că 
s-a ridicat contra comuniştilor. A murit de cîţiva ani. 
Pe ceilalți i-au uitat de mult, de cînd au fost uciși. 
Vasile Unguraşu era vărul lui Gheorghe Unguraşu - 
iniţiatorul şi principalul artizan al fortului de la 
Uturea. Toţi ai lui Unguraşu au pus mana pe armă, 
cu gîndul de a înlătura regimul. Alături de ei au stat 
alți 15 studenți, elevi şi muncitori. Unul dintre 
supraviețuitorii de la Uturea, Petru C. Baciu, din 
Bacău, era pe atunci şeful legionarilor din judeţ. 

Petru Baciu povesteşte fără patimă despre 
rezistența anticomunistă, pentru care a făcut 
aproape 16 ani de închisoare. 1 se ascute privirea 
doar cînd pomeneşte numele vreunui prieten 
mort în temniță. 

La Uturea au fost săpate în munte două depo- 
zite de armament, care au fost întărite cu birne şi 
acoperite cu buşteni şi piatră. De pe acel virf împre- 
jurimile se vedeau ca-n palmă şi “partizanii” nu 
riscau Să fie uşor biruiți nici de o trupă numeroasă. 

Strîngerea armamentului a început încă din 
1945. Unguraşu, pe atunci student la Academia 
Comercială, l-a avut ca „mînă dreaptă“ pe colegul 
său Eugen Berza (devenit preot ortodox după 


ieşirea din închisoare). Cei doi primeau ordine 
de la Baciu - şi el student —, care lucra în deplină 
conspirativitate. Nu era cunoscut decit de cei mai 
apropiaţi colaboratori. 

„Îmbrăcat în uniformă militară, am intrat pe 
poligoanele de instrucție a două regimente din 
Bacău, unde era o cantitate impresionantă de 
armament şi muniţie, captură de război. Am 
cumpărat bunăvoința unui soldat care era de 
pază şi, împreună cu Eugen Berza, am încărcat 
mai multe căruțe cu grenade anticar“, îşi aminteş- 
te Petru Baciu. În scurt timp, la Uturea au fost 
adunate numeroase mitraliere, pistoale automa- 
te, arme ZB, revolvere, grenade de mînă, grenade 
antitanc, lăzi de cartuşe de toate calibrele. 
Căpitanul artilarist Marin Țucă a adunat cel mai 
mult armament. 


Scuturi umane pentru 
Securitate 


Apoi, Baciu, Unguraşu şi Berza au trecut la 
recrutarea luptătorilor, numai dintre legionari. „La 
Uturea trebuia să fie centrul de comandă al rezis- 
tenţei pe întreaga Moldovă. Aşteptam să primim 
ajutor din străinătate pe calea aerului: aparatură de 
comunicații, oameni antrenați în bazele militare 
americane etc. Eram convinşi că va izbucni repede 
un război între ruşi şi americani, iar noi trebuia să 
fim pregătiţi pentru a ne elibera țara“, spune Baciu. 

Baciu organizase mai multe echipe mobile, 
care urmau să ducă un război de gherilă. Şi pusese 
la punct un serviciu de informații prin care a iden- 
tificat toate punctele strategice din județul Bacău, 
pe care urmau să le dinamiteze în cazul izbucnirii 
războiului spre a slăbi forța armatei de ocupaţie. 

La 15 mai 1948, au început arestările în masă 
ale legionarilor. Baciu a hotărît retragerea tutu- 
ror în munți. Însă, deja fuseseră prinşi o parte 
dintre camarazii săi. El a scăpat pentru că nu 
dormea două nopți la rînd în aceeaşi casă. 

La 24 mai, o primă echipă de “partizani”, con- 
dusă de Eugen Berza, s-a baricadat la Uturea. A 
doua zi au fost arestaţi fără să tragă un foc de armă. 





anul VII e nr. 77 


45 


ROST 


REPERE 





Securitatea a smuls, prin tortură, de la primii 
legionari încătuşaţi, informaţii privind amplasa- 
rea punctului de rezistență. Apoi, securiştii au 
înconjurat depozitul principal şi, punînd drept 
scuturi vii doi camarazi ai “partizanilor” - Gioga 
Parizianu şi Mircea Moţei -, i-au obligat pe Berza 
şi pe ceilalți să se predea. 


Trădarea și arestarea 
capilor rezistenţei 


Punctul de rezistență a fost mutat în locul 
numit de oamenii din Solonţ „Hrapca Jgheabu- 
lui“. Acolo s-au adăpostit Petru Baciu şi Gheorghe 
Unguraşu, asteptind semnalul de luptă de la supe- 
riorii lor, care, între timp, fuseseră şi ei arestați. 
Petre Dascălu, Vasile Unguraşu şi Neculai Ungu- 
raşu au rămas în comunele din apropiere, ca 
oameni de legătură. 

Baciu şi cu Gh. Unguraşu au fost hăituiţi prin 
munți de la sfîrşitul lunii mai pînă la mijlocul lui 
noiembrie 1948. 

„Am vrut să atacăm Miliția sau Sfatul 
Popular Moineşti. Am fi ucis, fără îndoială. Slavă 
Cerului că nu am făcut-o! l-am fi aruncat în sînge 
şi pe ai noştri, ne încărcam conştiințele şi tot nu 
rezolvam nimic“, mărturiseşte Baciu. 

În noiembrie, au mers la Bucureşti. Li se 
pregătise ieşirea din ţară, numai că au fost tră- 
dați, în ultimul moment, şi arestați. 

Rezistenta din munții Moineştiului a contin- 
uat. În 1951, au fost arestați şi condamnaţi şi 
Neculai Unguraşu, tatăl lui Ghiţa, Neculai Ungura- 
şu, fratele său, Vasile şi Costache Unguraşu, veri. 
Ei hărțuiseră Securitatea şi ridicaseră moralul 
oamenilor din zonă. 


Ultimii „partizani“: 
Lupeș și Măzăreanu 


Într-o notă a Serviciului “Bande” al Securităţii, 
din 16 februarie 1953, se arată că în regiunea 
Bacău „sînt o serie de fugari izolaţi care nu sînt 
urmăriți, din punct de vedere informativ, în mod 
organizat şi continuu“. Dintre aceştia este nomi- 
nalizat Vasile Borş, fost membru în „banda Hrib 
Alexandru“ din Neamţ. Însă, cel mai periculos din- 

















tre aceşti „lupi răniţi“ a fost Ion Lupeş. Ca elev al 
Liceului Teoretic Târgu Ocna, încă din 1945 a 
adunat armament şi muniţie pentru rezistență. În 
'49, a fost condamnat la şapte ani de închisoare 
pentru „uneltire contra ordinii sociale“. A evadat, 
după un an, din închisoarea Târgșor - Ploieşti. O 
vreme a evitat confruntările directe cu Securitatea. 
Stătea ascuns în munții Moineştiului, iar iarna co- 
bora în satul Poduri, la părinţii săi. Sora sa, Maria, 
îi săpase un adăpost sub podeaua grajdului. 

La 12 august 1954, Lupeş a fost văzut în Lu- 
căceşti de milițianul Ioan Dragomir, care a încer- 
cat să-l aresteze. Lupeş a scăpat, dar a mers acasă 
la miliţian, unde acesta a sosit împreună cu o 
patrulă. Lupeş l'a înjunghiat pe Dragomir şi la 
împuşcat pe sergentul major loan Leche. Alţi doi 
milițieni au fugit. 

Din documentele Securităţii reiese că, a 
doua zi, Lupeş a spart postul de miliţie din Poduri 
de unde a luat 273 de cartuşe şi documente refe- 
ritoare la urmărirea „bandiţilor“. 

Curînd, lui Lupeş i s-a alăturat un vechi 
camarad, Petre Măzăreanu, care abia fusese elib- 
erat din închisoare. La 20 august 1954, au atacat 
postul de miliție Bârsăneşti, omorîndu-i pe ser- 
genții Dumitru Carp şi Dumitru Sârbu, care fuse- 
seră paznici la închisoarea Oneşti şi îi bătuseră 
groaznic pe detinuţi. Apoi au dat foc postului. 

Securitatea le-a dat de urmă lui Lupeş şi 
Măzăreanu după câteva luni, cînd se pregăteau să 
iasă din ţară. Au fost condamnaţi la moarte şi exe- 
cutați la 18 decembrie 1955, Ia Jilava. 

Alexandru Lupeş, tatăl lui Ion, a fost con- 
damnat la şapte ani de temniță, mama, Maria, la 
18 ani, şi sora, Maria, la 15 ani, pentru favorizarea 
infractorului. 

Petru C. Baciu. 
Scurtă biografie 


Bacău, într-o familie de creştini ortodocşi, 
cu şapte copii. Tatăl său era şef de tren, iar 
mama Casnică. 

Şi-a petrecut la bunici o parte din copilărie şi 
poartă şi astăzi în suflet, nestinse, cele mai fru- 
moase amintiri din acele timpuri. Mărturiseşte că 
de la părinţi şi bunici a învăţat munca şi rugăci- 
unea, cinstea şi omenia. 

Doi fraţi ai săi, loan - mai mare - şi Emil - 
mai mic - şi Petru Baciu însuşi sunt veterani de 
război. Petru, împreună cu doi frați mai mici, 
Aurel şi Vasile, au fost deținuți politici. Petru a 
executat peste 15 ani de temniță, Aurel - şase şi 
Vasile - cinci. 

Petru Baciu a absolvit Liceului Comercial, 
devenind contabil. În 1937, intră în Mişcarea Le- 
gionară, atras de disciplina, ordinea, credinţa şi 
seriozitatea legionarilor, alături de care a muncit 
în tabăra de voluntari de la Traian - Bacău. 

În timpul guvernării antonesciene este are- 
stat în mai multe rânduri de către Siguranța 
Statului şi judecat pentru activitate în cadrul 
“Fraţiilor de Cruce”- Bacău. Două perioade trăite 
în temnițe au fost mai lungi şi deosebite, în ado- 
lescență, la Galaţi - 3 noiembrie 1941 - 28 febru- 
arie 1942 şi Văcăreşti - aprilie 1942 - iunie 1942. 

Participă la campania de eliberare a 
Ardealului de Nord. După terminarea războiului 
se înscrie la Academia de Înalte Studii Comerciale 
şi Industriale din Bucureşti. 

La 15 mai 1948, când încep marile arestări, 
se retrage împreună cu studentul Gheorghe 
Unguraşu în munți, unde aveau organizat, în 
regiunea Solonţ-Uturea, un punct de rezistență 
armată. 

După şase luni, la 15 noiembrie 1948, coboa- 
ră din munți pentru a trece frontiera spre Triest, 
cu un grup de studenţi, pentru că majoritatea 
camarazilor săi fuseseră arestați prin trădare. 


p etru C. Baciu s-a născut la 12 iulie 1922, în 














În Bucureşti, grupul este trădat şi la 29 no- 
iembrie 1948 este arestat la Ministerul de In- 
terne. Va fi condamnat la 10 ani temniță grea şi 
pus în libertate după 13 ani (1961). 

După eliberare, s-a căsătorit cu Aurica 
Munteanu, o fostă studentă eliminată din facul- 
tate pe motivul că părinţii erau “chiaburi”. Aurica 
s-a născut în satul Băimac din judeţul Bacău şi a 
decedat acum câţiva ani, în Bacău. 

La 10 octombrie 1975, este rearestat şi con- 
damnat la şase ani pentru propagandă împotriva 
orânduirii socialiste. În luna august 1977 este 
eliberat din Zarca Aiudului. 

În anii detenţiei a trecut prin închisorile: 
Ministerul de Interne arestul 1 şi II, Văcăreşti, 
Galaţi, Suceava, Rahova, Iaşi, Bacău, Piteşti, Cra- 
iova, Jilava, Aiud, Poarta Albă, Peninsula, Capul 
Midia, Grindu, Periprava-Bac, Borzești, Constan- 
ţa, Oneşti. 

A publicat volumele de versuri Cine? (Bucu- 
reşti, Fundaţia Culturală Buna-Vestire, 1997, 
1999) şi Inimi zăvorâte (Bucureşti, Fundaţia 
Culturală Buna-Vestire, 1999) şi cartea de memo- 
rii Răstigniri ascunse (Bucureşti, Editura Fun- 
daţia Culturală Buna-Vestire, vol 1 - 2004, vol II - 
2009). 

tas un cuvânt 


Petru Baciu citeşte la un pars 
în memoria camarazilor săi căzuţi (1997) 





PIPER E [1 id = 5 Li 





Poctica suferinţei 


Constantin Mihai 





irica temnițelor adaugă un nume de refer- 
ință listei de autori care au versificat sufer- 
ința românească în spaţiul recluzionar 
comunist, înscriindu-se pe linia tradiţiei poetice a 
lui Radu Gyr, Andrei Ciurunga, Victor loan Pica 
ş.a., a vitalismului proteic şi a misionarismului 
energetic. Este vorba de poetul Petru C. Baciu, 
rezistentul anticomunist, neînfricatul luptător 
pentru credință şi adevăr, un suflet sensibil care 
transpune, sub forma unei scriituri rafinate, 
crezul generaţiei sale de mucenici şi sfinți. 
Volumul său de versuri Cine? - Poezii din 
temniță (Bucureşti, Editura Fundaţiei Culturale 
Buna-Vestire, ediţia a II-a, 2002) reconfigurează 
traseul complex al elitei mărturisitoare din uni- 
versul carceral, printr-o sublimare poetică a 
stărilor confesive, a trăirilor interioare producă- 
toare de tensiuni creative. Poetica suferinței se 


subsumează unei poetici explicite a speranţei, a 
credinţei ferme în Învierea neamului românesc 
care trebuie să parcurgă cele trei etape inițiatice, 
cu funcţie de catharsis, etape fundamentale de 
purificare față de răul existent: pădurea cu fiare 
sălbatice; mlaştina deznădejdii şi muntele sute- 
rinţei. 

Titlul volumului, deşi unul aparent interoga- 
tiv, implică, în subsidiar, un răspuns consistent la 
drama provocată de apocalipsa roşie, o motivaţie 
serioasă, din perspectiva salutară a creştinismu- 
lui, cartea constituindu-se, mai degrabă, într-un 
document de incriminare a celei mai diabolice 
ideologii - comunismul - propagatoare de crime 
incomensurabile: „Cine m-a aruncat în vâltoare?/ 
Cine mi-a sortit pasul care doare?/ Pe drum de 
Golgota suiş/ Să mă poticnesc de povârniş?... Din 
nepătruns/ Coboară în şoaptă răspuns/ În faţa 
icoanei voi aţi jurat/ Să ispăşiți al neamului 
vostru păcat.” 





48 


anul VII e nr. 77 


REPERE 


ROST 





Substanţa tematică a acestui volum este 
susținută de militantismul poetului pentru crezul 
legionar („Iubirea mea“; „Majadahonda“), pentru 
axiologia creştină ca mijloc de soteriologie a pro- 
priei naţiuni. Geografia penitenciară este contu- 
rată în diverse ipostaze auctoriale, în care du- 
rerea este modelată prin rugăciune, iar finitul 
prin aspirația permanentă spre libertate. Exerci- 
țiile poetice devin un pretext de a glosa pe mar- 
ginea dimensiunii religioase a existenţei, a con- 
vertirii în mirabila sămânță a credinţei. Reitera- 
rea traseului christic nu se putea realiza decât 
prin recursul permanent la stadiile suferinței 
umane, la lupta pe care fiinţa o ducea cu răul 
întrupat. Instrumentalizarea bestiarului bolşevic 
reprezenta o metodă aproape sigură de exor- 
cizare a maleficului, de transgresare a orizontalei 
haotice prin verticala cosmotică, restauratoare 
de ordine, armonie şi sens. 

Libertatea ca profesiune infailibilă de cre- 
dință: „Precum soldatu-ncercuit în luptă/ El 
crede-n biruință, de nu moarte,/ Captiv în țara 
mea, cu carnea ruptă,/ De temniţi istovit, eu cred 
în libertate/ Aiud, Suceava, Zarca şi Galaţi/ Canal, 
Interne, Văcăreşti, Jilava/ Măriri viitoare, mărtu- 
rii stați./ Voi temnițe crunte/ Voi crâncene tem- 
niți/ Lumini peste veac/ Stropite cu sângele meu, 
dac!” (Eu cred în libertate), asigură condiţia pen- 
tru țelul final al firii: mântuirea sufletului. Astfel, 


posibilitatea de a accede la Înviere rămâne o con- 
stantă inebranlabilă a acestui homo christianus, 
care pendulează între angajare şi asceză. 

Volumul de faţă se circumscrie totodată unei 
poetici a iubirii creştine, a luminii taborice care 
încearcă să stingă, prin incandescenţa sa, partea 
diavolului, a răului absolut, sub toate formele 
sale. Poemele lui Petru C. Baciu se constituie 
exemplar în tot atâtea trepte ale ascensiunii prin 
suferință, ale modelării prin practica euharistică 
(„Pâinea“, „Vinul“ sau prin apelul la acel imitatio 
Christi („Sărutul lui luda“). Reprezentarea patris- 
tică a nebuniei întru Hristos se conjugă cu dragos- 
tea poetică pentru soţia credincioasă şi pentru 
proprii camarazi de luptă şi idealuri național- 
creştine. Dincolo de suferințele îndurate în tem- 
nițele comuniste şi descrise în tot dramatismul 
lor, poezia lui Petru C. Baciu rămâne o poezie a 
rugăciunii, a litaniei pentru adevărul creştin, o 
rememorare a trecutului recent al unei naţiuni 
schilodite. Poetica lui Petru C. Baciu este expresia 
artistică a Tradiţiei Sfinţilor Români din închiso- 
rile comuniste, epopeea unei generaţii marti- 
rizate: „Plec, căci sufletu-mi de-acum/ Şi-a-nceput 
călătoria.../ Eu v-aştept pe lungul drum/ Sus la cer 
ni-i veşnicia..../ Plec, lăsându-vă trecutul/ Să vă 
fie spadă, scutul.../ Dar să ştiţi, n-am fost mai bun/ 
Decât fraţii mei de drum/ Răstigniţi în crunt 
surghiun” („Plec“). 











Domnul Baciu, încadrat 
de Claudiu şi Tiberiu Târziu (1996) 

Cum l-am cunoscut pe 
fratele Petru C. Baciu 


Aspazia Oțel Petrescu 





În: zi ca oricare alta mi-a fluturat la uşă un 


plic alb ca o aripă de înger. Îmi aducea o între- 

bare adresată de un prețuit prieten tânăr: “Îl 
cunoaşteţi pe domnul Petru C. Baciu?”. l-am răs- 
puns imediat, fără să stau mult pe gânduri: 

„Sigur că îl cunosc. Cum aş putea să nu-l cu- 
nosc? E băcăuan şi e un minunat frate de suferin- 
ță”. „Atunci, vă rog frumos să-mi trimiteţi un arti- 
col despre domnia sa, pentru revista Rost, care 
şi-a propus să-i evoce personalitatea”. 

De data aceasta nu m-am repezit cu răspun- 
sul şi am căzut pe gânduri. Cum aş îndrăzni să 
scriu articolul solicitat despre o persoană pe care, 
de fapt, am întâlnit-o de două ori în viața mea de 
după 1989: o dată la Aiud, în reculegere la mau- 
soleul Calvarul Aiudului şi altă dată la o conferință 
cu Părintele Gheorghe Calciu, binecuvântată să-i 
fie amintirea. De ce factură o fi această cunoaş- 
tere? Şi atâta cât este, îmi dă dreptul să vorbesc 
despre unul dintre cei mai încercați luptători din 
oastea celor angajaţi în încleştarea cu fiara roşie, 
întru apărarea Patriei şi a Neamului nostru român 
şi creştin? De ce oare în cele două întâlniri ne-am 
strâns bărbăteşte mâinile, cu efuziunea celor ce se 
cunosc de lungă vreme, profund şi total? 

După faptele lor îi veți cunoaşte, ne-a arătat 
Mântuitorul reperul cel mai adecvat în evaluarea 
celor buni faţă de cei răi. Faptele fratelui Petru - 
îmi acord dreptul să-l numesc aşa cum mă în- 
deamnă inima - sunt cunoscute mai ales din pro- 
priile sale mărturisiri, dar şi după ale celor care I- 
au însoţit pe lungul şi greul urcuş spre Golgota 
spaţiului nostru mioritic. Cine doreşte să le cu- 
noască, să le citească în cărțile sale: Inimi zăvo- 
râte (Bucureşti, Fundaţia Culturală Buna-Vestire, 
1999); Cine? - poezii din temniță (Bucureşti, 
Fundaţia Culturală Buna-Vestire, 2002), Răstig- 
niri ascunse - mărturii (Bucureşti, Editura Funda- 
ţia Culturală Buna-Vestire, 2004). Vor afla acolo 


faptele luptătorului şi crezul său ce se leagă sta- 
tornic de cel al martirilor morţi pe jertfelnicul 
altar al Patriei. Vor afla că Petru Baciu este, fără 
îndoială, un câştigător al cununei martirice, în 
fruntea cohortelor ce s-au jertfit pentru Țară şi 
Cruce, în numele Domnului lisus Hristos. 

Nu mă simt vrednică să relatez cum şi-a slujit 
Petru Baciu sfântul său ideal şi care sunt meritele 
sale în apărarea eternelor valori în care crede 
nelimitat. Voi încerca totuşi să creionez, în câteva 
smerite cuvinte, cum se face că inima mea îl 
cunoaşte atât de profund şi total. După ce repere 
l-a cunoscut? 














A fost întrebat odată de nişte tineri, părin- 
tele Arsenie Boca: 

- Părinte, dacă dincolo vom avea trupuri de 
slavă, ne vom mai cunoaşte între noi, cei ce am 
dobândit mântuirea? Şi dacă da, după ce ne vom 
cunoaşte? 

Răspunsul Părintelui a fost ca întotdeauna 
scurt şi deplin lămuritor: 

- După dragoste ne vom cunoaşte. 

Sunt destule repere după care îl putem cu- 
noaşte pe fratele Petru. Îl putem cunoaşte, de 
exemplu, după fericirile la care a fost chemat să le 
răspundă, multe şi nespus de dure: fericirea celor 
prigoniţi pentru dreptate, fericirea celor ocărâți, 
nedreptățiți, urâţi şi prigoniţi până la moarte în 
numele Domnului Hristos, fericirea celor ce mult 
au plâns pentru neamul oropsit şi împilat şi câte 
alte fericiri martirice. L-aş mai fi putut cunoaşte 
după dureri, după suferința neînduplecată, acer- 
bă, înverşunată, necruțătoare, cu neputinţă de 
înlăturat. Suferința abisală care pentru a putea fi 
îndurată a trebuit să fie transfigurată prin rugăci- 
une şi asceză impusă şi prin acceptare desăvâr- 
şită în trepte de jertfă trăite ca o Răstignire şi cu 
speranţa într-o apoteoză a Învierii. Mătănii de 
dureri înşirate pe firul delicat al unei iubiri nes- 
perate. Da, iubirea, aceasta este reperul după 
care l-am cunoscut pe fratele Petru, reper sublim 
şi infailibil. Din toate reperele amintite mai sus, 
însuşite cu sinceritate, a ţâşnit acel fluviu de 
iubire pe care îl percepeam cu toții curgând prin- 
tre lucruri şi oameni. Acea iubire absolută şi divi- 
nă crescută din suferință şi multă, multă rugăci- 
une, acea iubire despre care ne vorbeşte înțelep- 
ciunea Părintelui Ghelasie de la Frăsinei 
(„Psalmul iubirii de Dumnezeu“): „oate se pot 
spune,/ Doar iubirea se tace;/ Iubirea se ascunde/ 
şi nimeni nu o ştie,/ Iubirea, închinarea de 
Taină,/ Iubirea, dumnezeiasca icoană”. 

Ne-am regăsit, rând pe rând, în toate iubirile 
de care vorbeşte Părintele Ghelasie: „Este singu- 
ra cântare,/ Iubirea, ce se cheamă,/ Iubirea, ce se 
așteaptă, Iubirea, ce nu se poate uita,/ Iubirea, 
ce nu se poate ucide,/ Iubirea, ce în sine plânge,/ 
Iubirea, crucea Veşniciei” („Doinirea Iubirii“). 

Fie-mi îngăduit să redau în ce fel aduce măr- 
turie fratele Baciu despre iubirea sa şi care mi-a 
umplut sufletul de cunoaşterea omului ce şi-a 
înțeles destinul, adică chemarea: „Iubirea mea a 
fost Legiunea,/ Pâinea zilnică, rugăciunea./ Ție ţi- 
am dăruit anii tinereţii,/ Cu tine am urcat stâncile 
vieții. / Tu m-ai scos din nevrednicie,/ Ai dat pasu- 
lui meu tărie,/ Ai fost revelaţie, un trimis,/ Tu m- 
ai învăţat să nu cad învins,/ Tu ai deşteptat în 
mine puteri,/ Mi-ai gătit drumul spre învieri,/ M- 
ai învățat să iubesc, să iert,/ În căderi pe mine să 


mă cert./ Dacă tu nu ai fi fost, nu erai,/ Eu n-aş fi 
cunoscut dorul de rai./ Aş fi fost un om fără ţel şi 
sărac,/ Aş fi trecut searbăd prin veac./ Mi-ai fost 
călăuză şi stea,/ Astăzi tu faci parte din viața 
mea./ Prin tine Legiune/ M-a biruit, treaptă de 
urcuş, pe mine,/ Şi când pe alte țărmuri voi pleca/ 
Te voi lua cu mine, iubirea mea” ( „lubirea mea”, 
din volumul Cine?). 

Îmi apar clar în minte clipele în care am avut 
certitudinea că îl cunosc pe fratele Petru de lungă 
vreme şi în toată amploarea caracterului său 
unic, de excepţie. Se terminase programul com- 
plex şi nespus de obositor datorită emoțiilor 
copleşitoare ce ne inundau la tot pasul în această 
sărbătorire a martirilor cărora li s-a înălțat mau- 
soleul Calvarul Aiudului. Mausoleul în sine era o 
imensă emoție, o tulburătoare mărturie a unui 
adevăr cutremurător, încremenită în piatră, sub 
un cer sublim de toamnă timpurie (14 septem- 
brie, Ziua Sfintei Cruci) ce îşi tremura generos 
lumina blândă peste Râpa Robilor, hecatombă 
flămândă ce a înghiţit tot ceea ce reprezenta 
opoziţie în calea desființării naţiei române, prin 
silnicie şi teroare. De nedescris cu câtă emoție s-a 
încărcat mulțimea de supraviețuitori, înfrăţiţi 
prin suferință, nu prin naştere, câte strângeri de 
mâini, câte îmbrățişări, câte lacrimi, câte înfiri- 
pări de noi relaţii, câte cuvinte cu vibrații prelun- 
gi cu sufletele încercate. Ce să mai vorbim despre 
vizita în sinistra închisoare, cu sinistrele ei peceţi, 
pe o istorie înecată în suferință: Zarca, Celula 
albă etc.... Rugăciunile, luările de cuvânt, toate la 
un loc formau un climat emoţional, greu de trăit, 
chiar şi pentru cei încercaţi în cuptorul pătimiri- 
lor de sub cnutul roşu. 

Cum nu şi-a dezmințit niciodată semnificația 
numelui său, fratele Petru, ca un adevărat baci, şi- 
a adunat băcăuanii ca să-i ducă acasă, împreună, 
în acelaşi vagon dintr-un tren de noapte. Maria 
Indreica Baciu, una dintre fetele-minune ale sur- 
ghiunului nostru de la Mislea, era căsătorită cu 
Aurel Baciu, unul dintre fraţii lui Petru. Ea m-a 
prezentat soțului şi cumnatului său şi în felul 
acesta am fost integrată în grupul lor, pentru că 
Romanul (casa mea) se află pe aceeaşi linie fer- 
ată. Cu vocea lui domoală, de moldovean, fratele 
Petru ne mărturisea cum s-au oglindit în sufletul 

său de poet sensibil emoţiile trăite de noi toți în 
această minunată zi, cu adevărat a Sfintei Cruci, 
de-a lungul căreia s-au prosternat şi s-au topit 
martirii neamului românesc. Cuvintele lui Petru 
m-au făcut să percep cu o acuitate aproape dure- 
roasă că morţii noştri, în participarea lor tăcută, 
ne-au subliniat câștigurile realizate prin jertfa lor: 
acest şuvoi de iubire luminoasă ce țâşnea cu forța 
unei fântâni arteziene, din cenuşa lor făcută una 
cu țărâna. Îmi stăruiau în minte două versuri 
aparținătoare acelui miracol ce ne-a fost stâlp de 
susținere, Radu Gyr: „Avem atâţia morţi şi atâtea 
oseminte/ Şi de lumină coastele ne dor”. 

Mă gândeam şi eu, urmărindu-l pe fratele 
Petru, la cuvintele lui Gabriel Constantinescu. 
Cât adevăr exprimau arzătoarele sale cuvinte: 
„Mausoleul de la Aiud este închinat suferinței, un 
templu al durerii, în care cele şapte perechi de 
cruci îngemănate simbolizează martiriul unui 
neam care a îndurat povara înfrângerii în cel de- 
al doilea război mondial, iar apoi umilinţele şi 
suferinţele din lunga noapte comunistă... Mauso- 
leul de la Aiud este atât lăcaş de închinăciune şi 
reculegere, cât şi necropolă pentru osemintele 
celor căzuţi... Pentru a ajunge la osuar, trebuie să 
cobori treptele suferinţei” (Fericiţi cei prigoniţi 
pentru dreptate, Calvarul Aiudului, Sibiu, 1999). 


Acompaniat de glasul roţilor de tren, fratele 
Petru ne mărturisea adevăruri dureroase ce se 
desprindeau din lunga sa experienţă de luptător 
neînfricat. Am aflat sinteza aceastor gânduri în 
cartea sa Răstigniri ascunse, în nespus de frumo- 
sul său „În loc de cuvânt înainte“. Găsesc că 
citarea unora dintre ele este cea mai potrivită 
încheiere: „...Trecând paharul atâtor dureri, 
căderi şi înălțări, înfrângeri şi biruințe, rămânem 
legaţi de eternitatea crezului nostru, alături de 
morții sfinți ai neamului românesc. Lupta noastră 
a fost dreaptă! Ideile pentru care am luptat şi pen- 
tru care am murit sunt de esenţă divină... Prigoni- 
torii noştri nu vor putea ascunde Ia infinit sân- 
gele nostru vărsat între zidurile temnițelor, sân- 
gele care a înroşit caldarâmurile pe tot cuprinsul 
țării, sânge vărsat de rezistența din munţi şi pe 
atâtea alte fronturi. Ceea ce au clădit legionarii 
nu va mai putea dărâma nimeni. Tăria faptelor 
lor a fost Iisus Hristos! EL va scoarte din întuneric 
toate cele ascunse de prigonitori. Voi cei de 
mâine să nu vă temeți de ocara oamenilor, de 
cuvântul prost sau de mișelia lor, căci lumina va 
birui întunericul!”. 

Eu ce-aş mai putea adăuga la felul în care 
l-am cunoscut pe fratele Petru? La crezul, său voi 
spune doar Amin! 





Stințirea sediului Fundaţiei Buna Vestire - Bacău (1997) 

Închisorile unui liceean 


Petru C. Baciu 





Prima arestare 


Locuiam pe strada Martir Crişan nr. 16 din 
Bacău, în casa părintească, alături de părinții şi 
fraţii mei. Fraţii cei mai mici aveau zece ani. Era în 
zori, pe 6 septembrie 1941. Soarele abia se ridica 
pe un cer mai puţin senin. Ziua încă nu-şi înce- 
puse tumultul. Deodată câinii au început să latre, 
iar la poartă am auzit zarvă mare. Mama a strigat 
la mine să ies din casă să văd ce este. 

La poartă, o grupă de soldaţi cu baionetele la 
armă şi agenţi în civil aşteptau. Am deschis. În 
față era un comisar în uniformă, care bolborosea 
cuvinte pe care nu le înțelegeam. Alături de el un 
locotenent de jandarmi. Cu toţii au dat buzna 
înăuntru şi au înconjurat casa ca pe o cazemată. 
Noi am rămas închişi în cercul lor, prizonieri. Ma- 
ma, înfricoşată de ceea ce nu mai văzuse nicioda- 
tă, l-a întrebat pe comisar ce doreşte. În curte, ne- 
bunie şi spaimă. Comisarul a răspuns că are or- 
din de percheziție. 

„Pentru ce ?*- întreabă mama. 

„Aveţi un băiat legionar.“ 

Au cotrobăit prin pod, prin beci, prin grajd, 
prin grădină... Comisarul şi ofițerul de jandarmi, 
care comandau trupa, au intrat în casă. Au răsco- 
lit totul, au căutat prin sobă, sub pat. Apoi s-au 
oprit la mica mea etajeră cu cărți şi au cercetat 
foaie cu foaie. Nu au găsit nimic. În final, totuşi, 
m-au arestat. M-au dus la Siguranță. Acolo am 
întâlnit alți arestaţi, cunoscuţi şi necunoscuți. 
Erau şi femei arestate. După trei zile, am semnat 
un proces-verbal de percheziţie în care se arăta că 
nu s-a găsit nimic. Apoi am fost eliberat. Nu am 
priceput niciodată pentru ce am fost arestat. A 
rămas doar spaima părinţilor şi a fraților, iar mie 
mi s-au luat amprentele pentru cazier. 

În celula umedă şi întunecoasă, zăvorâtă cu 
lacăte grele, m-au chinuit trei zile nu numai tru- 














; st | 

peşte, dar şi sufleteşte. Şiruri de gânduri se lup- 
tau între ele pe seama neliniştei mele. Neador- 
mit, întins pe duşumeaua umedă şi rece, îmi cer- 
cetam faptele, căutând acel sprijin care să mă 
înalțe deasupra acelor valuri de regrete pentru 
acceptarea entuziastă a unui crez curat, plin de 
strălucire, care a dat neamului atâția martiri. Că- 
deam şi mă ridicam cu mai mult curaj în clipele 
de uitare de sine şi mă avântam cu mai multă băr- 
băţie împotriva oricărei clipe de groază. 

Omul care îmbrăcase cu fățărnicie cămaşa 
verde |mareşalul Antonescu - n.r. ROST] numai 
pentru spectacol, ordona acum nimicirea noas- 
tră. 

Inima mi se zbătea ca un pui de vrabie în co- 
livie, dar, înăbuşindu-mi tulburarea cu nădejdi, 
am reuşit să înving, descumpănirile. 

Căile pe care ne conduce destinul sunt greu 
de cercetat. 


Din nou în cătușe 


3 noiembrie 1941. Eram elev la Liceul Co- 
mercial din Bacău. În recreaţie se prezintă la 


“ Fragmente din vol. I al cărții Răstigniri ascunse, de Petru C. Baciu, Ed. Fundaţiei Culturale Bunavestire, 
Bucureşti, 2004. Titlul acestui text aparţine redacției ROST. 

mine un agent din Siguranță, Gheorghe Prodea, 
care, după 25 august 1944, va participa şi el la 
acţiunile noastre şi va fi condamnat cu ani mulți 
de pedeapsă. Prodea îmi spune că sunt invitat la 
Poliție, pentru a da o declaraţie. 

Am fost arestat. Şeful Siguranței, Constantin 
Gagione, mare duşman al legionarilor, cel care a 
întocmit lista cu cei trei legionari împuşcaţi în 
noaptea de 21/22 septembrie 1939, m-a luat în 
primire. Gagione lucra cu brigada specială antile- 
gionară condusă de Aurică Curelea, Oproiu şi 
Atanasiu. l-am cunoscut pe toţi trei. Această 
brigadă reuşise să recruteze un trădător care le-a 
dat şi organizaţiile F.D.C. 

„Frăţiile de Cruce“ erau singurele care desfă- 
şurau o activitate în timpul guvernării lui Ion An- 
tonescu şi comuniste până în anul 1948, luna 
mai. 

Am fost anchetat pentru aşa-zisa rebeliune, 
care de fapt nici nu a fost la Bacău. Am fost trimis 
în judecată pentru înaltă crimă de trădare şi jude- 
cat de către Curtea Marţială Galaţi. 

Da, tânărul de numai 19 ani, care peste doi 
ani va fi prezent pe câmpul de luptă, pentru 
apărarea pământului strămoşesc şi a credinței 
străbune, era judecat pentru trădare, tocmai de 
cei care mai târziu, la 23 august 1944, vor trăda. 
Vina mea? Pe 21-23 ianuarie 1941, toţi F.D.C. ştii, 
timp de trei zile, am manifestat prin oraş, în fața 
caselor Germaniei şi a Italiei, iar la Catedrala Sf. 
Nicolae am îngenunchiat, am făcut apelul 
morților şi am cântat imnul celor căzuți. 

Conducea inginerul Nicolau, şeful judeţului. 

Nu s-a produs nici o violenţă, nu a fost vexat 
nimeni, nu s-a pronunţat nici o injurie la adresa 
cuiva. Nu s-a strigat contra lui Ion Antonescu, căci 
noi nu ştiam ce se petrece la Bucureşti. 

Profesorul Vasile Stoian, prefectul legionar, 
s-a înțeles cu noul prefect numit de Antonescu, 
colonel Minea, să păstreze ordinea şi liniștea 
împreună, să urmărească situația de la Bucureşti 
şi, în funcţie de cine câştigă puterea, să procedeze 
în consecință tot împreună. Hotărâri înțelepte. 

În anchetă am fost pus în fața aceluiaş copoi, 
duşman de moarte al legionarilor, Constantin 
Gagione, şeful Siguranței. Am trecut prin focul 
anchetei fără să divulg nici un nume. După zile 


întregi de anchetă, am fost depus la garnizoana 
militară Bacău, deoarece, ţara fiind în război, gar- 
nizoana era aceea care îi trimitea în judecată pe 
arestaţi la Curtea Marţială a Diviziei 21 Infanterie 
Galaţi. 

Mai întâi, am fost duşi la Tribunal şi înfățişați 
Primului Procuror, cel care semna actul de trimi- 
tere în judecată. Aici însă nu am fost de unul sin- 
gur. Eram un lot de FD.C-işti şi îi mai rețin pe 
următorii: Roman Popa, student la medicină, 
şeful Grupului F.D.C.-ist „Ștefan Vodă“ Bacău, 
Mircea Nourescu, elev la Liceul Ferdinand I, fiul 
preotului din Bibireşti-Bacău, Ion Sărăcuţu, 
Constantin Chelaru, Ion Mihăilă, elevi la Liceul 
Industrial; Vasile Andone - croitor din comuna 
Săuceşti-Bacău, Ion Gurău - Liceul Industrial. 

Eram singurul rătăcit printre cei de la alt 
liceu. 

Primul Procuror ne ia în primire: 

- Cei cu voi, derbedeilor!? 

- Noi nu suntem derbedei! 

- Suntem elevi! răspunde unul din grup. 

-Nu vă e ruşine? Ce aţi făcut voi pentru ţară? 
De ce nu vă căutaţi de treabă, de cartea voastră? 
Noi, oamenii de bine, am făcut România Mare! Eu 
port în spatele meu două războaie şi am încărun- 
țit în naționalism. leşiţi afară, rătăciţilor! 

Am ieşit. 

Primul contact cu justiția lui Antonescu s-a 
consumat. Nu am înțeles nimic. Pentru ce am fost 
înfățişați Primului Procuror? Ne aşteptam la un 
interogatoriu, să ne întrebe ce am făcut, ce rele 
am săvârşit şi dacă am făcut faptele care ni se pun 
în sarcină! 

Ne-a administrat doar mustrări şi cu un 
vocabular nu prea demn de un magistrat. Escorta 
militară ne-a luat în primire şi, între baionete, ne- 
a condus pe străzi întortochiate, lăturalnice, la 
garnizoană, feriți de ochii lumii. De aici, peste 
câteva zile, tot între baionete, vom fi trimişi la 
Curtea Marţială Galaţi. 


Temniţa Galaţilor 


9 noiembrie1941. După ce am stat jumătate 
de zi în beciul Curţii Marţiale, unde am îndurat un 
frig de ne clănțăneau dinţii, seara, o escortă de 

gardieni de penitenciar ne ia în primire şi pornim 
cu ei la drum. Încolonaţi, o luăm pe jos. După un 
marş de o oră, iată-ne ajunşi în faţa temniței. 

Ziduri groase şi înalte, porţi grele de fier. 
Zang, zang se deschid porţile. Intrăm. Zang, zang, 
se închid porțile. Se face apelul nostru. Pornim 
înlăuntrul puşcăriei, conduşi de primul gardian. 
Totul este cufundat în semiîntuneric. Camuflaj 
obligatoriu în stare de război, becuri albastre 
peste tot. Arcade, ziduri înalte, stâlpi de beton, 
porți uriaşe şi gratii, gratii care închid zările noas- 
tre şi ne surghiunesc sufletele. 

Trăiam sentimentul că ne aflam într-o cetate. 

Suntem opriți la primul corp de celule. Aici 
va trebui să ne pregătim de aşa zisă carantină. 
Becurile albastre cu lumină mică aruncau umbre 
stranii, sinistre pe fețele noastre. 

Primul gardian face iar apelul şi, în ordinea 
în care răspundem „prezent“, suntem introduşi 
în celulă. 

Era târziu, aproape de miezul nopții. Înăun- 
tru frig, frig de te răzbea până la oase şi parcă ne 
sfredeleau mii de cuțite. Paturi de fier şi o scân- 
dură goală. Nu puteai dormi. 

Frigul îmi scormonea toate încheieturile. El 
e mai tare uneori decât frica morții, pe care parcă 





ţi-o doreai. Mă rog. În suferință pe Dumnezeu îl 
simţi mai aproape şi trăieşti rugăciunea şi o simţi 
în toate fibrele inimii şi ale sufletului. 

Umbrele albastre ale becurilor aşază măşti 
cadaverice peste feţele noastre palide, supte. Ne 
aşezăm câte doi spate în spate ca doi ostaşi când 
sunt încolțiți de haite de lupi, pentru a ne încălzi, 
cu genunchii strânşi la piept. Mă dor oasele toate; 
din tălpi şi până în creştet, acelaşi fior rece, ace- 
laşi tăiş de cuţit. Nu pot dormi. Prin fața ochilor 
mi se succed unul după altul tablouri care merg, 
până la panică, până la deznădejde. Ce-i cu mine? 
Unde sunt şi ce rău, ce fărădelegi am săvârşit? - 
mă întrebam nedumerit şi chiar mustrător. În 
venele mele nu mai curge nici o picătură de 
sânge? Şi iarăşi îmi administram mustrări că nu 
puteam să fiu eu cel care doream să fiu. 

Mă muncea gândul şi la cei de acasă. Încă 
eram sub grija şi ocrotirea părinţilor. Ce vor 
spune şi cum vor primi această nouă şi grea 
povară sufletească pe care le-o pricinuiesc, ştiin- 
du-mă în puşcărie? Mai ales că puşcăria era un 
blam, fiindcă acolo intrau numai răufăcătorii. 

Nu mai eram sigur pe mine. 

Deodată îmi spun: „Nu! Nu! Nu mai vreau 
nimic, nici un pat cald, nici măcar un braţ de paie 


Petru Baciu şi Părintele Gheorghe Calciu (2006) 

sub coaste. Viaţa nu se opreşte aici şi în sufletul 
meu încă nu s-a stins şi ultima licărire a nădejdii, 
a voinţei. Trebuie să lupt, aşa cum m-am legat cu 
jurământ în faţa morţilor noştri. Îngerii Domnu- 
lui vor culege această picătură de sânge şi o vor 
depune în fața Tronului Divin. Mi-e sufletul curat 
ca un bob de rouă!“ 

Mă rog iarăşi pentru vii, pentru morţi, pen- 
tru mine! 

Aţipesc puţin, când fluierul primului gardian 
sparge liniştea temniţei: 

- Numărul 1! 

Se trage zăvorul la celula noastră. 

Primul gardian, însoţit de o întreagă armată 
apare în uşă: „ Bună dimineața! rosteşte el.“ 

Răspundem cu toţii: „Bună dimineața!“ 

Din acel moment am fost liberi să circulăm 
de la o celulă la alta. 

Peste o oră, gardianul şef de secţie, apare cu 
un hârdău de terci, cărat de doi deţinuţi de drept 
comun îmbrăcați în zeghe. Primim câte un 
polonic de terci în nişte străchini de lut. Era 
fierbinte şi ne mai dezmorțea puţin. 

În sufletele noastre trăia acum un alt om. 
Suntem la începutul caznelor şi uşile temniţelor 
se vor încuia peste tinerețea noastră de acum ani 
mulți. Trebuie să îndrăznim a ne măsura vitejia 
cu aceea a înaintaşilor noştri, care nu şi-au 
dezminţit crezul. 

Timpul s-a scurs repede şi iată-ne la ceasul 
amiezii. Acelaşi gardian vine la noi cu un hârdău 
de ciorbă purtat pe umeri de doi deţinuţi. ÎL lasă 
jos, în fața uşii noastre. Alți doi, cu o tavă mare 
din lemn, cu mămăliga tăiată în porţii drep- 
tunghiulare cât palma, se opresc lângă hârdău. 

Ciorbă de mazăre uscată! 

Primim câte un polonic şi câte o bucată de 
mămăligă, pe care Ion Mihăilă, cel care îşi păs- 
trase cel mai umorul, o numea „chirpic“. 

Ciorba, deşi se numea de mazăre, nu mai 
avea nici un bob de mazăre prin ea, ci numai gân- 
daci. Încercam să-i pescuim pe cei care pluteau la 
suprafață. Cei rămaşi în interiorul bobului 
crănțăneau în măselele noastre de parcă meste- 
cam sticlă. 

Aruncam ciorba la tinetă. Bucata de 
mămăligă era numai urluială încinsă şi i se 


potrivea de minune numele de „chirpic“, aşa cum 
o botezase hâtrul Ion Mihăilă, şi chirpic îi vom 
spune de aici înainte, denumire care se va răspân- 
di în lumea deţinuţilor. 

După trei zile de carantină, vom fi mutaţi în 
a doua curte, la camera nr. 8, de lângă Biserică. 

Aici îi vom întâlni pe macedonienii Caporani 
şi Mitrenca, pe Fotă - student teolog. 


Începem viaţa de pușcărie 


Temniţa întăreşte, temnița oțeleşte, temnița 
înarmează. 

După ce mai înainte am fost duşi în poartă, 
adică la administraţie, unde din nou am fost legi- 
timaţi la grefă cu date de stare civilă am trecut 
apoi la biroul directorului, care a vrut să ne vadă 
şi el, să cunoască noii întemnițați, pentru a se bu- 
cura că i-a sosit pradă nouă. Directorul se numea 
Constantinescu. Despre el se spunea că vine de la 
Satu Mare, care era cedat ungurilor. A fost tot 
director de penitenciar şi că în noaptea de 21/22 
septembrie 1939 el personal ar fi executat doi 
legionari. Şi nu-i de mirare. Acum avea un com- 
portament relativ legalist, dar făcea efort mare, 
fiindcă în realitate era un mare duşman al nostru. 

Am revenit apoi în camera noastră care era 
cu mult mai mare decât efectivele noastre. Avea 
paturi de lemn etajate şi aşezate pe două rânduri. 
Un rând sub ferestră şi altul lipit de celălalt pere- 
te. La mijloc culoar pentru circulat. Aici aveau un 
mic godin improvizat dintr-un butoi cu smoală, 
care dădea mai mult fum decât căldură. Geamu- 
rile erau sparte şi ramele nu se închideau bine. 
Viscolul bătea direct în cameră şi, slavă Domnu- 
lui, iarna lui 1941-1942 a fost bogată în nămeți şi 
viscole. Vântul spulbera zăpada peste noi. Dimi- 
neața când ne sculam, eram acoperiţi de zăpadă. 

Dormeam îmbrăcaţi pe scândura goală. Aici 
aveam ploşnițe şi ne năpădiseră şi păduchii. Aveam 
ocupație: noaptea vânam ploşnițe, iar ziua pădu- 
chi. Programul din partea administraţiei era foarte 
lejer. De la deschidere până la închidere eram liberi 
în cameră şi afară. Studentul Fotă era şeful camerei, 
iar pe închisoare aveam alt şef, de la maturi, care 
trata cu administraţia doleanțele noastre şi tot ei 
erau legătura cu viața noastră zilnică. 





56 


anul VII e nr. 77 


REPERE 


ROST 





Noi de el ascultam şi prin el administraţia ne 
făcea cunoscute anumite reglementări care 
privea viața noastră. Directorul împreună cu 
şeful nostru supravegheau ca şi de o parte şi de 
alta să nu se iasă din regulament. 

În curtea mare, în alt corp de clădire se afla 
camera nr. 5 ocupată de maturi. Am cunoscut aici 
pe Gh. Ene, licenţiat al Academiei Comerciale, 
Alexandru Mazilu, fostul prefect de Brăila, 
Părintele Ionel Florea care a scris Cântece din 
închisoare... 

Am mai cunoscut aici pe Vasile Andor, ajutor 
comandant, şeful deţinuţilor politici pe închi- 
soare, un judecător al cărui nume nu-l mai rețin. 

Mai erau în această cameră doi tineri, fraţii 
Bădărău, unul student şi altul elev. Aceştia lucrau 
în os cruciulie, troițe, medalioane de toată fru- 
museţea. De la ei am învăţat să lucrez şi să 
sculptez şi eu în os, căci aveam voie oficial. 

Nu aveam restricții la cărţi, la bani, la îmbră- 
căminte groasă sau pachete cu hrană. Totul era 
permis şi legal. De la fraţii Bădărău am aflat că, cu 
câteva zile înainte de venirea noastră, au fost exe- 
cutaţi doi „fraţi de cruce“ între zidurile temniţei, 
în spatele celularului în formă de potcoavă. 
Numele lor îmi scapă. 

În temniţa Galaţilor mi-am făcut severa 
şcoală legionară. Aici se trăia după Cărticica Șefu- 
lui de Cuib şi după Îndreptarul F.D.C. a lui Gh. 
Istrate, pe care de fapt le şi aveam introduse 
înăuntru. Aveam program zilnic de toată fru- 
museţea şi încântarea. Pentru aceasta îţi trebuia 
suflet şi voință mare. „Frăția de Cruce“ a noastră 
purta „Numărul zero“. Era o lege ca „Frăţiile de 
Cruce“ din închisoare, pentru a nu se confunda 
cu cele din afară, să poarte toate numărul zero şi 
denumirea temniţei. 

Făceam şedinţe, cântam cântece legionare, 
fără a ne deranja administrația temniței. Prin 
curte ne salutam cu braţul întins: „salutul cerului, 
adică al înălțimilor şi al soarelui, simbolul biru- 
inţei, luminii şi al binelui“. 

Făceam acte de voință, meditam la ceea ce a 
fost greşit în viața nostră şi la ceea ce trebuia să 
facem în viitor bine. 

Ziua o începeam cu rugăciune, apoi urma 
programul cu educaţie fizică o jumătate de oră 


sau o oră în funcţie de vremea de afară, căci eram 
în plină iarnă. Programul zilei era foarte încărcat. 
Seara cântam „Cu noi este Dumnezeu“. 

În temnița Galaţilor se scotea şi o revistă 
lunară, „Rebeliunea“, scrisă de mână. Am lucrat şi 
eu două luni la această revistă la transcrierea arti- 
colelor. Timpul trecea repede în râvnă şi nădejde. 


Crăciun, în spatele gratiilor 


Pentru cei închişi rugăciunea şi ardoarea de 
a-L înţelege şi trăi pe Dumnezeu sunt mai puter- 
nice ca în libertate. Sufletul e pătruns de mai mult 
extaz, iar pătimirea cu cât e mai grea ea învie în 
tine măreţia Slavei Sale primordiale. Cel bun 
devine mai bun în temniţă, iar cel slab se pierde. 

Seara sfântă a naşterii Domnului lisus 
Hristos mă găseşte după gratii. 

După trecerea „numărului“ (apelul de sea- 
ră), ne adunam cu toţi în jurul godinului, cu frun- 
țile plecate, nu de restriște, nici de resemnare, ci 
pentru rugăciune. 

Prezentul hâd va trece ca un nor! 

Se dă tonul: „Cu noi este Dumnezeu, înţele- 
geţi neamuri şi vă plecaţi, căci cu noi este 
Dumnezeu; auziți toate neamurile!“ 

O undă caldă trece parcă peste frunțile noas- 
tre şi ne mângâie inimile. Izolați de lume, de după 
gratii, începem colindele... 

Am cântat până noaptea târziu toate colin- 
dele din copilăria noastră - râvnită acum -, ple- 
cată pe nesimţite şi pentru totdeauna către cer. 
Cu ele am umplut văzduhul sufletelor noastre 
surghiunite, şi am adus osanale nemuririi lor. 

După acest ospăț sufletesc admirabil am cân- 
tat „Cu noi este Dumnezeu“ şi ne-am aşezat 
fiecare pe scândura lui. 


Anul Nou 1942 


1 ianuarie 1942. Viscol şi troiene mari. “Nu- 
mărul“ se face cu puțină întârziere. La fluierul 
„Primului“ ne încolonăm. Intră „Primul“ [gar- 
dian - n.r. ROST] cu armata lui de însoțitori. Şeful 
camerei comandă: „Gardă, drepți, pentru onor 
înainte!“ Executăm. Ducem mâna la piept şi apoi 
ridicăm brațul sus! 

De gardă la troița ridicată în 
Cimitirul Ig. Ocna, în memoria 

lui Valegiu Gafencu Şi a tuturor Celor: 
morți în închisoarea de'acolo. 


De Ia stânga: Petru Velescu, 
Vasile Abuligesei şi Petru Baciu (2003) 





Şeful camerei rosteşte: „Domnule «Prim», le- 
gionarii din camera numărul 8, vă urează: la 
mulți ani!“ 

„Primul“ răspunde: „Vă mulţumesc şi vă 
urăm şi noi dumneavoastră la mulți ani!“ 

Am trecut apoi la programul zilei. Seara, ne- 
am strâns iarăşi cu toţii în jurul godinului, ca şi 
în ajun. Viscolul furios lovea puternic în gratii, 
care dârdâiau, iar uşa clănțănea ca un om 
cuprins de friguri. Zăpada spulberată printre 
dreve dădea năvală până la noi. Fulgii 
străluceau o clipă, apoi se transformau în picuri 
mici pe frunţile noastre. 

S-a povestit, s-a urat, s-au cântat de toate 
inclusiv cântece legionare, s-a jucat. Ion Mihăilă 











era protagonistul tuturor ghiduşiilor. Timpul a 
trecut pe nesimţite. 

Cântăm în încheiere „Cu noi este Dumne- 
zeu“ şi fiecare pleacă la locul lui. Aşa am început 
anul 1942. 

Ce ne aşteaptă, nu ştim! Nimeni nu poate dis- 
cerne fatidicul vremurior de mâine. Vor trebui 
multe jertfe, multă suferință, va curge mult sân- 
ge. Ion Antonescu a declarat un „război sfânt“, pe 
drept şi în asentimentul tuturor românilor, 
împotriva bolşevismului rusesc care ne-a luat 
pământul Basarabiei şi Bucovinei de Nord, şi un 
război nesăbuit împotriva legionarilor. Le va 
câştiga sau mai curând le va pierde pe amân- 
două? 

Vizita unui frate 


După Anul Nou, cam a treia zi, gardianul de 
serviciu mă anunţă că sunt chemat la poartă. Fără 
însoțitor, mă strecor printre cele două porţi 
uriaşe şi ajung la administraţie. Sunt dirijat la vor- 
bitor (sală unde deţinuţii se văd cu famiile lor). 

Surpriză, fratele meu Aurel, în vârstă de 15 
ani, a luat viscolul şi omăturile în piept şi a venit 
la Galaţi să mă vadă ! Bucurie neaşteptată! 

EI era tulburat şi făcea efort mare ca să păs- 
treze o imagine liniştită. Ziduri înalte, porți uria- 
şe, zăvoare, lacăte, la prima vedere desigur te cla- 
tină. Acest fior l-am simţit şi eu în primele zile. 
Acum totul făcea parte din viaţa mea de parcă m- 
am născut după gratii. De asemeni şi pentru fap- 
tul că eram încarcerat, sângele frățesc îşi trăia 
durerea. 

După ce primesc veşti de acasă, micul pachet 
cu rufe şi alimente, întrerup vorbitorul şi fug în 
cameră şi îi aduc mai multe cruciulițe din os 
lucrate de mine pentru cei de acasă. După ce s-a 
consumat timpul de vorbitor, ne despărțim, eu în 
bună dispoziţie, iar el trist că mă lăsa după gratii. 


Procesul 


Ziua, judecății așteptată timp de peste trei 
luni, a sosit! 28 februarie 1942. 

Încolonaţi, pornim pe jos spre Curtea 
Marţială. După o oră, ajungem. Suntem introduşi 
direct în sala de şedinţă, în care domnea o linişte 
de mormânt. Părinţii ne aşteptau. Erau trişti, 
obosiţi şi neliniştiţi. Trăiau clipe de mare 
cumpănă... Stăteau grupaţi şi vorbeau pe şoptite. 
Agenţii Siguranţă erau şi ei prezenţi. Zăresc pe 
tata. Un fior îmi străpunge inima. Fără vină, mă 
simțeam vinovat faţă de părinţi, pentru că le-am 
pricinuit atâta durere. Se apropie de mine şi-mi 
şopteşte: „Ţi-am pus apărător“. 

M-am simţit mai puțin apăsat, mai liber parcă. 

Se depărtează, apoi se aşează lângă Părin- 
tele Nourescu, tatăl lui Mircea. 

Din grupul părinţilor, Preotul Nourescu era 
cel mai remarcabil. Figură distinsă. Înalt, cu 
barba căruntă şi îmbărcat cu haina preoțească, 
impunea respect tuturor. 


După aproximativ o oră, timp în care ne-am 
consultat cu apărarea, intră în sală completul de 
judecată. 

Preşedinte, colonel magistrat Enăchescu. 

Se dă citire actului de acuzare. Ți se făcea pă- 
rul măciucă în cap. După aceea, Preşedintele în- 
treabă pe fiecare dacă recunoaştem acuzaţiile ce 
ni se aduc. Pe rând răspundem a fel: „Nu recu- 
noaştem acuzaţiile aduse!“ 

Declaraţiile date la Siguranță ne-au fost 
smulse prin amenințări şi violențe. 

Preşedintele dictează grefierului: „Nu 
recunosc declaraţiile date la Siguranţă ele fiind 
rezultatul unor cercetări abuzive.“ 

Dezbaterile au durat până noaptea târziu. 
După terminarea audierilor, Tribunalul se 
retrage pentru deliberare şi revine după o oră. Se 
dă citire sentinţei: 

Ion Sărăcuțu, condamnat la 15 ani muncă sil- 
nică; 

Gheorghe Grigoraş, condamnat la 15 ani 
muncă silnică, în lipsă; 

Ion Mihăilă, condamnat la 3 ani corecție; 

Constantin Sărăcuţu, condamnat la 3 ani 
corecție. 

Ion Gurău, achitat, 

Roman Popa, condamnat la 3 ani de 
închisoare corecție; 

Petre Baciu, achitat; 

Constantin Chelaru, achitat; 

Mircea Nourescu, achitat; 

Vasile Andone, achitat. 

După 120 de zile de încarcerare, împreună 
cu ceilalți camarazi achitaţi, am fost pus în liber- 
tate. Înainte de a părăsi camera, în colțul dinspre 
bisericuță, am îngenunchiat, ne-am rugat pentru 
cei morți, pentru cei vii şi am mulțumit lui 
Dumnezeu pentru toate, apoi m-am îmbrățişat cu 
cei rămași şi, lăsând în urmă o linişte de parcă 
între acele ziduri nu mai viețuia nimeni, am dis- 
părut în noapte. Nu ne venea să credem că sun- 
tem liberi. 

În temniţa Galaţilor am cunoscut adevărata 
viață legionară şi am trăit-o în toată măreţia ei. 
Aici mi-am făcut cea mai înaltă şi severă şcoală. 
Plec senin şi voios, înarmat cu cea mai dramatică 
experiență care pe parcursul vieții mă va ajuta. 

Dezbatere în paginile revistei Idei în Dialog 


Coservatorismul 
American » 


Alexandru Racu 





cut, pe marginea dosarului „Conservato- 
rismul American“, publicat în numărul din 
februarie anul curent al revistei „Idei în Dialog“. 
Şi mă opresc asupra articolului intitulat „William 
F. Buckley Jr. şi capcanele pragmatismului 
politic“, de Vlad Topan, articol în care se face o 


C ontinuu analiza începută în numărul tre- 


mului fuzionist (sinteză de conservatorism şi 
libertarianism), prezentându-se atât limitele 
acestei alianţe, cât şi critica libertariană a “con- 
servatorismului câtuşi de puţin etatic”. 


O perspectivă critică 
asupra libertarianismului 


Profit de ocazie, nu pentru a polemiza cu 
autorul, ci pentru a încerca, profitând de foarte 
buna expunere a problematicii, să formulez o 
critică a ideologiei libertariene, critică prin care 
ating implicit şi liberalismul, întrucât, Ia rigoare, 
libertarianismul nu este nimic altceva decât un 
liberalism consecvent, un liberalism care nu se 
sfieşte să tragă concluziile ultime (şi după cum se 
va vedea, tulburătoare), care derivă din principi- 
ile sale fondatoare. 

După cum subliniază 'Topan, pentru Frank 
Meyer, teoreticianul conservatorismului “fuzio- 
nist”, conservatorismul s-ar baza pe credința 
“într-o ordine morală obiectivă bazată pe funda- 
mente ontologice” al cărei corolar este faptul 
potrivit căruia “referința primordială a gândirii şi 
acțiunii politice este persoana individuală (sub- 
linierea îmi aparține). În opinia lui Topan, Meyer 
“mărturiseşte” astfel “o poziție aproape indistinc- 
tă în raport cu ideologia libertariană”. Reunite 
aparent de credinţa în “standarde obiective de 


judecare a acțiunii umane, inclusiv a celei po- 
litice” şi de “devoţiunea față de persoana uma- 
nă”, cele două ideologii par să se despartă, potri- 
vit lui Topan, doar pe teme de politică externă, în- 
trucât “realismul” pragmatic al conservatorilor 
legitimează victimele colaterale în lupta cu duş- 
manii democraţiei liberale şi exigenţele fiscale 
aferente. 

Se ridică însă şi problema compatibiliății 
dintre fundamentarea ontologică a principiilor 
morale obiective la care conservatorii aderă, pe 
de o parte, şi individualismul radical de expresie 
anarho-capitalistă, propovăduit de libertaria- 
nism. Ca să fim mai precişi, trebuie subliniat că, 
pentru libertarianismul consecvent, piaţa liberă 
presupune nu doar legalizarea prostituţiei, la 
care face trimitere Vlad 'Topan, ci şi legalizarea in- 
cestului, a drogurilor (măsură susținută altmin- 
teri şi de “fuzionistul” autohton H.R. Patapievici), 
a eutanasiei, a vânzării de organe, ba la rigoare 
chiar şi a canibalismului - cu consimțământ din 
partea celui mâncat (nu cred ca vreun libertarian 
să fi scris pe tema asta în mod explicit, însă asta 
rezultă din principiile respectivei doctrine 
politice), faptă comisă acum câţiva ani de un ger- 
man devenit astfel celebru. Pe scurt, societatea 
libertariană cunoaşte doar trei principii norma- 
tive: non-agresiunea fizică, respectarea propri- 
etăţii private şi respectarea contractului semnat. 

De unde, în absenţa lui Dumnezeu (evident, 
libertarienii nu pot face nici un fel de apel la 
Dumnezeu, întrucât decalogul nu se reduce la “să 
nu furi” şi “să nu ucizi” - singurele două porunci 
libertariene - cea dintâi aplicându-se doar după 
inițiala jefuire a Bisericii şi a țăranilor pe temeiul 
căreia s-a construit economia capitalistă, cea din 
urmă poruncă libertarienii interpretând-o 
oricum în mod complet necreştin, după cum se va 
vedea mai încolo) şi în condiţiile unei naturi 

umane legitim maltratabile în numele libertății 
individuale (a doua condiţie decurgând alminteri 
în mod logic din absența lui Dumnezeu), şi-o 
trage valoarea atomul individual poreclit “per- 
soană”, al libertarienilor, este greu de spus! 

Autorul articolului din Idei în Dialog consi- 
deră însă că un eventual conflict între ideea con- 
servatoare de “morală obiectivă” şi principiul li- 
bertarian al “libertăţii persoanei” (care se tra- 
duce prin libertatea de a te deda, în cazul în care 
găseşti de cuviință, la cele enumerate mai sus), 
reprezintă o falsă problemă, căci fără libertate 
spune dânsul, nu există moralitate: “orice agent 
moral trebuie, implicit, să fie liber atunci când 
alege”. În consecință, Vlad Topan afirmă că 
“adeptul moralității conservatoare trebuie să fie 
mai întâi şi teoretician al libertăţii, inclusiv al 
celei sociale”. “Conservatorul consecvent”, cu 
care se poate alia libertarianul, concluzionează 
Topan, trebuie să fie nu un “antilibertarian”, ciun 
“libertarian-plus” care ar trebui să se limiteze la 
“campanii bazate pe persuasiune, exemplu sau 
cel mult boicot privat în vederea apropierii seme- 
nilor săi de standardele sau valorile obiective pe 
care le preţuieşte (familie, comunitate, hetero- 
sexualitate, creştinism etc)”. 


Potrivit acestei logici, un conservator care se 
opune recentelor iniţiative guvernamentale de 
legalizare a prostituţiei şi incestului, nu este cu 
adevărat conservator, adevăratul conservator 
fiind acela care, în mod aparent straniu, deşi este 
de acord că incestul reprezintă un comportament 
(puțin spus) imoral!, susţine totuşi în mod ferm 
legalizarea acestuia. Drept consecință, “conserva- 
torismul consecvent” (“libertarianismul plus”) 
anihilează complet conservatorismul real, acesta 
din urmă transformându-se dintr-o doctrină 
politică într-o filozofie a “boicotului privat”. 

Terminologia utilizată de autorul în cauză şi 
de unii autori pe care îi comentează, este menită 
să creeze nişte confuzii conceptuale elementare. 
Utilizarea de termeni precum “persoană individ- 
uală” pare menită să oculteze faptul că individul 
liberal nu are nimic de-a face cu persoana, reali- 
tate existenţială care poate fi gândită exclusiv în 
termeni creştini. Mai mult, tocmai în virtutea fap- 
tului că nu este individuală este persoana cu ade- 
vărat persoană, adică deschidere către ceilalți, 
participant la evenimentul comuniunii inter-per- 
sonale, după modelul Sfintei Treimi. Ontologia 
creştină nu porneşte de la individul abstract şi 
“separat” de celălalt, atomul social al lui Thomas 
Hobbes care îşi înțelege libertatea în termeni de 
non-ingerință şi îşi defineşte relaţiile cu ceilalți în 
termeni de uniuni contractuale. Dimpotrivă, 
porneşte de la faptul comuniunii a doi sau trei 
reuniți în numele lui Hristos, două sau trei per- 
soane care sunt persoane concrete în carne şi 
oase, şi a căror comuniune este posibilă tocmai 
datorită faptului că nu pot fi definite ca unități 
monadice, uniformizate prin atribuirea de drep- 
turi egale, ci doar ca existenţe concrete, unice şi 
irepetabile. Persoana nu poate fi separată aprio- 
ric de comuniune, aşa cum individul poate fi con- 
ceput anterior asocierii. Persoana este revelată 
doar în evenimentul comuniunii. Drept con- 
secință, creştinismul nu apără şi nu “respectă” lib- 
ertatea ca atare, separată de dimensiunea ei per- 
sonală şi de împlinirea ei existenţială, iubirea. Iar 
precondiţia iubirii este libertatea în aceeaşi 


1 Aspectul de-a dreptul sinistru în cazul noii legislații româneşti ţine de faptul că studiile antropologice indică în 
mod clar că există doar două norme sociale care se regăsesc în absolut toate societățile umane din cele mai 
vechi timpuri până recent prohibiţia uciderii nejustificate şi prohibiția incestului. Am ajuns, cetățeni ai unei țări 
creştin-ortodoxe, să fim depăşiţi la capitolul civilizație până şi de papuaşi. 

măsură în care şi iubirea este precondiţia liber- 
tății. Avem de-a face cu un cuplu ontologic care nu 
poate fi gândit decât ca atare, nicidecum separân- 
du-se termenii. 


Problema 
avortului la libertarieni 


Adevărata natură a respectului libertarian 
față de persoana umană este relevată altminteri, 
spre exemplu, de felul în care tratează problema 
avortului unul dintre cei mai importanți teoreti- 
cieni ai libertarianismului, Murray Rothbart. 
Conform acestuia, sacrificarea inocenților nenăs- 
cuţi, este legitimă în numele dreptului, de inspi- 
rație lockeană, de proprietate asupra propriului 
corp. Astfel, dacă John Locke solicita în numele 
maximizării productivității economice obligativi- 
tatea muncii pentru copiii mai mari de trei ani (!) 
ai şomerilor (altminteri țărani expropriaţi în 
numele aceluiaşi ideal de productivitate) din 
Anglia secolului XVII, descendentul său libertar- 
ian, Rothbart, ridică iniţial problema umanității 
fetusului doar pentru a constata ulterior că 
această problemă de fapt nici nu se pune (nici nu 
mai contează dacă este om sau nu) atâta timp cât, 
în cazul în care nu este dorit, fetusul poate fi 
definit, potrivit lui Rothbart, în termeni de 
“parazit nedorit” prezent pe proprietatea (în cor- 
pul) mamei5. Aşadar, atunci când dreptul la viață 
şi dreptul la proprietate se ciocnesc, Rothbart 
optează pentru primatul celui din urmă, pentru 
că, după cum ne informează 'Topan, “respectarea 
persoanei presupune respectarea expresiei sale 
integrale, adică a proprietăţii sale legitime”. 
Rothbart suspendă problema adevărului, a 
binelui şi în ultimă instanță a umanităţii, pentru a 
apăra proprietatea. De fapt, gândirea liberală nu 
poate accepta de fel ideea că ar putea fi o contra- 
dicţie între libertate (a copilului nenăscut) şi pro- 
prietatea privată nelimitată de nici un imperativ 
etic, proprietate privată care în cele din urmă 
primează asupra libertăţii, pentru că, la rigoare, 


liberalismul înlocuieşte cuplul ontologic creştin 
(libertate/iubire) sau cel al filozofiei antice (liber- 
tate/înţelepciune) cu cuplul “ontologic” (liber- 
tate/proprietate). Altminteri, nici o gândire coe- 
rentă nu se poate exprima strict în termeni de i- 
bertate, întrucât trebuie să răspundă în ultimă 
instanță la întrebarea: libertate cu ce justificare?; 
răspuns de care depinde altminteri legitimarea 
libertăţii. Iar dintre cele trei justificări enumerate 
mai sus, cred că este evident pe ce loc se situează 
proprietatea în ierarhia valorică, mai mult, la ce 
distanță de celelalte două se situează. 

Concluzii inumane precum cea a lui Roth- 
bart cu privire la avort sunt inerente oricărei filo- 
zofii politice care nu postulează întâi de toate 
obligaţiile omului concret (care naște şi e născut; 
azi e copil, mâine tânăr, poimâine bătrân) față de 
Dumnezeu şi semeni, ci drepturile “individului 
abstract”. Gândirea libertariană descompune fi- 
rea umană unită de socialitatea ei naturală în 
fragmente individuale concepute în mod abs- 
tract ca egale între ele, deşi bunul simţ ne arată că 
oamenii nu sunt egali (unii fiind mai vulnerabili 
decât ceilalți) şi ne arată de asemenea că fără pri- 
matul ierarhiei (denunțată de orice liberal ca 
intrinsec despotică) şi a corolarului ei creştin, 
responsabilitatea față de ceilalți şi datoria de a te 
sacrifica pentru ei, viața umană este imposibilă. 
De altfel, după cum bine sublinia şi Louis 
Ambroise de Bonald (conservator de modă 
veche, ce-i drept) ideea că indivizii formează soci- 
etatea prin contract este oricum absurdă, din 
moment ce individul însuşi este format de soci- 
etate, întâi de toate prin transmiterea limbaju- 
lui.:4 De unde rezultă cu necesitate că, înainte de a 
avea drepturi, avem obligaţii. 


Problema păcatului 


Tot astfel, alături de fabulaţia individului 
autonom, libertarianismul (şi liberalismul în ge- 
neral) se bazează şi pe fabulaţia sferei private, pe 
concepţia deopotrivă a-cosmică şi a-socială con- 


2 C.B. Macpherson, The Political Theory of Possessive Individualism: Hobbes to Locke, Clarendon Press, Oxford, 


1962, p. 222 


3 Murray N. Rothbart, For a New Liberty - The Libertarian Manifesto, Macmillan Publishing Co., 1973, pp. 107-108 
41. A. de Bonald, Theorie du Pouvoir Politique et Religieux, Union Gân6rale d'Editions, 1966, p. 21 

form căreia ar putea să existe şi cel mai mic rău 
săvârşit în spaţiul “privat” care să nu afecteze în 
mod automat întreaga societate şi întreaga 
creaţie. Acolo unde realismul teologiei ortodoxe 
ne învață că păcatul lui Adam i-a nenorocit nu 
doar pe urmaşii acestuia ci întreg universul, şi ne 
învață prin intermediul Stareţului Zosima din 
Frații Karamazov responsabilitatea tuturor faţă 
de toți şi toate, economia liberală ne învață că în 
sfera privată putem să facem oricâte păcate vrem, 
căci ele nu vor afecta mediul înconjurător şi nici 
societatea, ba mai mult, culmea nebuniei, le vor 
afecta în mod pozitiv! Căci ideologia capitalistă 
are propriul ei “mântuitor”, “mâna invizibilă”, 
care spre deosebire de Mântuitorul nostru nu 
cere nici post, nici rugăciune, ci doar urmărirea 
propriului interes! 

Ce legătură mai poate exista între ordinea 
morală a lumii şi expresiile sale organice funda- 
mentale, bazate pe ierarhie şi responsabilitate 
(nu pe egalitate şi drepturi), aşa cum este cazul 
familiei, atunci când pentru un alt apologet al 
ortodoxiei neo-liberale, Milton Friedman, “copiii 
sunt în acelaşi timp bunuri de consum (sublinie- 


rea îmi aparţine - Al. R.) şi membri potențial 
responsabili ai societății?”. “Libertatea indivizilor 
de a-şi folosi resursele economice aşa cum vor”, 
scrie Friedman, “include libertatea de a le folosi 
pentru a avea copii - pentru a cumpăra serviciile 
copiilor ca o formă particulară de consum"'5 (sub- 
linierea îmi aparţine - AL. R. ). Cum se împacă 
ideea de piață liberă nelimitată cu postularea va- 
lorii non-negociabile a achiziţiilor civilizaţiei 
umane, precum arta, religia, filozofia sau ştiinţa, 
când, utilizând o retorică cu ecouri de plan cinci- 
nal, acelaşi autor defineşte “şcolarizarea vocaţio- 
nală” ca pe “o formă de investiţie în capitalul 
uman întru totul analogă investiţiei în maşinărie, 
clădiri, sau alte forme de capital non-uman, func- 
ţia ei fiind aceea de a creşte productivitatea fiin- 
ței umane”? 

Libertarianismul (liberalismul consecvent) 
şi marxismul au în comun materialismul vulgar, 
negarea, după cum subliniază Carl Schmitt, în 
grad mai mult sau mai puțin accentuat, a dogmei 
păcatului originar, apelul în consecință la pseu- 
do-providenţe cu efect soteriologic (“mâna invizi- 
bilă”, “istoria”), la soluţii “de sistem” indepen- 


5 Milton Friedman, Capitalism and Freedom,Chicago University Press, 1982, p. 33 


GIbidem, pp. 100-101 

dente de libertatea dinamică şi problematică a 
persoanei umane şi, la limită, vehicularea de sim- 
ulacre eshatologice cu caracter utopic (“piața 
auto-reglată”, “societatea fără clase, fără stat şi 
fără proprietate”). Ignorând şi detestând ade- 
vărul persoanei, întreaga modernitate politică, 
fie ea de stânga sau de “dreapta economică”, cade 
de acord asupra faptului că societatea nu este (şi 
nici nu trebuie să fie) expresia modului de exis- 
tență al oamenilor care o compun şi consecința 
faptelor lor concrete, ci dimpotrivă trebuie să fie 
rezultatul unei soluții instituţionale obiective 
care îi transcende. Din acest punct de vedere 
diferenţele dintre socialişti şi liberali sunt strict 
formale. Pentru primii, nu păcatele oamenilor 
sunt responsabile pentru neajusnurile lumii ci 
capitalismul, nu pocăinţa, îndreptarea omului e 
soluţia ci colectivizarea. Pentru cei din urmă la 
fel, nu păcatele oamenilor sunt de vină ci impli- 
carea statului în economie, nu pocăința e soluția 
ci privatizarea. În primul caz ni se spune că omul 
pe deplin colectivizat devine incapabil de a face 
rău, iar în al doilea caz ni se spune că omul pe 
deplin privatizat face doar acel gen de rele pe 
care mâna invizibilă le transformă în bune. 
Impersonalismul nu doar teoretic ci şi progra- 
matic al modernităţii occidentale îşi găseşte cea 
mai fidelă expresie în convingerea lui Kant con- 


form căreia chiar şi o societate de draci poate 
funcţiona perfect, în virtutea unor instituţii 
foarte bine puse la punct. Dar oare cum anume şi 
cu ce preţ ar putea funcţiona o societate de 
oameni care ajung să se asemene dracilor? 
Potrivit lui Juan Donoso Cortss, funcționa- 
rea oricărei societăți umane poate fi reprezentată 
printr-un raport de inversă proporţionalitate 
între represiunea internă, sau mai bine zis interi- 
orizată, de tip religios, a patimilor, şi represiunea 
externă a acestora, de tip politic. Când una creşte, 
în mod necesar cealaltă scade şi viceversa. Drept 
pentru care, o societate poate fi liberă doar atun- 
ci când patimile sunt reprimate prin asceză; când 
acestea capătă frâu liber însă, sublinia Cort6s, 
pentru a nu se transforma în anarhie politică, 
anarhia morală va fi automat compensată, în vir- 
tutea legii naturale a instinctului de conservare, 
de o tiranie politică”. Ca atare, doar ignorând, în 
mod voit sau naiv, acest adevăr fundamental, 
poate cineva să performeze acrobaţii teologico- 
politice de gen: “conservatorul consecvent tre- 
buie să fie un adept al libertăţii, inclusiv al liber- 
tăţii sociale” (sic!). Într-adevăr, trebuie să fie un 
adept al (adevăratei) libertăţii sociale, şi chiar aşa 
şi este, dacă este cu adevărat conservator şi nu 
cârtiță liberală8. Doar că, la fel cum persoană şi 
comuniune nu pot fi gândite în mod separat de 


7 John T. Graham, Donoso Cortes - Utopian Romanticist and Political Realist, University of Columbia Press, 1974, 


p. 148 


8 Fac aici o scurtă paranteză şi precizez că, într-o dispută recentă cu reprezentantul unui curent autohton de 


gândire tradiționalistă, căruia i se reproşa lipsa de “activism politic şi responsabilitate socială” atunci când ar 
trebui să se înhămeze la “iniţiative democratice” şi lipsa “ethosului smerenie!” atunci când ar fi cazul să tacă 
(adică să facă cel mult boicot privat, probabil), Vladimir Tismăneanu îi oferea acestuia, spre pildă de îndreptare, 
o înşiruire de “autentici conservatori”, care deşi se termina cu Russel Kirk, începea cu Friedrich Hayek, autor 
care altminteri a scris, negru pe alb, un eseu cu titlul “Why am not a Conservative” Aşadar, conform logicii lui 
Tismăneanu şi a autorului articolului pe care îl comentez, autenticul conservatorism este conservatorismul care 
se neagă pe sine, în timp ce conservatorismul care caută să se smulgă din lanțurile ethosului neutralității care îi 
este rezervat de către establishmentul liberal, care accede la ceva mai mult decât statutul de “auxiliar al priete- 
nilor libertăţii” pe care i-l rezervă Hayek în mottoul din Lord Acton de la începutul articolului menționat mai 
sus, este nu doar inconsecvent ci, pe alocuri, chiar extremist. În definitiv, nu opțiunea politică a domnului 
Tismăneanu reprezintă aici problema, ci lipsa de onestitate intelectuală, de care alminteri câțiva liberali de mare 
caracter au dat din plin dovadă: cazul lui Raymond Aron, strecurat şi el tot pe lista de conservatori a domnului 
Tismăneanu. Atunci însă când liberalul se apucă să predea lecţii de conservatorism, amestecând şi falsificând în 
mod conştient conceptele şi autorii, tare mă tem că se aplică definiţia pe care o dă Carl Schmitt liberalului: un 
oportunist care oscilează între conservator şi socialist, în încercarea de a-i păcăli pe ambii. Orice discuţie rezon- 
abilă despre “alianța dreptei” (pe care nu o consider nici fezabilă, nici oportună, mai ales în contextul României 
de astăzi, unde din perspectivă economică, singura perspectivă cu care au de-a face în mod real “popularii”, 
capitolul comunism a fost încheiat de bună vreme), la a cărei făurire trudeşte Institutul de Studii Populare, solic- 
ită o prealabilă delimitare clară a conceptelor. Absența acesteia din urmă demonstrează că ceea ce se urmăreşte 
de fapt este absorbţia prin “fuziune” sau “cumetria dreptei”, că tot se vorbeşte în România de capitalismul de 
cumetrie. 

către creştin, sau libertate şi proprietate de către 
liberal, tot aşa şi aici avem de-a face cu un cuplu 
sociologic inseparabil sau, putem spune, cu un 
cerc virtuos. Moralitatea nu poate exista fără li- 
bertate, tot la fel de mult cum libertatea nu poate 
exista fără moralitate. Nu doar libertatea precede 
şi condiţionează moralitatea, ci şi moralitatea li- 
bertatea. 


Incompatibilitatea dintre 
conservator şi libertarian 


Viclenia sofistică liberală constă în faptul că, 
în timp ce liberalul îşi păstrează cei doi termeni ai 
doctrinei sale politice (libertate/proprietate - 
fără libertate nu există proprietate, la fel cum 
fără proprietate nu există libertate), şi astfel îşi 
păstrează la urma urmei doctrina politică 
întreagă, conservatorului i se sustrage cel de-al 
doilea termen (moralitatea) pentru ca ulterior să 
i se explice de ce, dacă e să rămână consecvent, 
trebuie să intre într-o alianță cu liberalul, alianță 
în care are statut de “auxiliar”, eludându-se 
aşadar în mod voit faptul că la urma urmei avem 
de-a face pur şi simplu cu două viziuni ale lumii 
incompatibile, date fiind finalitățile lor diferite: 
proprietatea în cazul liberalului şi moralitatea în 
cazul conservatorului. Adaug aici şi faptul că, la 
rigoare, creştinismul nu se identifică cu nici una 
dintre cele două doctrine, finalitatea acestuia din 
urmă nefiind nici proprietatea, nici moralitatea, 
nici “utilitatea socială”, nici, aşa cum căuta să ne 
convingă cu ceva timp în urmă domnul Bacon- 
sky, civilizaţia, nici măcar tradiţia, ci comuniunea 
cu Hristos. 

Dar dincolo de toate acestea, realitatea de pe 
care s-a ridicat vălul ideologic ne arată că rob al 
păcatului fiind, cel ce săvârşeşte păcatul devine 
automat şi rob al statului şi, în mod paradoxal, 
contribuitor involuntar la creşterea puterii aces- 
tuia din urmă, căci, la urma urmei, orice sclav 
este, vrând-nevrând, un ziditor de idoli, aparent 
protectori dar în realitate tirani. Şi în definitiv, 


acesta este paradoxul stupid al liberalismului: 
vrând să dizolve politicul îl radicalizează (Carl 
Schmitt), şi, prin analogie, vrând să desființeze 
statul sfârşeşte prin a crea mamuţi totalitari. 
Autorul nostru se vede în cele din urmă nevoit să 
constate că, aici ca şi pretutindeni, problema 
alianței dintre libertarianism şi conservatorism 
oricum nu are nici o relevanță politică concretă, 
întrucât, constată el, “trăim în epoca social- 
democraţiei generalizate”. Păi evident! Iar David 
Bentley Hart ne poate şi explica cum anume am 
ajuns în actuala situație. 

Solicitându-i-se de către Wall Street Journal 
opinia cu privire la un caz judecat de Curtea 
Supremă Americană ce ţinea de limitele accesului 
minorilor la pornografia de pe internet (genul de 
caz care îi mobilizează în general pe “apărătorii 
libertăţii”), teologul american constata că însuşi 
faptul că am ajuns să discutăm astfel de prob- 
leme, ba mai mult că suntem siliți, atunci când le 
discutăm, să ne limităm în argumentaţia noastră 
la chiţibuşării formale de tip juridico-consti- 
tuțional, indică halul de societate în care trăim. 
Potrivit lui Hart, autor care, trebuie ținut cont, 
scrie în context american, “ideea însăşi că soci- 
etatea în care trăim ar putea să aibă o dimensiune 
moral-organică, dedicată per ansamblu formării 
minţii sau a sufletului, sau ideea că libertinajul 
personal nelimitat ar putea să facă societatea per 
ansamblu mai puţin liberă, făcându-i pe ceilalți 
neputincioşi în fața consecințelor «drepturilor» 
pe care alegem să le exercităm, este contrară 
tuturor prejudecăţilor noastre morale, ba chiar 
metafizice”. Incapabili de a opune adevărul, 
binele, frumosul, samavolniciilor corecte-politic 
ale elitelor birocratice de stânga, ci doar indi- 
vidul şi a sa libertate negativă, libertarienii, la fel 
ca şi hibrizii libertar-conservatori de care e plină 
România, se văd nevoiţi, datorită exigenţelor ide- 
ologice (atunci când nu o fac chiar din pricina 
viciilor personale), să se alinieze la campanii anti- 
anti fumat, pro-marijuana, anti-anti pornografie 
(de frica feministelor care militează împotriva 


9 0 astfel de mobilizare în numele liberului acces Ia pornografie a ONG-urilor apărătoare de valori europene (So 
Just, Centrul pentru Jurnalism Independent şi Agenţia de Monitorizare a Presei) a avut loc recent şi la noi (într-o 
țară în care de altfel se cenzurează expoziții cu martiri creştini anti-comunişti). Detalii la http;//economie.hot- 
news.ro/stiri-it-5269221-protest-fata-blocarea-site-urilor-pornografice-arbitrul-telecom-vina-lege-cheama-discu- 


tii.htm 

acesteia din urmă), anti-anti blasfemie (de frica 
fundamentaliştilor), pentru ca apoi, cocoțați pe 
piedestalul “valorilor occidentale”, să acuze stân- 
ga de relativism. Însă dincolo de toate acestea, 
întrebarea care se pune este: în mod concret, cum 
sfârşeşte genul acesta de atitudine? După cum 
subliniază acelaşi Hart, “eroziunea graduală”, de 
dragul libertății individuale (nu personale) “de-a 
lungul istoriei modernităţii - a oricărei concepții 
a societăţii ca asociație morală sau spirituală 
guvernată de prejudicii etice folositoare, reve- 
rențe imemoriale şi structuri subsidiare de 
autoritate (biserică, comunitate, familie) a dus 
inevitabil la o constantă expansiune a puterii 
statului”, astfel încât, pe zi ce trece, realitățile 
sociale tind să se reducă din ce în ce mai mult la 
doar două categorii sociale: individul şi statul. 
Întronat peste o masă amorfă de indivizi care 
pendulează între isteria subiectivităţii revendica- 
toare de tot mai multe drepturi şi anxietatea care 
creşte cu fiecare nouă gratificare, “în absența 
unei culturi comune a virtuții, statul liberal mod- 
ern trebuie să funcţioneze”, vrând, nevrând, 
“chiar dacă în mod benign”, aşa cum bine a intuit 
Tocqueville, “ca un stat polițienesc” care să ne 
apere de propria noastră libertate prost înțeleasă 
şi care să ne administreze în singurătatea pe care 
singuri ne-am ales-o. Statul creşte nu în pofida 
individualismului liberal ci din pricina lui, pentru 
a compensa vidul socio-normativ creat de acesta 
şi pentru a gestiona/supraveghea, inflația de 
drepturi ce caracterizează societăţile moderne. 
Însă la fel ca şi marxismul (care consideră că 
teoria e bună dar nu a fost aplicată cum trebuie) 
libertarianismul merge înainte, considerând că 
teoria e bună dar încă nu a fost aplicată. Greşeala 
fundamentală a ambelor ideologii, este că, ide- 
ologii fiind, nu încep de unde trebuie, de la omul 
concret în carne şi oase. În definitiv, faptul că nu 
sistemul face pe om ci invers, ţine de însăşi uman- 
itatea noastră. O societate precum cea pe care 
Sfinţii Părinţi au proorocit-o pentru vremurile 
din urmă, când călugării vor fi precum mirenii iar 
mirenii precum dracii, ca să revenim la Kant, nu 
poate să funcţioneze decât prin sporirea puterii 
totalitar-tehnocratice a statului, proces care în 











cele din urmă sfârşeşte prin anihilarea umanităţii 
din om. Altfel spus, o societate poate să “funcțio- 
neaze” bine, independent de alegerile păcătoase 
ale oamenilor care o compun, doar atunci când 
omul nu mai este persoană umană care îşi 
trăieşte drama libertăţii, ci atom funcțional 
supraveghat (cu cip în cap şi cameră de luat ved- 
eri în dormitor) şi manipulat (chimico-medical, şi 
în cele din urmă genetic) de puterea tehnologică 
a birocraţiilor conducătoare. Căci după cum bine 
sublinia Cortâs în monumentalul final al Eseului 
despre Catolicism, Liberalism și Socialism, deşi 
multe blestemăţii i-au fost îngăduite omului de 
către Dumnezeu, “nicicând omul nu va putea să 
suspende pentru o singură zi, pentru o singură 
oră, pentru o clipă, împlinirea infailibilă a legilor 
fundamentale ale lumii fizice şi morale, constitu- 
tive ale ordinii omenirii şi universului. Lumea n-a 
pomenit şi nu va pomeni niciodată ca omul să 
iasă din ordinea lumii pe poarta păcatului, fără ca 
să reintre în ordinea lumii pe poarta pedepsei, 
acest mesager al lui Dumnezeu care nu ratează 
niciodată destinaţia”.10 


10 Juan Donoso Cort6s, Essai sur le Catholicisme, le Liberalisme et le Socialisme, Litge, ].G. Lardinois, 1851, p. 253 

Amintiri din cetatea nevăzută 


Sfinţii de la capătul 


lumii 





Teodora Roșca 


ama îi povestea tânărului teolog Serghei 

Bolşakov că este o cetate nevăzută a 

ortodoxiei, Kitej, în care cel ce doreşte să 
pătrundă trebuie să se lepede de orice ambiţie şi 
orice grijă lumească şi să meargă pe drumul le- 
gendei fără a se uita la dreapta sau la stânga şi 
fără teamă de diavol. Tot ea îi mai spunea că este 
un loc, Nestiar, unde se află o mănăstire nevă- 
zută, dar că cel ce trăieşte după cuvântul Sfintei 
Evanghelii îi poate vedea pe stareți; pentru că alt- 
să înțeleagă”. 

Am închis cartea şi am văzut cum, dintr-o 
dată, amintiri şi fapte aparent disparate prindeau 
contur într-o armonie nouă. Cetatea nevăzută îşi 
deschidea porţile pentru a fi descoperită cu 
inima... 


+ 


La 160 km de Cercul Polar. 10 august 2007 

Insula Solovki din Marea Albă a fost, se pare, 
cel mai mare lagăr de exterminare sovietic, 
menţinut până prin 1939. 

Ţin în mână un os uman. De-abia ating, cu 
oarecare sfială, un os, şi apoi un alt os. Ele trec 
din mână în mână. Le îngropăm. Pot fi ale unor 
sfinți, cine ştie. „Cinci bărbaţi şi o femeie”, „Patru 
bărbaţi” ş.a., sinistră socoteală a morţii. Dar cru- 
cile puse de curând amintesc, iar şi iar, că acolo 
sunt mucenicii lui Hristos. 

Privim în timp. De copaci sunt legaţi oameni, 
sumar îmbrăcaţi sau chiar goi. Țânţarii aceştia 
uriaşi, cum nu am mai văzut prin părțile noastre, 
dar i-am simțit adânc, le sug sângele. Unii gem, 
alții mor, iar alții privesc spre înălțimi. Acolo am 


urcat şi noi. De aici, alții sunt aruncaţi în negura 
mării. Schitul este acum pustiu. În depărtare, 
copiii celor din lagăr sunt daţi morții dintr-o cora- 
bie. Ei sunt înecaţi pentru că nu are cine să-i mai 
crească. Şi nimeni nu poate face nimic. Și nici noi, 
pentru că am ajuns prea târziu. Cu vreo 70-80 de 
ani după sfârşitul lor mucenicesc. 

În schitul din vârful muntelui, închinat Mi- 
nunii Sfântului Arhanghel Mihail de la Colose şi 
Înălţării Domnului, întâlnim un călugăr la mun- 
că. Este părintele Matei, un tânăr basarabean. 
Privind însemnările istorice păstrate aici, luăm 
parte la o minune. Este tăcută. Viaţa în Hristos îşi 
urmează cursul firesc. 

Privesc spre iconostas, amintindu-mi că la 6 
septembrie se prăznuieşte un hram al bisericii; 
Sfântul Mihail care, spre a salva de Ia pieire bise- 
rica sa din Colose şi slujitorul ei, a făcut ca apele 
abătute de păgâni într-acolo să se mistuie în pia- 

tră, fără sfârşit, veacuri de-a rândul. Acolo, în Fri- 
gia, în urma rugăciunii Sfinţilor Apostoli Ioan 
Teologul şi Filip, apele primiseră puterea de a tă- 
mădui, prin darul Sfântului Arhanghel. Îmi amin- 
tesc perfect icoana aceasta întâlnită pentru prima 
dată într-o casă din Atena. Un călugăr smerit, 
bătrân, în fața unui schit şi Sfântul Mihail care 
înfige sulița sa în vâltoarea apei. Apa clocotitoa- 
re, cascadă spre adâncul pământului. 

Apele tămăduitoare ruseşti vor reveni, iar şi 
iar, în drumul nostru. 


Lacul sângelui. 11 august 2007 

Îmi răsună în urechi faptul că mă scald în 
sângele mucenicilor, în lacul tămăduitor. Sunt în 
adânc. Deasupra mea, o fâşie roşietică de apă 
prin care transpare soarele acestei latitudini 
nordice. Este o apă rece, binefăcătoare, care mă 
pătrunde până în adâncul ființei. Sunt fericită. O 
bucurie pe care nu mi-o pot explica. Ba da. 
Retrăiesc noaptea dinainte. 

În imensitatea bisericii sunt doar câteva 
lumânări. Privesc în icoane chipul sfinţilor 
Solovăţului. M-am lipit de raclele lor şi îmi pare că 
noaptea nu aş vrea să se mai termine. Sunt acolo 
fondatorii vechii mănăstiri: Sfinţii Savatie, 
Zosima şi Gherman. 


În celălalt capăt al bisericii, părintele Gher- 
man, duhovnic înțelept al mănăstirii, de loc din 
Codrii Cosminului, mai spovedeşte încă. Tocmai 
mi-a spus un lucru care m-a făcut fericită. Şi totuşi, 
nimeni nu poate şti tainele lui Dumnezeu. Dar 
dacă ar fi aşa, ştiu că nu mai am nici un moment 
de pierdut pentru a face lucrurile pe care le 
doresc cu adevărat în această viaţă. Şi ce poţi dori 
mai mult decât să-ţi dobândeşti viaţa de dincolo, 
viaţa veşnică. 

Am ieşit din lac şi de pe țărm privesc la întin- 
derea roşie. Cu adevărat, nicăieri, niciodată, nu 
am mai văzut aşa ceva. Orice explicaţie fizică i s-ar 
da acestui fenomen, bucuria apei binecuvântate 
rămâne. Şi trei zile la rând, cât am stat acolo, 
alergam cu cea mai mare plăcere Ia acest lac atât 
de roşu, atât de frumos. 

În răcoarea apei reveneau, iar şi iar, imagini 
din pădurea de sus. Dar se făcea că oasele acelea 
se vor ridica într-o zi şi vor păşi, trupuri ale 
Învierii, în lumina lui Hristos. Şi acolo, în cetatea 
din cer, fără graniţe şi fără hotar, veneau şi sfinții 
neştiuți ai românilor. Și, în mod uimitor, mi-am 
amintit atunci de Râpa Robilor de la Aiud şi de 
ziduri care vorbesc, de cruci ascunse în ziduri şi 
de chipuri care nu mai sunt aici, dar sunt acolo, în 
frumuseţea negrăită. 





„| 

Reflecţii asupra 
pedepsei cu moartea 


Arthur Koestler, Albert Camus, Reflecţii asupra pedepsei cu moartea, 
trad. din franceză Ioana Ilie, Bucureşti, Humanitas, 2008, pp.246. 


Paul-Gabriel Sandu 





- deşi în repetate rânduri contestată - le- 

gea pedepsei capitale era încă aplicată pe 
scară largă, volumul intitulat Reflecţii asupra 
pedepsei cu moartea, avea să influenţeze semni- 
ficativ opinia publică, dar mai ales să ofere nume- 
roase argumente prin care să susțină nu doar 
inutilitatea unei asemenea pedepse, dar chiar 
absurditatea ei, falsitatea argumentelor de care 
se foloseşte şi pe care le presupune. Cartea nu 
este interesantă numai prin prisma edificiului de 
argumente construit de cei doi autori (Koestler şi 
Camus), ci şi mai ales pentru că, nefiind numai o 
simplă pledoarie, cartea este în acelaşi timp fres- 
ca unei epoci frământate de profunde schimbări 
de natură politică şi socială niciodată până la 
capăt înţelese şi stăpânite, față de care autorită- 
țile statale reacționau mai degrabă printr-o invo- 
care a necesității păstrării tradiţiei. Din acest 
punct porneşte argumentarea lui Koestler, din- 
tr-un prezent al anilor '50, când cele mai impor- 
tante voci ale Angliei, printre care Lord Chief 
Justice (magistratul cu cel mai înalt rang în Anglia 
şi ministru al justiţiei), susțineau cu o serie întrea- 
gă de argumente necesitatea imperioasă a aplică- 
rii pedepsei cu moartea, idealizând valoarea ei 
pilduitoare şi capacitatea ei de a garanta sigu- 
ranța socială. 

Koestler sondează departe în trecut, inves- 
tigând originile „Codului sângeros”, trecând ast- 
fel în revistă nenumărate cazuri de execuții şi mai 
ales reacțiile celor implicați direct în aceaste exe- 
cuţii. Una dintre concluziile sale preliminare - 
care nu este, de fapt, altceva decât reluarea argu- 


p ublicată în anii 1957, într-o perioadă când 


mentului oferit de umanistul şi reformatorul 
Cesare Beccaria - este aceea că „teroarea se su- 
pune propriei legi de pierdere a energiei: într-o 
perioadă în care sunt în uz pedepse excesive, in- 
divizii nu sunt mai speriaţi de spânzurătoare de- 
cât ar fi de închisoare, în cazul unei legi mai ome- 
noase” (p. 59). Acestui argument se adaugă un 
altul, venit într-un sens în continuarea gândurilor 
aceluiaşi Beccaria, argument potrivit căruia core- 
larea durității pedepsei cu fapta săvârşită poate 
aduce beneficii mult mai mari decât o legislaţie 
aspră. Motivul este, în esență, foarte simplu, şi 
ține de faptul că în numeroase cazuri jurații care 
trebuiau să condamne la moarte un individ pen- 
tru un furt banal, alegeau să-l declare mai degra- 
bă pe acesta nevinovat, decât să-i aplice pedeapsa 
capitală, simțind disproporţia dintre fapta comisă 
şi pedeapsa care ar fi trebuit aplicată. Koesler 
prezintă numeroase asemenea cazuri, şi chiar 
unele încă mai interesante în care, de exemplu, 
juraţii declarau un criminal mai degrabă nebun, 
decât să-l condamne la moarte. Însă aceasta nu 
putea fi în nici un caz o rezolvare firească a pro- 
blemei, de vreme ce erau numai un fel de a ocoli 
legea care nu permitea, de fapt, nici o excepție. 
Unul dintre cele mai interesante şi mai bine 
alcătuite argumente aduse de Koestler împotriva 
aplicării pedepsei capitale pune în joc problema 
- de altfel filosofic insolubilă - a paradoxului 
existenței umane în genere: alegerea între o vi- 
ziune deterministă şi una pentru care voință 
umană este pe deplin liberă. Folosindu-se de 
acest cuplu de concepte - libertate şi determi- 
nism - Koestler demonstrează absurditatea apli- 
cării pedepsei cu moartea, explicând cum o legis- 
laţie care presupune o asemenea pedeapsă face 

uz implicit, după bunul plac, când de una dintre 
paradigme - cea a determinismului - când de 
cealaltă - cea a libertăţii de voință. 

„Fatalismul şi neutralitatea morală sunt, 
poate, unicele filosofii adevărate”, concluzionea- 
ză Koestler, însă, continuă el în același loc „repre- 
zintă o dezminţire a efortului patetic şi curajos al 
speciei umane” (p. 97). Ce presupune aşadar 
această teorie fatalistă? Potrivit teoriilor care 
opun viziunii fataliste credința în libertate indi- 
viduală, omul nu ar fi nimic altceva decât un 
mecanism - fie el chiar extrem de complicat şi de 
subtil construit - care, în pofida faptului că este 
determinat, ca orice mecanism, de mediul exteri- 
or, „nu se poate împiedica să creadă că este liber” 
(p. 97). Cu alte cuvinte, omul ar fi un fel de me- 
canism determinat să se creadă liber. Însă dacă 
societatea ar considera că lucrurile stau într-ade- 
văr aşa, atunci noțiunea de „răspundere penală”, 
de exemplu, atât de des invocată nu numai pen- 
tru a pedepsi prin moarte oameni, ci şi - chiar 
dacă acum ar părea cu totul absurd - animale 
care şi-au ucis ori agresat stăpânii, nu ar avea pur 
şi simplu sens. 

Desigur, legislaţia care presupune pedeapsa 
capitală nu poate avea o astfel de viziune asupra 
individului uman. Cu alte cuvinte, pentru a putea 
avea sens să pedepseşti un individ uman cu 
moartea, trebuie să fii înainte de orice convins că 
faptele lui, oricât de grave ar fi ele, nu sunt nimic 
altceva decât rezultatul propriei voințe libere şi 
că această voință nu a fost influențată din exte- 
rior în nici o măsură, în vederea comiterii unor 
fapte penale oarecare. Aceasta este singura filo- 
sofie capabilă să justifice şi să legitimeze - însă 
numai în parte - o atare legislaţie pentru care 
pedeapsa cu moartea este esenţială. Însă pe de 
altă parte, acelaşi legiuitor care apăsa cu convin- 
gere neabătută pe termenul juridic de „răspun- 
dere penală”, atunci când trebuie să justifice 
pedeapsa cu moartea, vorbeşte despre valoarea 
ei pilduitoare, adică, cu alte cuvinte, invocă toc- 
mai ceea ce negase radical mai înainte. Pentru ca 
pedeapsa cu moartea să poată avea o valoare pil- 
duitoare este desigur nevoie ca posibilii criminali 
să poată fi influenţati de această pedeapsă, aşa 
cum aceştia pot fi influențați de mediul familial, 

de condiţiile sociale, politice şi culturale în care 
au crescut, de dumnezeul în care au fost învățați 
să creadă sau, după cum observă Camus, de 
relaxarea legislaţiei în ceea ce priveşte desfac- 
erea băuturilor alcoolice. Cu alte cuvinte, cei care 
cred cu tărie în valoarea pilduitoare deosebită a 
pedepsei cu moartea - acest argument fiind, de 
fapt, argumentul cel mai puternic al susținăto- 
rilor pedepsei capitale - se află fără să ştie într-o 
situaţie paradoxală, infirmând şi confirâmând 
simultan libertatea umană şi determinismul. 
Argumentul lui Koestler este definitiv, şi în ciuda 
faptului ca s-a încercat argumentarea împotriva 
lui, nu s-au găsit în nici un caz contra-argumente 
pe măsură. 

Eşafodajul de argumente elaborate de cei 
doi gânditori impune două concluzii majore: con- 
cluzia că pedeapsa cu moartea aparține unei 
epoci revolute ale civilizaţiei, la care trebuie 
renunțat definitiv, dar şi concluzia că acest pas, 
care a fost până la urmă făcut - deşi uneori cu 
multe dificultăţi - de către cele mai multe dintre 
țările civilizate, este un pas decisiv către reconsi- 
derarea valorii vieţii umane din perspectiva ire- 
ductibilităţii ei. 

Banul, un copil 
născut anemic 


Emilia Corbu 





tunci când ceva se întâmplă în universul 

nostru, ca de pildă această nepoftită criză 

financiară, trebuie să ne raportăm la va- 
lori fundamentale. Mă voi opri la două: pământul 
şi sufletul. Din perspectiva lor criza se vede mică, 
la fel ca o banală durere de cap. Și asta pentru că 
toate crizele se măsoară cu sufletul şi se îngroapă 
în pământ. 


O istorie fără glorie 


Deşi banul are o vârstă milenară şi e unul 
din idolii civilizaţiei contemporane, toată lumea 
uită că în spatele aparentei puteri se ascunde o 
istorie umilă a unei invenţii fragile şi contestate. 
Banul s-a născut anemic şi leşină dintr-o dată, 
când îţi e lumea mai dragă. Iar această neputinţă 
a lui se transformă periodic, şi în absolut toate 
civilizațiile care l-au folosit, într-o criză tipică. Zeci 
de izvoare istorice menţionează crizele financia- 
re apărute aproape în toate imperiile istorice. La 
un moment dat într-una din bătăliile conduse de 
împăratul Alexios Comnenul la începutul secolul 
al XII-lea, soldaţii bizantini purtau coifuri de 
luptă din mătase de culoarea fierului ca să apară 
în fața inamicilor ca fiind echipați corespunzător. 
Vă daţi seama ce criză era! 

Civilizaţia contemporană este poate singura 
din istorie care a creat un sistem economic per- 
formant bazat exclusiv pe bani. O să ne coste! În 
toate civilizațiile anterioare folosirea banilor a 
fost oarecum limitată la anumite sectoare eco- 
nomice. Şi opinia mea este că această limitare nu 
s-a datorat unei sărăcii a sistemului (să nu uităm 
că monedele erau din aur şi argint), ci a fost 


intenţionată, deoarece nu este exclus să fi fost 
intuită maladia banului, care odată lansat pe 
piaţă nu mai poate fi controlat în totalitate. 
Economia marilor imperii era doar parțial 
bazată pe folosirea banilor, mai ales în sectoare 
cheie, cum ar fi administraţia şi armata. În rest se 
dezvoltase o economie alternativă mare produ- 
cătoare de bunuri şi care nu erau neapărat evalu- 
ate în bani. De pildă, în epoca cea mai dinamică, 
agitată şi interesantă a evului mediu, adică în 
evul mediu timpuriu, când au loc mari migrații, 
formarea de state noi, afirmarea popoarelor 
europene actuale etc, ei bine, într-o epocă în care 
evenimentele copleşesc istoria, în sute de aşezări 
de-abia dacă găseşti o monedă!. Şi asta nu doar 
pe teritoriul actualei România, ci şi în Balcani. 
Este de reţinut faptul că la un moment dat în core- 
spondența dintre țarul Boris-Mihail al bulgarilor 


/j 


irint 8 -de 


E ta 











1 Emilia Corbu, Sudul României în evul mediu timpuriu (secolele VIILXI). Repere arheologice, Istros, 2006, 


p.72-73 

şi Papa de la Roma (era o tentativă de catolicizare 
a bulgarilor) ţarul este apreciat că în Bulgaria 
moneda este puţin folosită. 

În aproape tot evul mediu românesc impozi- 
tele se plăteau în natură, deşi banii circulau. Doar 
birul destinat turcilor se plătea în bani. 

Dacă citim lista de scutiri date Sloboziei lui 
Ianache (azi, Slobozia, Ialomiţa), în anul 1635, de 
către voievodul Matei Basarab, aflăm că ţăranii 
erau scutiți de aproape 14 dări şi anume: „de lână 
şi de găleată şi de fân şi de bou şi de oaie seacă şi 
de cal şi de miere şi de ceară şi de cai de olac şi de 
oaie de sulgiu şi de podvoade şi de mertic şi de 
lucru domnesc şi de fum şi de toate mâncăturile 
câte sunt mărunte peste an în țara domniei 
mele... şi să aibă numai a da cu ruptoare într-un 
an 100 de ughi, la Sf. Dumitru 50 de ughi şi la Sf. 
Gheorghe alţi 50 de ughi, alta însă nimic”2. Dacă 
la lista asta de dări mai adăugăm şi faptul că 
moşiile țăranilor ialomiţeni se întindeau în sec- 
olul XVI (până la includerea lor treptată în 
marele domeniu feudal) „din hotar până în 
hotar” şi cuprindeau părți din vatra satului, şi din 
câmp, şi din luncă, şi din pădure şi din apă5, avem 
imaginea unor țărani mari crescători de animale, 
producători agricoli. 





Puterea şarpelui - 
de Marcel Chirnoagă 


Pământul care ne hrănește 





Concluzionând cele de mai sus, se poate 
spune că rata scăzută de folosire a banilor nu se 
traduce întotdeauna prin nivel scăzut de trai, ci 
prin existența unei economii de alt tip care nu era 
convertibilă doar în bani, ci în nivel de viață şi de 
gândire. Această economie alternativă, cum îmi 
place mie să o numesc, a funcționat până la 
începutul secolului XX şi reperele ei au fost păs- 
trate de unii țărani până în zilele noastre. De 
pildă, pentru țăranii autentici a da banii pe mân- 
care era aproape o ruşine. Era ca şi cum nu ai fi 
fost capabil de nimic. Hrana şi hainele se pro- 
duceau în gospodărie. 

În copilăria mea, ne vizita uneori, cu treburi 
în târg, sora mai mică a bunicii. Venea cu căruța 
străbătând Bărăganul pe drumurile vechi, de- 
parte de cele asfaltate. Nu pricepeam de ce nişte 
oameni cu bani ca ei care atunci când plecau la 
oraş aveau în buzunar cel puțin două, salarii 
medii pe economie, se încăpățânau să fie țărani. 
Ea se străduia să mai crească vreo 170 de oi, 
porci, vite, păsări, să dea dări la stat, să ceară loc 
de islaz, să facă stână. Comunismul pregătea 
epoca de aur şi ea se încăpățâna să nu mănânce 


2 Documentae Romaniae-Historiae .B. Ţara Românească, vol. 25, doc. 7, p. 10; Condica Mănăstirii Slobozia lui 


Enache, nr.314, f.517v.518. 


3 Emilia Corbu, Habitatul medieval ialomiţean în lumina primelor atestări documentare(l), lalomiţa- studii şi 
comunicări, III, Slobozia, 2000, p. Emilia Corbu, Habitatul medieval ialomițean (11). Sate dispărute, Ialomiţa, 


Studii şi comunicări, IV, Slobozia, 2004. 

nimic „de cumpărat” şi, ca toate țărăncile neaoşe 
din Bărăgan, să nu gătească. Regimul lor culinar 
era de-a dreptul coborât din veacuri. În toamnă 
se tăia o oaie pentru pastramă ca să meargă vi- 
nul. Iarna tăiau un porc sau mai mulţi, primăvara 
venea rândul mieilor, vara trebuiau împuținate 
cârdurile alea de păsăret etc. În rest lapte, brânză, 
ouă, smântână. Se pare că i-a priit. La 80 de ani 
era cocoțată în vârful pomului şi scutura nucile. 
Băiatul ei de la oraş avea deja amețeli, striga de 
lângă pom: „Mamă, dă-te jos de acolo, să nu cazi”. 

Faptul că îşi numărau animalele era semn de 
sărăcie. La vremea lor satele de pe balta Ialomiţei 
creşteau animalele pe Baltă. Târziu, la începutul 
iernii le aduceau în sat. Păsările nu se numărau la 
bucată, ci cu cârdul. Adică aveai un cârd de rațe, 
unul de gâşte, vreo două de găini. Oile şi porcii se 
numărau cu turmele. Era clar că țăranii produ- 
ceau mai mult decât consumau şi tot surplusul se 
transforma în bani. Asta fusese România agricolă 
interbelică. Așa se ajunsese ca în 1938, la şase ani 
după mare criză, leul românesc să fie valută într-o 
țară eminamente agricolă care număra 18 mi- 
lioane de locuitori. 

Bărăganul istoric a fost al crescătorilor de 
animale, aşa cum dovedesc toate documentele 
istorice şi nu al cultivatorilor de cereale - aşa cum 
a fost croit prost şi cu urmări nefaste în comu- 
nism. Aflat în coasta Bucureştiului a intrat în 
primul eşalon de naționalizare a agriculturii. Dar 
s-a petrecut totuşi un lucru care scapă multor ana- 
lişti şi chiar etnologilor care consideră că țăranul 
autentic a murit. După ce comuniştii le-au luat pă- 
mântul şi toate uneltele agricole, țăranii s-au apu- 
cat să crească animale. Nimeni nu le ceruse asta, 
ba dimpotrivă. A fost singura şi poate ultima ati- 
tudine sănătoasă luată de ultimii țărani. Mergeau 
pe drumul lor şi făceau ce ştiau mai bine. 

Însă această decizie a avut un efect extrordi- 
nar în anii crizei alimentare din anii *80. Doar 
două categorii sociale trăiau bine: nomencla- 
turiştii cu tot neamul lor real şi adoptiv (de la 
femei în casă a ziarişti de serviciu) şi țăranii cu 
tot neamul lor de la oraş. Atât! Dacă primii s-au 
salvat prin abuz, țăranii s-au salvat prin tradiţie. 
Efectivele de animale se înmulțeau pe măsură ce 
criza se adâncea. Găseau soluţii la toate. Criza 


buteliilor de aragaz a fost rezolvată cel mai sim- 
plu. În toate bătăturile s-au clădit, în cazul în care 
nu erau deja, mândreţe de cuptoare pentru 
pâine. Coceau câte şase sau opt pâini odată. Nici 
de drojdie nu aveau nevoie. Foloseau _turte din 
cereale preparate în casă. Au făcut şi vetre mici cu 
horn în care găteau la iuțeală, mai bine ca la 
aragaz. 

Lumea satelor şi târgurilor trăia ca în evul 
mediu, haiducii mai lipseau. Dar, trăia! Toamna 
se preparau conserve pentru iarnă în ceaune 
imense pe pirostrii. Ţiganii aveau de lucru. Din 
mâinile lor ieşeau seturi întregi de oale şi ceaune 
tocmai bune la gătit pe plită şi la vatră. 

Toamna începeau pregătirile de iarnă. Pe 
ulițe umblau buzoienii cu mere şi poame uscate, 
ardelenii cu cartofi, prahovenii cu sare. Toate se 
dădeau la schimb pe cereale. Cămările se um- 
pleau cu saci cu făină, saci cu mălai, lăzi cu mere 
puse în fân, putini cu brânză, pastramă uscată, 
peşte uscat. Pescarii din baltă mai aduceau în sat 
câte un car cu peşte. 

La 100 de kilometri de lumea descurcăreață 
a satelor ialomiţene, comunismul scârțâia din 
temelii. Pe plan extern se petreceau lucruri 
incredibile. Ruşii se împrumutau la americani şi 
inaugurau Perestroika, ungurii făceau împru- 
muri externe pentru a hrăni populaţia. România 
însă, plătea datorii externe. Era clar! Cele două 
categorii privilegiate, nomenclaturistii şi țăranii 
trăiau pe altă lume. Nici în ziua de azi nici unii, 
nici alții nu ştiu de ce a căzut comunismul. 


Criza se cheamă lipsă 


Revenind în contemporaneitate, când iată că 
banul a leşinat din nou, pentru a nu ştiu câta oară 
în istoria lui, mă gândesc ce-i de făcut. Primul 
lucru ar fi să ne mutăm gândul de la bani. Apoi să 
privim obiectiv cu ce ne confruntăm. Iar ca să 
înţelegi un fenomen trebuie să îl personifici. 

Cea mai reuşită personificare a crizei mi se 
pare a fi personajul Izmene (Kalsoner) din 
nuvela Demoniada scrisă de genialul Mihail 
Bulgakov. Și tot acolo am aflat ce l-a făcut pe 
bietul Korotkov să o ia razna. Adică, nu şi-a făcut 
probleme atunci când casierul a intrat în biroul 

mare în care nimeni nu lucra nimic şi, sfârşit, spri- 
jinindu-se cu o mână pe masă şi cu cealaltă ținând 
o găină cu gâtul sucit a zis „Bani n-or să fie!”. Nu a 
înnebunit nici atunci când noul şef l-a concediat 
fără nici o vină pentru aşa-zise „încurcături 
revoltătoare în hârtii oficiale de mare impor- 
tanță”. În paranteză fie spus, odiosul Kalsoner îşi 
scrisese pe o dispoziţie numele cu literă mică aşa 
că se înţelegea că secretarele trebuiau să 











r e PE i 
Politician - de Marcel Chirnoagă 





primească salariul nu în chibrite, ca toată lumea, 
ci în izmene. Pe nimeni nu mai mira. Din pricina 
crizei salariul se plătea în produse. Iar ei pro- 
duceau chibrite. Bietul om a înnebunit atunci 
când a văzut că există doi de Izmene. Adică nu era 
de ajuns că noul şef de criză arăta ciudat, dar mai 
avea şi un frate geamăn care purta barbă asiri- 
ană. Adică drăcovenia avea două fețe. Şi culmea, 
cealaltă era chiar mai blândă. Cel care nu va 
admite că şi această criză are două feţe din care 
una ţipă a el şi alta vrea să îi ia locul, va înneb- 
uni... căutând o explicaţie. În timpul lipsei nu se 
caută explicaţii, ci se acționează. Şi ca să poți avea 
atitudine nu trebuie să te laşi impresionat de cum 
arată criza. Doar nu vrei să arate ca Ileana 
Cosânzeana. Dacă personajul nostru, şeful de 
producţie Korotkin, nu s-ar fi speriat de 
înfăţişarea noului şef, altul ar fi fost destinul lui. 
El credea că e grotesc, eu zic că era puțin comic. 
Adică şeful de criză sălăşluia într-un birou enorm 
din care ordinele răzbăteau piţigăiate cu o voce 
de trompetă. Dacă te apropiai mai mult, îţi țâşnea 
în față un tip scund, aproape lat, care purta o 
jachetă din pătură gri, cu nişte pantaloni ca de 
husar, cu o chelie ca un lighean pe un cap aşezat 
ca un ou pe nişte umeri pătraţi. Ochii erau mici ca 
nişte gămălii de ac, verzi, rotindu-se în orbitele 
adânci, nervos, coleric, agitat. Aşa arăta şeful 
fatal pus în timpul crizei financiare din Rusia 
anilor 1920. 

Dar criza are altă înfăţişare pentru fiecare. 
De fapt, în nuvela menţionată nici măcar nu se 
foloseşte cuvântul criză. Sinceră să fiu şi eu aş 
prefera cuvântul românesc „lipsa” mult mai adec- 
vat situaţiei. Şi, ca orice lipsă, se măsoară cu sufle- 
tul. Doar acolo există un barometru de măsurat 
lipsa în toate, inclusiv în bani. Și asta pentru că 
sufletul este cea mai mare valoare a noastră. 
Valorează mai mult decât toată lumea. Și în fața 
acestei avuţii personale, aduci lipsa pe care o ai ca 
să o măsori. Să vezi cât îţi scade din valoare. Ia 
încercaţi şi o să vedeți că trâmbițata criză, care 
există într-adevăr, e mai mult scundă şi lată, capul 
ca un ou, chelia ca un lighean şi îşi scrie numele 
cu literă mică. Din această cauză nici măcar nu 
poate fi măsurată pe scara sufletului. N-are ampli- 
tudine. 

Gând despre frumos 


„Frumosul este întru ceva. Nu poate îi suspendat; nu poți 
spune de un fir de iarbă sau de viţelul acela de la Văratec 


că e frumos — decât că este! 


Într-o lume lipsită de transcendent nu poţi vorbi de 
frumuseţe decât dacă regăsești funcția lui <a îi întru». 
Cu Dumnezeu să sting şi sensurile omului, dacă acestea 
nu-i regăsesc funcţia în termeni profani.” (C. Noica) 


Paul-Gabriel Sandu 





u avem în față decât câteva rânduri ce se 
strâng într-un gând, pe care Noica nu pare 
a fi îndrăznit nicăieri să-l ducă până la 
capăt. Este vorba aici de funcţia recuperatoare de 
transcendent - după cum el însuşi o numeşte - 
„funcţia lui a fi întru”. Poate că în forma lui suc- 
cintă, acesta este cel mai interesant argument 
ontologic pe care filosoful de la Păltiniş, hotărât 
să nu dea seama decât în fața unui Dumnezeu al 
culturii, ni-l oferă ca pe un soi de compensație. 
Însă compensație față de ce? Faţă de acel trasn- 
cendent care, deodată cu modernitatea și mai 
ales în postmodernism, s-a evaporat ca şi când 
locul ocupat de el ar fi fost dintotdeauna gol. 
Lucrurile, condamnate la ele însele, la nimi- 
cul din ele, nu pot decât să fie. Sunt cu inter- 
mintenţe şi cu sincope, contrazicând ființa, se 
află în precaritate, în prefacere, însă ființa, aşa 
cum 0 înțelege Noica, nu le contrazice, ci se răs- 
pândeşte în ele tocmai ca gol al lor. Deodată, aces- 
te lucruri reale, fie ele un fir de iarbă sau un fir de 
praf, sunt străbătute de un fior fiinţial. Ele nu pot 
fi altceva decât sunt, adică nu pot fi frumoase, 
decât fiind mai mult decât sunt. Abia atunci când 
ele se deschid (şi Heidegger ar spune că se des- 
chid prin om în aceeaşi măsură în care omul se 
deschide prin ele), abia atunci când ele nu mai 
sunt, ci devin, însă cu sens, în speță atunci când 
recuperează „funcţia lui a fi întru”, ele pot fi şi 
chiar sunt frumoase. Un fir de praf este atunci 
când, nefiind întru, rămâne sub dictatura golului 
din el. Deodată cu frumosul, apare însă o altă di- 
mensiune a faptului de a fi, una care îl face pe 





acesta cu putință, una care prin vocabula întru, 
devine năzuință. 

Această năzuință nu mai poate fi recuperată 
în modernitate, adică în termeni profani, decât ca 
funcţia a lui „a fi întru”. Numai el are puterea să 
trimită către un dincolo, numai prin el un dinco- 
lo devine sesizabil, cu toate că acest dincolo pare 
a fi altul decât cel suprimat de moderni. Iar dacă 
transcendența poate fi construită prin interme- 
diul operatorului ontologic „întru”, nu stă oare 
întreaga gândire nicasiană în umbra unui argu- 
ment ontologic nicicând conştientizat? Şi nu este 
oare „întru” cu putință numai pentru că dinain- 
tea lui şi cumva întotdeauna deja transcedentul îl 
face cu putință şi îl justifică? Iar dacă acesta este, 
într-adevăr, un argument ontologic, atunci ar tre- 
bui să ne întrebăm, înainte de toate, cărui dum- 
nezeu „îi foloseşte” acest argument: Celui întru- 
pat, sau dumnezeului Culturii? 

Despre presă, 
la moartea lui 
Michael Jackson 


Paul S. Grigoriu 





publicaţiilor de tipul “Libertatea” pe piața 

şi în vieţile noastre. O revoltă subită ne 
cuprinde când vedem cum oamenii citesc aseme- 
nea deşeuri de presă, unelte perfecte pentru în- 
dobitocirea noastră prin răspândirea de bârfe, 
minciuni, abjecţii, care scot la iveală tot ce-i mai 
rău în om şi îl fac să se bucure de mizeria altora, 
fără să observe cum el însuşi se cufundă în mize- 
rie. Sau observând şi complăcându-se, pentru că 
„se întâmplă şi la case mai mari”. Discuţia despre 
aceste publicaţii este lungă şi sinuoasă. Problema 
cea mai mare însă apare din lipsa alternativei. 
Jurnalism prost şi lipsit de etică se face la scară 
mare. În schimb ziariştii capabili pot fi numărați 
pe degete. Şi când aceştia, la rândul lor, dovedesc 
o moralitate îndoielnică în scrisul lor, încotro să 
se mai îndrepte cititorul? 

Vorbind despre moralitate şi despre lipsa ei, 
poate cel mai bun exemplu de ipocrizie mediatică 
e „Adevărul”, care pe de o parte publică mari au- 
tori ai literaturii mondiale, pe de alta scoate pe 
piaţă odiosul „Click”. Dar exemple sunt, din 
păcate, mult prea multe. 

Reflecţiile de față, în ciuda a ceea ce s-ar pu- 
tea crede la o privire superficială, nu sunt despre 
Michael Jackson. Ele pornesc doar de la cele scri- 
se de doi autori ce ar trebui să fie - cel puţin con- 
form propriilor prezentări - reprezentanţii 
„celeilalte” prese, cea luminată, intelectuală, 
morală. 


N e plângem, pe bună dreptate, de invazia 


Mihail Neamţu! şi Traian Ungureanu:, căci 
despre ei este vorba, analizează în felul lor viața 
şi moartea lui Michael Jackson. Modul în care o 
fac ne spune multe despre calitatea scrisului 
românesc din zilele noastre. Dar să le privim un 
pic cugetările şi apoi să tragem concluziile. 


Ar fi bun, dacă n-ar fi prost 


Despre articolul lui Mihail Neamţu pot 
spune, fără a avea intenția expresă de a fi ironic, 
că ar fi foarte bun dacă n-ar fi prost. Este, de fapt, 
un exemplu tipic de cugetare oarecum funda- 
mentată, care eşuează în afirmaţii ridicole, argu- 
mente şubrede şi pretenţii găunoase de erudiție. 
Este adevărat că zgomotul creat în jurul lui 
Michael Jackson, viu sau mort, scoate la iveală 
lipsa de conţinut a unei mentalități occidentale 
falimentare, care prin renegarea rădăcinilor s-a 
pierdut pe sine însăşi, iar asta tocmai într-un 
moment în care Estul Europei eliberat sau parţial 
eliberat de comunism priveşte, cel mai adesea 
fără discernământ, către Vest. Într-o panoramă a 
deşertăciunilor unei lumi dezrădăcinate, 
dezordinea psihică ce a dus la sfârşitul lui Michael 
Jackson, aşa cum spune autorul nostru, îşi are 
locul ei şi valoarea ei exemplificatoare. Idolatria 
care îşi schimbă cultul de Ia o zi la alta, excesele în 
copierea unui fals model sau deruta axiologică 
sunt factori care pot fi aduşi oricând în discuţie şi 
legați într-o anumită măsură de artistul recent 
trecut la cele veşnice. „Partida decenței şi a nor- 


malităţii a fost probabil pierdută”, iată propoziţia 


1 Mihail Neamţu - http://grupareaaproape.wordpress.com/2009/06/30/declin-occidental-si-moartea-unui-idol/ 
2'Traian Radu Ungureanu - http://traianungureanu-tru.blogspot.com/2009/06/micahel-jackson-when-musics- 


over.html+comments 

care, dacă era argumentată cum trebuie, putea 
face din articolul lui Mihail Neamţu unul bun. În 
rest însă, autorul nu face decât să procedeze 
invers - şi, în esență, similar - decât adulatorii 
fără discernământ ai lui Michael Jackson. Aceia 
spun despre el că a fost cel mai mare muzician, 
geniul absolut, un zeu. La fel de abrupt şi de stu- 
pid, Neamţu îl plasează la intersecția între nuli- 
tate şi demon, iar argumentele sale sunt fie de 
tipul celor furnizate de tabloide, fie rezultate ale 
unui diletantism cras. Să le luăm, dar, pe rând. 
„Michael Jackson a decedat la 50 de ani, cu 
trupul intoxicat de petidină — un medicament 
analgezic folosit pentru cazurile extreme de 
durere fizică.” Ce mai autopsii peste autopsii, 
supoziții, teorii, când, înainte de orice răspuns al 
anchetei oficiale sau de orice analiză medicală 
completă şi pertinentă, Mihail Neamţu cunoaşte 
exact cauza morţii. Pentru un cititor care nu are 
timp de pierdut sau analize de făcut, acest început 
e motivul cel mai întemeiat pentru a nu citi mai 
departe. Un articol început cu o supoziție prezen- 
tată ca adevăr nu poate fi serios. ar până la argu- 
mentele infantile nu este decât un pas. „(...) MJ 
şi-a negat atât masculinitatea (printr-o voce efem- 
inată strident) (...)” Până să formuleze această 
aberaţie, Mihail Neamţu vorbea despre evoluția 
falimentară a multiculturalismului apusean. Idee 
corectă, dar compromisă de ilustrarea ei practică. 


Mihail Neamţu 











Din cele spuse aici nu pot decât să trag concluzia 
că Mihail Neamţu este un bas profund, trăsătură 
care îi pune bine în evidență masculinitatea. Şi la 
mine, bariton, aceasta este prezentă, deşi într-o 
măsură ceva mai mică, în timp ce, de pildă, Emil 
Constantinescu, fiind tenor, a trebuit să-şi lase 
ciocul care i-a atras celebra poreclă, tocmai pen- 
tru a nu crea confuzii. Vocea lui Michael Jackson 
era un dat de la Dumnezeu, iar stilul de a cânta, în 
care falsetul nu e o trăsătură permanentă - aşa 
cum susţine Traian Ungureanu, alt muzicolog de 
ocazie - se regăseşte şi la alți muzicieni, cât se 
poate de... bărbați. 


Cultura Can-Can 


Odată sfârşită această primă demonstraţie, 
Mihail Neamţu îşi aminteşte că reprezintă, totuşi, 
o elită culturală, şi trece Ia critica unui alt aspect 
din viaţa mult-hulitului artist: „V-aş întreba, pe 
fugă: câte cărți credeți că a citit Michael Jackson? 
Care literatură? Din câte limbi? Din ce secol?” La 
asemenea întrebări idioate, mă văd nevoit să răs- 
pund cu altele: dar Mihail Neamţu, câte solfegii 
credeţi că a făcut? În câte tonalități? Cu ce fel de 
modulaţii? Şi ale mele sunt mai întemeiate decât 
ale autorului, pentru simplul motiv că pe Michael 
Jackson, cu toate metehnele lui, nu l-am auzit 
niciodată făcând aprecieri legate de literatură, în 
timp ce domnul Neamţu se lansează mai jos în 
subtile judecăți muzicologice. Vorbim aici despre 
acea autosuficiență manifestată de mai mulţi 
(pseudo)-intelectuali pentru a-şi justifica dezgus- 
tul față de activităţi pe care le socotesc sub nivelul 
lor. Un exemplu des întâlnit este al celor care 
strâmbă din nas când aud de fotbal şi aruncă de 
sus: „Mă laşi cu analfabeţii ăia care nu ştiu să lege 
două fraze?”, de parcă rolul celor de pe gazon ar 
fi să discute despre influenţele lui Schopenhauer 
asupra lui Eminescu sau de parcă aceşti critici ar 
şti să lege... două pase. 

Probabil Mihail Neamţu a citit multe cărți, 
altfel nu avea cum să facă remarca „elitistă” de 
mai sus. În privinţa tabloidelor, nu există nici o 
îndoială, autorul nostru este familiarizat cu ele şi 
le foloseşte ca sursă de informare. Altfel nu se 
explică faptul că scrie despre „cei doi băieţei 

adoptați” ai lui Michael Jackson şi notează despre 
cântăreţ că „în ultima vreme, devenise consuma- 
tor avid de pornografie”. Faptul că cei doi băieţi 
n-ar fi copiii naturali ai lui Michael Jackson e o 
pseudo-ştire neconfirmată oficial, o declaraţie pe 
care ar fi dat-o mama odraslelor dar pe care deo- 
camdată n-au preluat-o decât publicaţii de tipul 
“Libertatea”, “Click” şi “Cancan”. Lucrul e posibil, 
ca atâtea altele, dar Mihail Neamţu ni-l pune pe 
tavă ca pe un adevăr incontestabil, la fel ca şi pre- 
supusa pasiune pentru pornografie (apărută, 
notează cu acribie autorul articolului, „în ultima 
vreme”). Inconsistența argumentării devine 
acum străvezie. Un articol ce se vrea critic la 
adresa declinului şi a superficialității occidentale 
face uz de presa de scandal care se hrăneşte din 
goliciunea interioară care a apărut ca rezultat al 
acestora. 


DI. Neamţu se pricepe 
şi la dans 


Când însă Mihail Neamţu trece la analiza 
actului artistic, demersul său devine nu doar 
mostră de diletantism, ci şi lipsă de onestitate in- 
telectuală, prin prezentarea trunchiată. „Avea 
însă un gest care- făcea cu totul unic”, ne spune 
domnul Neamţu despre tizul său de peste Ocean. 
„Infernul acustic îl surprindea frecvent cu mâna 











atingându-i organele genitale: o plăcere perversă 
urmată de câţiva paşi încordați într-un ritm obosi- 
tor, robotizat şi halucinant. Care era reacţia publi- 
cului în fața acestei falocraţii dansante? Tot 
numai lacrimi, aplauze şi isterie...” Unul dintre 
puţinele lucruri pe care nu i le-a tăgăduit mai 
nimeni lui Michael Jackson este calitatea de 
dansator. Mişcările inventate de el, sau modul în 
care le integra în propria coregrafie pe ale altora 
l-au făcut pe Fred Astaire - fără îndoială una din- 
tre marile autorități în materie - să afirme că îl 
admiră foarte mult, socotindu-l un dansator mai 
bun decât a fost el vreodată. Gestul incriminat de 
Mihail Neamţu a apărut târziu, în perioada 
„Dangerous”, deci după apogeul reprezentat de 
anii '80. Explicaţia lui este - şi aici suntem în 
acord cu publicistul român - labilitatea psihică a 
unuia care, acuzat de nenumărate ori că ar fi 
asexuat, a ţinut să-şi exprime astfel virilitatea. 
Dar într-o viziune de ansamblu a actului dansant 
propus de Michael Jackson, el apare ca insignifi- 
ant, deşi ultra-mediatizat din motive lesne de 
înțeles. 

De la dans, trecem la versuri. Mai precis, cele 
de la piesa „Get On the Floor”, pe care Mihail 
Neamţu o traduce „treci pe podea”. O lectură ra- 
pidă ne arată că de fapt este vorba despre ringul 
de dans, însă autorul nostru fie nu stăpâneşte 
foarte bine engleza (probabil cărțile citite de 

Domnia Sa sunt mai ales în alte limbi, ca greaca 
veche şi sanscrita), fie nu a găsit alte ilustraţii a 
ceea ce numeşte „această temă delicată, inspirată 
de zeul Priapus”. Să fim bine înțeleşi. Nu susţin că 
Michael Jackson a fost un apostol al moralității. 
Dar piesele sale sentimental-erotice sunt în gene- 
ral decente şi ilustrează chiar o viziune mai 
degrabă inocentă asupra romantismului. Textul 
la care se face referire mai sus este o banală şi 
destul de superficială invitaţie la dans, dar nu 
rezumă nicidecum versurile de pe albumele cân- 
tăreţului. Avem în față un nou exemplu de 
trunchiere, pentru că acelaşi Michael Jackson 
este şi cel care cântă „suntem cu toţii parte a 
marii familii a lui Dumnezeu/ iar adevărul este 
că/ tot ce ne trebuie e dragostea” („We Are the 
World”) sau „dacă vrei să faci din lume un loc mai 
bun/ aruncă o privire asupra ta şi fă o schimbare” 
(„Man in the Mirror”). Dacă aş judeca în stilul 
autorului articolului, aş putea spune, pe baza 
ultimului citat, că Jackson pare a fi ucenic al unui 
sfânt răsăritean. Dar, deşi n-oi fi erudit ca Mihail 
Neamţu, încerc să-mi păstrez luciditatea şi onesti- 
tatea şi singurul lucru pe care vreau să-l arăt este 
că un univers artistic e ceva mai mult decât nişte 
citate luate la întâmplare şi traduse aproximativ. 


Muzicologie și ideologie 


„Dacă ignorăm efectele de lumină şi împa- 
chetarea atentă a acestui produs comercial total, 
fereastra muzicii lui Jackson se deschide către cel 
mai banal-ofensator hău al culturii de masă. Te- 
matic, tot ceea ce e prostie ideologică şi non-sens 
meloman, atinge apogeul.” Iată-l pe Mihail Neam- 
țu muzicolog şi ideolog, Îmi este greu să trasez 
liniile unei ideologii a lui Michael Jackson. Vagile 
referiri pe care le face la probleme politice şi/sau 
sociale sunt banale dar de bun-simţ: ajutorarea 
săracilor, egalitatea rasială, oprirea celor care 
ucid copii în războaiele lor. „Man in the Mirror” 
are un text inteligent şi sensibil, „Heal the World” 
reia obişnuitele teme pacifiste şi ecologiste, dar, 
spre deosebire de militanţii de stânga, face 
referire la Dumnezeu, iar „Earth Song” are tonul 
unui psalm modern. Nicăieri mari inovaţii ideo- 
logice, dar nici prostia care-l revoltă pe domnul 


Neamţu. Când vorbeşte despre non-sens melo- 
man, Domnia Sa atinge apogeul diletantismului 
prin însăşi formula absurdă întrebuințată. Poate 
a vrut să spună „non-sens melodic”, dar în acest 
caz ar trebui să argumenteze. Sau poate, mai 
degrabă, n-a vrut să spună nimic. Doar să-şi verse 
veninul pseudo-erudit. Mai încolo, autorul arti- 
colului ne aruncă în față nume care, spre deose- 
bire de subiectul discuţiei, i se par remarcabile în 
domeniul artei, de la Johann Sebastian Bach 
până la Stela Enache. Printre ei şi câțiva jazzmeni, 
ca John Coltrane, Louis Armstrong sau Johnny 
Răducanu. Dacă tot e mare iubitor de jazz, ar face 
bine să-şi arunce o ureche şi la Quincy Jones. 
Acesta care, printre altele, a fost coordonatorul 
trupei lui Dizzy Gillespie şi a studiat compoziția 
cu Nadia Boulanger şi Olivier Messiaen, este pro- 
ducătorul şi colaboratorul lui Michael Jackson pe 
trei albume („Off the Wall”, „Thriller” şi „Bad”) şi 
spune despre răposat că avea „talent, graţie, pro- 
fesionalism şi devotament”. Sau la Miles Davis, 
care a preluat „Human Nature”. Desigur, faptul că 
cei doi sus-menționaţi sunt mari artişti de jazz nu 
face cuvântul lor literă de lege. Dar îl face demn 
de luat în seamă înainte de a vorbi despre „non- 
sens meloman”. 

Care ar fi concluzia? Occidentul se află 
astăzi, după cum afirmă din ce în ce mai mulţi 
observatori lucizi, în miezul celei mai adânci crize 
identitare şi axiologice. Renegarea rădăcinilor, 
un relativism pervers şi, în spatele lor, un control 
al autorităților înăsprit şi adesea subliminal arată 
că iluzia unei libertăți care este de fapt anarhie 
duce către cea mai cruntă robie. Lipsa valorilor 
autentice este ilustrată şi de idolatria față de 
lucruri efemere, faţă de pseudo-valori create şi 
impuse de media, pe de o parte pentru a le substi- 
tui celor reale, pe de alta pentru a ţine în frâu 
populaţia. În mai multe aspecte ale sale, traiecto- 
ria lui Michael Jackson este ilustrarea decăderii 
unui Apus pe care, orbi, unii dintre noi încă îl văd 
ca pe cel mai bun model posibil. Exploatarea cân- 
tărețului de către industria care I-a stors de resur- 
se, faptul că în multe momente s-a lăsat manipu- 
lat şi fragilitatea psihică ce l-a făcut să acţioneze 
uneori ca o marionetă ale cărei sfori erau trase de 
mai-marii afacerilor şi scenariilor media, dublate 

de cultul deşănțat şi stupid pe care aceleaşi per- 
sonaje l-au încurajat şi pe care el nu a avut pute- 
rea să-l stăvilească, au dus la deznodământul din 
25 iunie 2009. Dar mai mult, au contribuit poate, 
într-o anumită măsură, la opera de dezrădăcinare 
condusă de puternicii zilei. Pe de altă parte, 
Michael Jackson a fost un mare talent. Și cum 
acesta erupe uneori şi dincolo de barierele 
impuse din afară sau autoimpuse de o constituție 
interioară fragilă şi labilă, a creat o muzică şi o 
artă dansantă ce au şansa să rămână peste ani. 
Tragem nădejdea că doar ele. Dar nici laturile 
negative ale vieţii şi operei lui Michael Jackson, 
nici declinul Occidentului, nu au cum să fie înţe- 
lese dacă sunt expuse într-o viziune simplifica- 
toare, lipsită de discernământ, împrăştiind de la 
o poştă trufia judecării semenilor. O critică a 
Occidentului care să fie înțeleasă şi folositoare 
este compromisă prin îmbinarea de amatorism, 
verdicte arbitrare şi trunchieri din articolul lui 
Mihail Neamţu. Aşa cum este compromisă şi prin 
sprijinul dat unor pseudo-alternative la comu- 
nism, în fond de aceeaşi esență ca acesta, de tipul 
celor propuse de Vladimir Tismăneanu, pe care 
domnul Neamţu îl sprijină necondiţionat. Pentru 
ase trezi din „captivitatea sa idolatră”, Occidentu- 
lui îi trebuie, mai mult decât o presiune din afară, 
o reînnoire dinăuntru. Aşa cum ne trebuie tutu- 
ror, pentru a ne elibera de duhul mârşav al jude- 
căților pripite şi al osândirii aproapelui. 


Infailibilul domn TRU 


Un al doilea caz, ceva mai dificil de analizat, 
este al d-lui Traian Ungureanu. Spun mai dificil 
de analizat, pentru că, spre deosebire de dl. Mi- 
hail Neamţu, cel care semnează uneori cu iniția- 
lele TRU chiar ştie să scrie. Manifestul fotbalist, 
colecţia de articole din presa sportivă sau o bună 
parte a celor publicate de ziare şi reviste de anali- 
ză politică şi socială, dezvăluie un excelent mânu- 
itor al condeiului, calitate care îl recomandă chiar 
ca scriitor. Citesc adesea cu plăcere analizele fot- 
balului britanic, sau criticile la adresa unor dem- 
agogii contemporane. Mă rătăcesc uneori în ura 
viscerală a autorului faţă de anumite cluburi de la 
noi şi rămân nedumerit cu totul când faptele îi 


dezvăluie profunda inconsecvenţă. Dar să nu 
anticipăm. 

Dl. Traian Ungureanu trăieşte, ca şi alți doi- 
trei colegi ai Domniei Sale, cu impresia că ştie tot 
şi că posedă o judecată infailibilă. Acolo unde 
umorul sau chiar sarcasmul ar putea trece cu uşu- 
rință de un examen critic, răzbate inconfundabilă 
trufia. Astfel încât nu se putea ca jurnalistul cu 
pricina să nu analizeze şi fenomenul Michael 
Jackson. Cu autoritatea unui muzicolog, desigur. 
Căci pentru unul ce a desluşit ițele politicii de la 
noi şi de aiurea, îndreptăţit să îndrume chiar des- 
tine, ce mare lucru sunt nişte amărâte de porta- 
tive? 

Articolul d-lui Traian Ungureanu se constru- 
ieşte în jurul ideii că răposatul cântăreț a fost un 
mare entertainer, dar nicidecum un artist. Totul 
porneşte de la afirmaţiile contestatarilor care 
spun că „Jackson nu a făcut muzică mare, nu a 
schimbat o iotă din limbajul muzical al epocii pe 
care a dominat-o comercial şi nu a fost, în cele din 
urmă, un adevărat artist.” “Toate aceste obser- 
vații sînt corecte”, subliniază dl. Traian Ungurea- 
nu, înainte de a ne vorbi despre importanța lui 
Michael Jackson ca ilustrație a declinului unui 
curent muzical în mijlocul căruia s-a aflat. La 
nivelul limbajului, într-adevăr, schimbările aduse 
de muzica celui supranumit Jacko sunt cvasi-ine- 
xistente. Meritul lui constă în capacitatea uimi- 
toare de sinteză, prin care a adus împreună ele- 
mente ale sound:ului Motown (care pot fi auzite 
în perioada Jackson 5, apoi în colaborarea cu 
Stevie Wonder, dar şi presărate în alte momente 
ale carierei sale muzicale), influențe soul (în 
stilul vocal şi în lirismul anumitor piese, cum ar fi 
“I Just Can't Stop Loving You”), funk, rock şi elec- 
tronice, pentru a le cita doar pe cele mai impor- 
tante. Astfel, deşi nu e inovator în sine, stilul 
Michael Jackson devine unic şi inconfundabil, 
foarte personal deşi înglobează elemente ale 
unor tradiții muzicale de până la el. Nu a inventat 
un nou limbaj, dar a cristalizat un stil care îi face 
pe reprezentanții mai multor curente - inclusiv 
jazz - să se regăsească în diferite momente ale 
muzicii sale. Posteritatea lui e reprezentată de un 
patrimoniu de teme şi cântece care rămân 
muzicii americane şi universale pentru a fi ascul- 





80 


anul VII e nr. 77 


LA ROST 








Traian Ungureanu 


tate şi exploatate alternativ. Nu aceeaşi e părerea 
autorului articolului: „Jackson nu are posteritate 
artistică, pentru că nu a adus o schimbare de lim- 
baj muzical, în felul în care au făcut-o ceilalți 
mega-eroi ai muzicii populare contemporane: 
The Beatles, Frank Sinatra, Elvis Presley, Bob 
Dylan (maestrul subestimat al tradiţiei recupera- 
te în muzica modernă) sau Jimmy Hendrix (prob- 
abil cel mai influent muzician al epocii care se 
deschide Ia începutul anilor '60).” La cele spuse 
mai sus nu avem de adăugat decât faptul că 
înşiruirea lui Traian Ungureanu suferă de etero- 
genitate. The Beatles şi Jimmy Hendrix au fost 
mari inovatori, în schimb Frank Sinatra este cele- 
bru tocmai prin modul excepţional de a-şi adapta 
vocea unor stiluri cât se poate de variate, cărora 
le-a dat strălucirea calităţilor sale native şi inter- 
pretative, fără a fi inventat însă nimic, ceea ce, 
desigur, nu-i diminuează din valoare. Dar plasa- 
rea în opoziţie cu Michael Jackson e cât se poate 
de arbitrară. 

Cu paşi înceţi dar siguri intrăm în mijlocul 
studiului muzicologic. “Jackson a desăvârşit un fel 
de a face spectacol pe pretexte muzicale degra- 
date, după ce ultima rezistență a structurilor soul, 
blues şi rock a fost covîrşită de o pulsaţie fără va- 
loare şi stil. Thriller, ultra-cumpărata capodoperă 
a lui Jackson e dominat de ritmul gol şi exhibiţia 
pură a dansatorului.” Din 1982 au trecut mulţi 
ani, iar dl. Traian Ungureanu pare a avea pro- 
bleme de memorie. Pe “Thriller” piesele dansan- 


te, cu accentul pus în special pe ritm sunt trei din 
nouă (“Wanna Be Startin' Somethin”, “Thriller” 
şi “Billie Jean”). În rest avem un duet cu Paul 
McCartney (da, da, chiar el, principalul artizan al 
schimbării de limbaj aduse de Beatles, atât de 
admiraţi de TRU), o îmbinare între un riff şi un 
solo de hard-rock cu elemente funk, pe care se 
aude chitara lui Eddie Van Halen, unul dintre 
maeştrii genului, sau sensibila baladă “The Lady 
in My Life”. Este un album care îţi poate plăcea 
sau nu, însă reducerea lui la pulsaţie ritmică este 
semnul că unii au fost prea ocupați să se asculte 
vorbind pe ei înşişi ca să mai aplece urechea şi la 
muzica pe care o critică de la înălțimea unei 
autorități infailibile. 

Nu ca argumente în favoarea lui “Thriller”, ci 
ca informaţie pentru cei interesaţi să judece cu 
propriile urechi, trebuie menţionat că la album 
au lucrat, printre alţii, Quincy Jones, câţiva mem- 
bri ai formaţiei Toto - unii dintre cei mai buni 
orchestratori din rock - şi Rod Temperton (care a 
compus piesa-titlu, “Baby Be Mine” şi “The Lady 
in My Life”, autor, printre altele, al unor cântece 
interpretate de Herbie Hancock, George Benson 
sau Aretha Franklin). 


Judecăţi fără legătură 
cu realitatea 


Am spus de multe ori că, dincolo de muzică, 
din arta lui Michael Jackson rămâne dansul. 
Putem vorbi despre amendamente, despre ele- 
mente kitsch sau acrobaţii, însă deasupra lor se 
ridică o mişcare şi o coregrafie încă insuficient 
studiate. Poate o privire analitică, aparţinând 
unor specialişti adevărați, va arunca lumină asu- 
pra paşilor artistului, va îndepărta eventuala 
zgură a spectaculosului lipsit de conţinut şi ne va 
înfățişa, dezgolit de artificii, substratul valoros. 
Până atunci trebuie să ne mulțumim cu dl.Traian 
Ungureanu. 

“Trimiterile la marea tradiţie a revistei ame- 
ricane nu duc nicăieri. Fred Astaire şi Gene Kelly 
au depăşit categoric funcţia limitată a performe- 
rului şi au dansat susținuți de un optimism încăr- 
cat de bun simţ şi imaginaţie artistică. Jackson a 
avut ceva din rapiditatea şi nimic din tonusul lor 

încăpător. Cu Jackson, cabaretul şi revista ameri- 
cană au decăzut într-un mecanicism rudimentar, 
accelerat nebuneşte de tehnicile video ale com- 
plexului MTV” 

Tocmai cuvintele admirative ale sus-numitu- 
lui Fred Astaire, citate în prima parte a acestui 
articol, ne scutesc de orice comentariu suplimen- 
tar. Pe autorul articolului ar trebui să-l pună un 
pic pe gânduri. Dacă are timp. 

Iată însă că textul pe care îl avem în față 
evoluează spre o analiză sintetică a anilor '80 în 
muzica pop. “Anii '80, epoca de glorie a lui Jack- 
son, sînt cei mai nefericiți ani ai muzicii pop, un 
cimitir vast de tradiţii şi stiluri abandonate, defor- 
mate sau suprimate.” 

Cum nu mă pricep la muzica soul, le las alto- 
ra sarcina de a desluşi adevărul sau falsitatea 
celor afirmate în acest domeniu de TRU. Despre 
afirmaţia că “influența cea mai vizibilă asupra lui 
Jackson vine din începuturile muzicii disco: de la 
The Bee Gees, inițiatorii ritmului de pulsaţie elec- 
tro şi ai vocalismului în falsetto extrem” pot spu- 
ne însă că este cel puțin hazardată. Stilul vocal al 
lui Michael Jackson este departe de a face exclu- 
siv uz de falset, gama procedeelor folosite de ele 
fiind mult mai variată, pe măsură ce a evoluat de 
la glasul copilăriei către timbrul de tenor al matu- 
rității. Iar influenţele vin mai mult din direcția 
celebrului sunet Motown, cu care de altfel a cola- 
borat trupa Jackson 5, de la artişti cu puternice 
rădăcini soul, ca Stevie Wonder. 

“Epoca deschisă de Jacskon coincide, de fapt, 
cu o mişcare generală spre reducționism muzi- 
cal”, ne spune mai departe autorul nostru. Într-o 
anumită măsură are dreptate, anume dacă pri- 
vim din perspectiva invaziei disco, a melodiilor 
facile şi a dispariției unor mari nume din decada 
anterioară, exemplul cel mai la îndemână fiind 
Led Zeppelin. Pe de altă parte, în rock se cristal- 
izează tendinţe neoclasice (Yngwie Malmsteen), 
punk-ul, după momentul de revoltă împotriva 
muzicii ultra-conceptualizate a unor Pink Floyd, 
este integrat în noi structuri ce dau naştere unor 
grupuri heavy-metal ce vor scrie istorie, iar unele 
trupe vechi se văd nevoite să se reinventeze. “For- 
ţa rock-ului greu”, spune dl. Traian Ungureanu, 
“se banalizează în varianta speed şi thrash.” De 


fapt, aceste două genuri, care cel mai adesea se 
întrepătrund şi se confundă, sunt influențate în 
special de muzica progresivă a anilor '70, căci, în 
ciuda riff-urilor destul de simple, structurile sunt 
mai complexe decât în rock-ul classic, iar solo- 
urile devin probe de virtuozitate. Apar uneori şi 
elemente de atonalism, străine majorităţii tru- 
pelor anterioare. “Blues-ul electric în forță ră- 
mîne o ocupaţie izolată, simplificată nepermis 
sau deturnată spre punk şi funk, a la Black 
Crowes, respectiv Red Hot Chili Peppers.” 

Stilul aici menţionat a dat încă de la 
începutul anilor '80 naştere unui nou curent, 
heavy-metal, având ca prim exponent trupa 
Black Sabbath. În muzica britanicilor, influenţele 
blues-ului electric şi ale rock-ului progresiv sunt 
duse la extrem prin folosirea aşa numitelor 
power chords, acorduri de cvintă şi octavă din 
îmbinarea cărora se naşte elementul generator al 
noii muzici, rifful. Piesele sunt construite pe 
motive de o simplitate elementară, însă struc- 
turile sunt dezvoltate, narative, preluate din rock- 
ul progresiv al unor King Crimson. În anii mult- 
huliți, Black Sabbath scot pe piaţă unele dintre 
cele mai bune albume ale lor, pe lângă riff-urile 
lui lommi apărând vocea dramatică a lui Ronnie 
James Dio. În acelaşi timp, în ciuda tentei comer- 
ciale date mai ales de aspectul exterior, hard- 
blues-ul scrie pagini memorabile prin White- 
snake. 


L-a furat talentul 
pe dl. Ungureanu 


Autorul articolului nu este impresionat şi 
continuă: „Forța rudimentară a comercialismului 
pune capăt unei strălucite şi nefericite tentative 
de aducere a muzicii pop la rigoare şi intelect 
(curentul „progressive” ia sfîrşit la începutul ani- 
lor *80 şi lasă în urmă fie carcasele dinozauriene 
ale unor Yes, Genesis, EL & P, fie rezistența mino- 
ritară a unor King Crimson, Robert Fripp sau 
David Sylvian).” 

Anii '80 au dat muzicii progresive unul din- 
tre cele mai importante nume noi, Queensryche, 
pe care TRU pare să-l ignore. Inutil, în acest con- 
text, să vorbim despre apariția unor chitariști vir- 

tuozi, care îmbină experienţa neoclasică (Yngwie 
Malmsteen) cu cele mai îndrăzneţe experimente 
(Joe Satriani, Steve Vai). 

Orice argumente am aduce, jurnalistul nos- 
tru stă ferm pe poziţii: “După Jackson nu rămîne 
nimic. Muzical, lumea infantilă dansată de 
Jackson e inexistentă.” Iar atunci când un muzi- 
cian ca Miles Davis intuieşte valoare într-o temă a 
răposatului, trebuie imediat desființat şi el, ca 
fiind “tocmai omul care a părut că deschide o 
nouă epocă de expresie muzicală, doar spre a 
împinge muzica de jazz într-o fundătură de pre- 
tenții pseudo-intelectuale şi banalitate funk.” 

După atâta erudiție muzicologică, susținută 
de o privire pătrunzătoare în lumile soul, rock, 
jazz şi funk, una dintre ultimele fraze ale articolu- 
lui aproape că scapă vederii. 

“Talentul lui Jackson nu şi-a găsit epoca, pen- 
tru că epoca noastră, hipnotizată de binefacerile 
comodității şi ignoranței, a exclus din artă since- 
ritatea şi vocaţia.” Iată o cugetare de Ia care, deşi 
nu sunt întru totul de acord cu ea, ar putea porni 
un dialog fertil. Dar acesta e sufocat de sentinţele 
de mai sus. Dorinţa de a epata, un dispreţ pro- 
fund dar lipsit de discernământ faţă de o civiliza- 
ție pe care altfel nu se sfieşte să o laude, pseudo- 
elitism? Ce se ascunde în spatele beţiei de 
cuvinte? Fără îndoială, dl. Traian Ungureanu a 
căzut aici pradă propriului său talent de a mânui 
frazele. Şi astfel substanţa a dispărut în spatele 
unui exercițiu de exhibiţionism gazetăresc. În 
fond, lucrurile pot fi judecate şi altfel. Ceea ce a 
scris jurnalistul nostru este, în mare parte, formă 
fără fond. Este acelaşi jurnalist care, apărător 
necondiţionat al lui Traian Băsescu, a afirmat că 
se va arunca de pe bloc dacă PD-L se va alia cu 
PSD. Alianţa s-a făcut, iar tizul preşedintelui s-a 
aruncat direct pe listele pentru Parlamentul 
European şi ocupă acum un loc călduț la 
Bruxelles. 

Cine nu are păcat să arunce primul piatra. 
Vă invit deci să nu-l judecăm prea aspru pe dl. 
Traian Ungureanu. Nimeni nu ştie de ce s-a mân- 
jit, transformând sintagma “jurnalist dependent 
de propriile opinii” într-un balon de săpun dema- 
gogic. Dar aşteptam de Ia el un pic de decență, de 
smerenie. În loc de aceasta, el tună şi fulgeră ca 


înainte, ca şi cum autoritatea sa morală ar fi intac- 
tă. Iar bătutul cu pumnul în piept atunci când ar 
trebui să-ți pui cenușă în cap ajunge, în cele din 
urmă, să tulbure şi judecata profesională. 


Avem jurnaliștii 
pe care-i merităm 


Iată-ne deci întorşi de unde am plecat: la 
lipsa alternativei şi la starea românului care şi-a 
ridicat pentru o clipă privirea şi, văzând în jur 
doar impostură, s-a cufundat repede Ia loc în “Li- 
bertatea”, “Click” sau “Cancan”. Articolul meu nu 
este despre Michael Jackson, dar nici despre Mi- 
hail Neamţu sau Traian Ungureanu. Este despre 
noi înşine şi despre neputința de a rodi ceva mai 
bun. Mai există şi oameni care scriu cu har şi con- 
secvență. Radu Paraschivescu, Dan C. Mihăilescu, 

















Răzvan Codrescu... Oameni cu căderile lor, dar 
care se străduiesc să rămână verticali. Dar sunt 
puţini, pentru că puţini la minte şi la suflet sun- 
tem noi, cei care facem umbră pământului acestu- 
ia binecuvântat. Iar ziua în care toată ţara să 
încapă între coperţile ziarului “Libertatea” nu 
pare a fi departe. Dumnezeu să aibă milă de noi şi 
să ne facă vrednici de ceva mai bun. Până atunci 
rămânem cu autentice gunoaie ale presei şi cu 
false pretenţii intelectuale, cu conducătorii şi jur- 
naliştii pe care-i merităm. Nu-i judecaţi pe cei pe 
care i-am amintit în paginile acestea. Ignoraţi-i 
doar uneori. Sau priviţi-i ca şi cum aţi privi o 
oglindă. Dacă ei sunt cei mai buni, cum or fi 
ceilalți? Cum eşti tu, cititorule, şi cum sunt eu? 

Răzvan Codrescu, 
In jurul lui Eminescu 


Editura Christiana din Bucureşti a publicat recent o nouă 
carte a dlui Răzvan Codrescu, intitulată În jurul lui Eminescu. 


Ediţia este îngrijită şi are un cuvînt înainte 


de dna Gabriel Moldoveanu. Redăm în continuare acest 
cuvînt în care este argumentată apariţia volumului. (ROST) 


ARGUMENT EDITORIAL 


Pentru că în ultima vreme, pornindu-se de la 
un text rău înțeles (“Eminescu şi creştinismul”), 
autorul acestei cărți a fost calificat cu suficiență, 
în anumite cercuri radicale, drept “noul detractor 
al lui Eminescu”, am găsit de cuviință, cunoscîn- 
du-i bine scrisul de-a lungul vremii, să-i adun pen- 
tru prima oară între copertele unui volum, cu 
îngăduința sa, textele despre Eminescu risipite 
prin diferite periodice sau volume anterioare. Nu 
este vorba de toate textele despre Eminescu pe 
care le-a scris, ci doar de cele care mi s-au părut 
cele mai importante şi mai actuale (şi printre care 
se regăseşte şi textul menționat); pe celelalte - nu 
puţine - le-am înregistrat doar, cu datele de 
rigoare, în “Suplimentul bibliografic” de la 
sfirşitul cărţii. În felul acesta, orice cititor intere- 
sat şi onest îşi va putea da seama de nedreptatea 
acuzațiilor care i s-au adus autorului, dar în 
acelaşi timp - ceea ce este mult mai important - 
va avea un nou prilej de întîlnire cu personali- 
tatea şi opera lui Eminescu (el însuşi un mare 
nedreptăţit astăzi). 

Eminescu este atît de însemnat încât orice dis- 
cuţie despre el angajează, într-un fel sau altul, însuşi 
destinul culturii noastre naţionale. Textele lui 
Răzvan Codrescu au şi această deschidere mai gen- 
erală, punînd cu gravitate problema raporturilor 
noastre actuale cu tradiția națională şi spirituală ai 
cărei moştenitori sîntem, deopotrivă ca români, 
europeni şi creştini ortodocşi. Pentru autorul aces- 
tei cărți, ca şi pentru Noica odinioară, Eminescu 





Răzvan Codrescu 
In jurul lui 


Eminescu 





De ce Eminescu? * Oboseala de Eminescu * 
Noua singurătate a lui Eminescu * Cum tre- 
buie înţeleasă Doina lui Eminescu * Accente 
mesianice în lirica eminesciană * Eminescu 
şi creştinismul * Despre pietatea oarbă şi 
analfabetismul isterizat * Eminescu n-a murit 


CRISAN 


reprezintă “conştiinţa noastră mai bună”, “omul 
deplin al culturii româneşti”, modelul mereu viu al 
învrednicirii creatoare la care ne-a chemat 
Dumnezeu atunci cînd a rânduit să fim, după spusa 
marelui poet, “un strat de cultură la gurile Dunării”. 

Dar Eminescu nu trebuie doar invocat, ci va- 
lorificat efectiv, dincolo de idolatria lozincardă 
(cu care au încercat să-l confişte propagandistic 

pînă şi comuniștii). El însuşi cheamă neîncetat, în 
scrisul său publicistic, la realism, la măsură, la 
vrednicie. 

“Cuminecare” a naţionalului cu universalul, 
Eminescu ne onorează, dar ne şi obligă. De la 
această obligaţie, din păcate, ni se întîmplă să lip- 
sim îngrijorător de mult, iar această lipsă căutăm 
să ne-o suplinim prin inflația vorbelor mari şi 
goale. Or, Eminescu se cere nu atit vorbit, cât trăit, 
asumat şi asimilat în neodihna lui creatoare şi în 
dorul lui de desăvirşire. 

Despre toate acestea ne vorbeşte cartea de 
față, în duhul viu al tradiţiei lucrătoare. Titlul ei 
este editorial, ca şi structura de ansamblu, dar 
textele selectate se înşiră în ordinea indicată de 
autor. După cele şapte texte de bază (de la “De ce 
Eminescu?” la “Eminescu n-a murit”), am conside- 
rat folositor cititorului să includem, în Addenda, 
cîteva texte auxiliare de şi despre Eminescu: tex- 
tul integral al “Doinei” (memorabil analizate în 
“Cum trebuie înțeleasă Doina lui Eminescu”), o 
mică introducere - prin texte alese - în gîndirea 
politică eminesciană, un articol despre “Naţiona- 
lismul românesc în context european” (cu multe 
referiri la Eminescu şi epoca sa), două poezii 


închinate “Eminescului” chiar de către autorul 
cărții, precum şi un text lămuritor cu privire la 
controversata sintagmă “cadavrul din debara” 
(inexact atribuită lui H.-R. Patapievici ca afront 
adus poetului național). 

M-am conformat dorinței autorului de a i se 
respecta întocmai ortografia. Toate notele la care 
trimiterile se fac cu cifre arabe sînt auctoriale. 
Toate notele la care trimiterile se fac cu asterisc 
sînt editoriale. Sursele textelor sînt indicate 
cronologic în “Suplimentul bibliografic” (unde 
am indicat, într-o a doua secţiune, şi toate vo- 
lumele publicate pînă astăzi de autor). 

Nu m-aș fi angajat la alcătuirea acestui 
volum dacă n-aş fi nutrit încredințarea că avem 
nevoie de Eminescu mai mult decât oricînd şi că 
Răzvan Codrescu este o bună călăuză spre 
reperele inepuizabile ale tradiţiei, pe care o 
slujeşte în scrisul său de peste 20 de ani. Şi închei 
cu speranța că măcar câțiva tineri, de azi sau de 
miine, nu vor trece nepăsători pe lingă această 
provocare la regăsirea de noi înşine întru 
Eminescu. 


Gabriela Moldoveanu 





RECURS LA „CADAVRUL DIN DEBARA“ 


Deunăzi m-a întrebat cineva din vechiul exil 
anticomunist ce mai cred despre Horia-Roman 
Patapievici - eu, care am polemizat dur cu acesta 
- la 10 ani [textul datează din 2006] de a scan- 
dalul declanşat de apariţia Politicelor, unde 
definea în termeni atât de cruzi poporul român 
(“o umbră fără schelet, o inimă ca un cur, fără şira 
spinării” etc.). N-am găsit alt răspuns mai potrivit 
decit că în tot acest răstimp, poporul român n-a 
făcut altceva, din păcate, decât să-l contirme pe d-] 
Patapievici... 

Nu mă sfiesc să mărturisesc că mă simt tot 
mai solidar cu autorul Politicelor cînd este vorba 
de poporul român de azi (dacă nu în totalitate, în 
orice caz într-o gravă şi decisivă majoritate...), 
continuînd să mă distanţez de domnia-sa numai 
în privinţa judecății prea radicale a întregului tre- 
cut românesc. 

Şi nu pot să nu mă desolidarizez de cei care, 
rămaşi încremeniţi în antipatia pe care tînărul 


autor le-a stirnit-o atunci, se pretează să col- 
porteze la adresa sa mistificări indigne, cum este 
cea privitoare la afirmaţia că Eminescu ar 
reprezenta astăzi “cadavrul din debara” al cul- 
turii noastre, de care trebuie să ne debarasăm 
urgent dacă vrem “să intrăm în Europa”. 
Receptor superior al lui Eminescu, avînd asupra 
acestuia un punct de vedere mai degrabă diame- 
tral opus unei astfel de aserțiuni stupide, d-l 
Patapievici a fost pus în situația delicată de a tre- 
bui să se apere aproape cu exasperare în presa 
culturală (Idei în dialog, Adevărul literar şi artis- 
tic) de insinuările repetate cu privire la presu- 
pusul său delict de lez-majestate față de geniul 
eminescian. 

Întrucât am primit şi la Redacţia Punctelor 
cardinale materiale bazate pe acest cras neadevăr 
cei se impută “din auzite” (meteahnă balcanică de 
care şi un Eminescu se plîngea la vremea lui), con- 
sider ca pe o datorie să fac loc şi aici precizărilor 

de rigoare. Fraza incriminată prin răstălmăcire 
este următoarea (cu referire predilectă la aşa- 
numiții “postmodernişti” şi la oportuniştii “mode- 
lor” ideologice): “Pentru nevoia de chip nou a 
tinerilor care în cultura română de azi doresc să-şi 
facă un nume bine văzut în afară, Eminescu joacă 
rolul cadavrului din debara...”, şi ea se regăseşte 
în articolul “Inactualitatea lui Eminescu în Anul 
Caragiale”, apărut iniţial în revista Flacăra (|- 
2/2002, p. 86), iar pe urmă reprodus şi în alte 
publicaţii (cf, de pildă, Adevărul literar şi artistic 
din 12.08.2006, p. 2, ca “probă” la materialul pro 
domo din p. 1). D- Patapievici are toată distanța 
critică față de acest soi de ingratitudine acefală şi 
deplinge “melancolic” o actualitate intelectuală 
(ar fi prea mult spus culturală) în care “caragialis- 
mul” bate “eminescianismul” (căci despre aceasta 
este vorba, de fapt). 

Adevărul tragic şi paradoxal este pînă la 
urmă acela că adevăratul nostru “cadavru din 
debara”, de care nu se pune problema să ne 
debarasăm, ci cu care vrem cu orice preţ să acce- 
dem în Uniunea Europeană, nu este nefericitul 
Eminescu, ci însuşi acest popor român de azi, 








care, vorba poetului, numai “din mila Sfintului” 
mai face “umbră pămîntului”. Un asemenea 
popor decăzut şi care se complace imperturbabil 
în decădere, asemenea viermelui în murdărie, 
nu-l mai merită pe Eminescu, cum nu-şi mai me- 
rită nici una dintre valorile tradiţionale (chiar 
dacă ar mima caragialeşte în numele lor toate 
indignările din lume). 

Ce poate face pînă la urmă un autentic int- 
electual creştin într-o astfel de ambianță literal- 
mente sinistră? Aproape 20 (douăzeci) de ani de 
pseudo-tranziție surdă şi oarbă au dovedit că nu 
poate face mai nimic pe calea discursului (scris 
sau verbal), nici pe calea creaţiei culturale (care 
nu mai are preț public), rămînîndu-i probabil 
doar soluţia mistică să se roage lui Dumnezeu să 
ne mai rabde de hatirul morţilor noştri şi de dra- 
gul pruncilor pe care-i aducem pe lume, şi care 
poate o vor primeni cîndva, în răspărul nimicni- 
ciei noastre de azi. 


Răzvan Codrescu 


(ultimul text din cuprinsul volumului) 

Nr. 1-— martie 2003, dedicat lui 
Nicu Steindhardt 
Nr. 2 -— aprilie 2003, dedicat lui Mircea Eliade 
. 3 — mai 2003, dedicat lui Lucian Blaga 
. 4-— iunie 2003, dedicat lui 
Mihai Eminescu 
. 5 iulie 2003, dedicat lui 
Nicolae Paulescu 
. 6-— august 2003, dedicat lui Sandu Tudor 
Nr. 7 — septembrie 2003, dedicat lui 
Nae Ionescu 
. 8 — octombrie 2003, dedicat lui 
Valeriu Gafencu 
. 9 — noiembrie 2003, dedicat Părintelui 
Dumitru Stăniloae 
Nr. 10-11 — decembrie 2003, dedicat lui 
Vasile Băncilă 
Nr. 12 — februarie 2004, dedicat lui Nichifor Crainic 
Nr. 13 — martie 2004, dedicat lui Mircea Vulcănescu 
Nr. 14-15 — aprilie-mai 2004, dedicat lui Radu Gyr 
Nr. 16 — iunie 2004, dedicat lui Vintilă Horia — epuizat 
Nr. 17 — iulie 2004, dedicat 
lui Ștefan cel Mare — epuizat 
Nr. 18 — august 2004, dedicat lui 
Ernest Bernea 
Nr. 19 — septembrie 2004, dedicat lui 
Constantin Noica 
Nr. 20 — octombrie 2004, dedicat 
Părintelui Arsenie Boca — epuizat 
Nr. 21-22 — noiembrie-decembrie 2004, 
dedicat Părintelui Constantin Galeriu 
Nr. 23 — ianuarie 2005, dedicat lui Vasile Lovinescu 
Nr. 24 — februarie 2005, dedicat lui Octavian Goga 
Nr. 25-26 — martie-aprilie 2005, dedicat 
Părintelui Constantin Voicescu 
Nr. 27 — mai 2005, dedicat lui Nicolae Iorga — epuizat 
Nr. 28 — iunie 2005, dedicat 
Părintelui Arsenie Papacioc — epuizat 
Nr. 29 — iulie 2005, dedicat Părintelui Zosim Oancea 
Nr. 30 — august 2005, dedicat lui Vasile Voiculescu 
Nr. 31 — septembrie 2005, dedicat 
Părintelui Liviu Brânzaş 
Nr. 32 — octombrie 2005, dedicat lui Aron Cotruş 
Nr. 33 — noiembrie 2005, dedicat 
Părintelui Iustin Pârvu 
Nr. 34 — decembrie 2005, dedicat lui Paul Goma 
Nr. 35 — ianuarie 2006, dedicat lui Horia Bernea 
Nr. 36 — februarie 2006, dedicat lui loan Alexandru 
Nr. 37 — martie 2006, dedicat 
Părintelui Teofil Părăian 
Nr. 38 — aprilie 2006, dedicat Părintelui Calciu 
Nr. 39 — mai 2006, dedicat lui Pan M. Vizirescu 
Nr. 40-41 — iunie-iulie 2006, dedicat lui 
Ion Gavrilă 
Nr. 42-43 — august-septembrie 2006, 
dedicat Părintelui Adrian Făgeţeanu 
Nr. 44 — octombrie 2006, dedicat lui 
Gabriel Constantinescu 
Nr. 45 — noiembrie 2006, dedicat lui 
Simion Mehedinți 
Nr. 46 — decembrie 2006, dedicat 
Părintelui Rafail Noica 
Nr. 47-48 — ianuarie-februarie 2007, 
dedicat Părintelui Benedict Ghiuș 
Nr. 49 — martie 2007, dedicat lui 
Ioan Ianolide — epuizat 
Nr. 50 — aprilie 2007, dedicat lui Marcel Petrişor 
Nr. 51 — mai 2007, dedicat părintelui Nicodim 
Măndiţă 
Nr. 52 — iunie 2007, dedicat Mitropolitului 
Bartolomeu 
Nr. 53-54 — iulie-august 2007, dedicat Părintelui Trifa 
Nr. 55 — septembrie 2007, dedicat lui Alexandru 
Mironescu 








Centenarul nagterii um marin 
IP za VP sia 333 


| mm 


| | 















Cta Pta 








a. | 
parintert ss 


un adevâraţ 
purtator de Hiistoy 


dee ate | 
Sa Petre | 
.—. 
—— 
dora 

















Nr. 56 — octombrie 2007, dedicat Părintelui Sofian Boghiu 
Nr. 57 — noiembrie 2007, dedicat lui Teodor M. Popescu 


Nr. 58 — decembrie 2007, dedicat lui 
Demostene Andronescu 


Nr. 59-60 — ianuarie-februarie 2008, dedicat Părintelui 
Ioanichie Bălan 


Nr. 61 — martie 2008, dedicat lui Dan Botta 
Nr. 62 — aprilie 2008, dedicat Maicii Mihaela Iordache 
Nr. 63 — mai 2008, dedicat Mitropolitului Nicolae Colan 
Nr. 64 — iunie 2008, dedicat Aspaziei Oțel Petrescu 
Nr. 65 — iulie 2008, dedicat Părintelui Mina Dobzeu 
Nr. 66 — august 2008, dedicat Mariei Brâncoveanu 
Nr. 67 — septembrie 2008, dedicat Părintelui 
Chesarie Gheorghescu 
Nr. 68 — octombrie 2008, dedicat Părintelui 
Marcu de la Sihăstria 
Nr. 69 — noiembrie 2008, dedicat lui George Racoveanu 
Nr. 70 — decembrie 2008, dedicat lui Constantin Oprişan 
Nr. 71-72 — ianuarie-februarie 2009, dedicat lui 
Gheorghe Stănescu 
Nr. 73 — martie 2009, dedicat lui Grigorie Leu 
Nr. 74 — aprilie 2009, dedicat Părintelui Cleopa 
Nr. 75-76 — mai-iunie 2009, dedicat lui George Popescu 
Glogoveanu 

